vnews - Abdulla: Kiyavaidhinumaai kiyevumugai ves namoonaa leadereh\nއަބްދުﷲ: ކިޔަވައިދިނުމާއި ކިޔެވުމުގައިވެސް ނަމޫނާ ލީޑަރެއް\nއަބްދުﷲ ރަޝީދު ވީނިއުސް އަށް އިންޓަވިއު ދެއްވަނީ -- ވީފޮޓޯ: އަބްދުﷲ ޝާމް (މުއްތު)\nމިއަދުގެ މެހްމާނަކީ ލީޑާޝިޕް ރަނގަޅު ހިންގުންތެރިއެކެވެ. ކިޔެވުމާއި ކިޔަވައިދިނުމަށް އޭނާ އަބަދުވެސް ލޯބި ކުރައްވަ އެވެ. އޭނާއަކީ މީހުންގެ އިހްތިރާމާއި އިތުބާރު ހޯއްދަވާފައިވާ މަޑުމައިތިރި ޝަހުސިއްޔަތެކެވެ. ހަވާލުކުރެވޭ މަސައްކަތްތަކާއި އަދާކުރަންޖެހޭ ޒިންމާ ފުރިހަމަކުރުމުގައި މިއީ ނަޒާހަތްތެރި ބޭފުޅެކެވެ. ނިކަމެތި އާއިލާއަކަށް ނިސްބަތްވި ނަމަވެސް އޭނާ ކުރިއަރާ ދިޔައީ ގަދަ ހިތްވަރާއެކު ކުރި މަސައްކަތުންނެވެ. އެކަމުގެ ހެއްކަކީ ދެ ދާއިރާއަކުން އޭނާއަށް ޑަބްލް ޑިގްރީއެއް ލިބިލެއްވުމެވެ. އަދި މިހާރު އޭނާ އެހުންނެވީ ޑަބަލް މާސްޓާސް ލިބުމުގެ މަގުމަތީގަ އެވެ.\nމިއަދުގެ މެހްމާނަކީ އެންޓި ކޮރަޕްޝަން ކޮމިޝަން (އޭސީސީ)ގެ ސެކްރެެޓަރީ ޖެނަރަލް އަބްދުﷲ ރަޝީދު އެވެ. އުމުރުން 43 އަހަރުގެ އަބްދުﷲ ރަޝީދު އުފަންވީ ރ. އަތޮޅުގެ ގާމަތި ރަށެއް ކަމަށްވާ ރ. އުނގުލު އަށެވެ. އާދައިގެ އާއިލާއަކަށް ނިސްބަތްވާ އަބްދުﷲ އަކީ އެއްބަނޑު އެއްބަފާ ހަ ކުދިން ތިބި އާއިލާގެ ތިންވަނަ ބޭފުޅާ އެވެ. އަލަތު ކައިވެނި މަތީގައި ދިރިއުޅެމުންދާތާ 19 އަހަރު ވެފައިވާއިރު އަބްދުﷲގެ އަންހެނުންނަކީ ވެސް އޭނާ ފަދައިން އިލްމީ ބޭކަނބަލެކެވެ.\nއަބްދުﷲ ތައުލީމީ ހަޔާތް ފެއްޓެވީ ރ. އުނގުލު މަކުތަބުންނެވެ. އެރަށުގައި އޭރު ކިޔަވައިދޭ އެންމެ މަތީ ގުރޭޑް ކަމަށްވާ ގުރޭޑް ހަތަކަށް ކިޔަވާ ވިދާޅުވި އެވެ. އުނގުލު ފަޅު ރަށެއްގެ ގޮތުގައި ހަމަޖައްސާ އެރަށުގެ ރައްޔިތުން ރ. ހުޅުދުއްފާރަށް އޭރުގެ ސަރުކާރުން ބަދަލުކުރުމާއި ގުޅިގެން އަބްދުﷲ އެންމެ ފުރަތަމަ މާލެ ދުރުވީ 1988 ވަނަ އަހަރު އެވެ. އޭރު އޭނާގެ އުމުރުން 12 އަހަރެވެ. ނޮވެމްބަރު ތިނެއްގެ އުދުވާނީ ހަމަލާއާ ދިވެހިން ކުރިމަތިލިއިރު އަބްދުﷲ ހުންނެވީ މާލޭގަ އެވެ.\nއަބްދުﷲ ރަޝީދު ކުރީގައި އިށީންނަވައިގެން އާއިލާގެ ބައެއް މެންބަރުންނާއެކު\nމާލެއަށް ދުރުވެ ކިޔެވުމަށް ކުރެވުނު މަސައްކަތްތަކުން މާލޭގައި އޭނާގެ ފުރަތަމަ ސުކޫލަކަށްވީ އޭރު މަޝްހޫރު ސުކޫލެއް ކަމަށްވާ އާލިއާ ސުކޫލެވެ. އެތަނުގައި ދުވަސްކޮޅަކު ކިޔަވާ ވިދާޅުވުމަށްފަހު ދެން ވަޑައިގެންނެވީ މާލޭގައި އޭރު ހިންގާ ސަނަދު ކުލާސް ތަކަށެވެ. އެތަންތަނުން ބައެއް ސަނަދުތައް ހާސިލްކުރެއްވުމަށްފަހު މަތީ ތައުލީމުގެ ފުރަތަމަ ބިންގާ އެޅުއްވީ ކުރީގެ އީޕީއެސް ސުކޫލުގަ އެވެ. ފުރަތަމަ ލިބިލެއްވި ވަޒީފާގައި އުޅުއްވަމުން އީޕީއެސްގެ ރޭގަނޑުގެ ކުލާސްތަކަށް ދުރުވެ އޯލެވަލް ހެއްދެވީ 1993 ވަނަ އަހަރު އެވެ.\n"އަޅުގަނޑުމެންނަކީ ނިކަމެތި އާއިލާއެއް. އާމްދަނީ ލިބޭ މީހަކަށް ހުރީ ބައްޕަ އެކަނި އޭރު. ބައްޕަ އަކީ މަސްވެރިއެއް. ނަމަވެސް ރަށަކީ ވެސް ގާމަތި ރަށަކަށް ވީމާ މަސްވެރި ރަށެއް ނޫން. ބައްޕަ މަހަށް ދިޔަ ނަމަވެސް ގިނަ ވާނީ އެއްޗެއް ނުލިބޭ ދުވަސް. ދެން އަޅުގަނޑުގެ ބޮޑަށް ތިބިވި ދެ ބޭބެ މެންވެސް މިތިބެނީ އެކަކު އަޅުގަނޑަށް ވުރެ އެއް އަހަރު ދޮށީ. ދެން އެހުރި ބޭބޭ ދެ އަހަރު ދޮށީ. އެހެންވީމާ އެމީހުންވެސް އޭރު ތިބީ އަޅުގަނޑަށް އެހީތެރިކަމެއް ވެދެވޭ ފަދަ ހާލަތެއްގައެއް ނޫން. އެހެންކަމުން މާލެ އައިސް ގޭގޭ ގައި ބުރަކޮށް މަސައްކަތް ކޮށްގެން ވަރަށް ދަތި ހާލުގައި ހަގީގަަތުގައި ކިޔަވަން ޖެހުނީ،" މާލޭގައި ތައުލީމު ހާސިލްކުރެއްވުމަށްޓަކައި ކުރައްވަން ޖެހުނު ތަޖުރިބާތައް ހިއްސާކުރައްވަމުން އަބްދުﷲ ވިދާޅުވި އެވެ.\nއަބްދުﷲއަށް ފުރަތަމަ ވަޒީފާއެއް ލިބިލެއްވީ އޭނާގެ އުމުރުން 16 އަހަރުގައި 1990 ވަނަ އަހަރު އެވެ. އޭނާގެ ފުރަތަމަ ވަޒީފާއަކީ ކޯޓް ނަންބަރު ދޭއްގެ ކާތިބު ކަމެވެ. އެދުވަސްވަރު ކޯޓްތައް ހިންގަމުން ގެންދިޔައީ އަތޮޅު ފިހާރަތައް މިހާރު ހިންގަމުންދާ ސަރަހައްދުގަ އެވެ. އެއީ ކޯޓް ނަންބަރު އެކަކުން ފެށިގެން އަށަކަށް އެކި ނަން ނަމުގައި ކޯޓްތައް ހިންގި ދުވަސްވަރެވެ. ރައީސްޖުމްހޫރިއްޔާ އައްޔަންކުރައްވާ ވަޒީރެއްގެ ބެެއްލެވުމުގެ ދަށުން އޭރު ހިންގަމުން ގެންދިޔަ ޝަރުއީ ދާއިރާއަށް ބޮޑު ބަދަލެއް އައީ އަބްދުﷲ ވަޒީފާއާ ގުޅިވަޑައިގެންނެވިތާ ކުޑަ ދުވަސްކޮޅެއްގެ ތެރޭގަ އެވެ. މިބަދަލާއެކު ޝަރުއީ ދާއިރާގެ މައިގަނޑު އިދާރާތައް ޖަސްޓިސް ބިލްޑިންއަށް ބަދަލުކޮށް ކުރިން ހިންގަމުން ގެންދިޔަ އަށް ކޯޓުގެ ބަދަލުގައި ހަތަރު ކޯޓަށް، ކޯޓު ތަކުގެ އަދަދު މަދުކޮށްލި އެވެ. މިބަދަލާއި ގުޅިގެން ޝަރުއީ ދާއިރާގެ މުވައްޒަފުން އެކި ތަންތަނަށް ބަހާލުމުން އަބްދުﷲގެ ވަޒީފާ ބަދަލުކުރެއްވީ ޖަސްޓިސް މިނިސްޓްރީ އަށެވެ. އެއީ އަބްދުﷲ ވަޒީފާއާ ގުޅިވަޑައިގެންނެވި ދެވަނަ އަހަރެވެ. ޝަރުއީ ދާއިރާއަށް މިއައި ބަދަލާ ގުޅިގެން އަބްދުﷲއަށް ވަޒީފާގެ ކުރިއެރުން ދެއްވާ އޭނާ ބަދަލުކުރެއްވީ ޖަސްޓިސް މިނިސްޓްރީގެ ސެކްރެޓަރީގެ މަގާމަށެވެ.\nމާލެއާއި އަތޮޅުތަކުގެ 200 ވަރަކަށް ޝަރުއީ ކޯޓުގެ ފައިސާގެ ހުރިހާ ކަމެއް އޭރު ބަލަހައްޓަނީ ޖަސްޓިސް މިނިސްޓްރީންނެވެ. އަދި ޝަރުއީ ދާއިރާގެ ހިންގުމަށް އޭރު އެއައި ބަދަލާއެކު ޖަސްޓިސް މިނިސްޓްރީގައި ފައިސާގެ ކަންތައްތައް ބެލެހެއްޓުމާ ހަވާލުވެ ހުންނެވި އެންމެ އިސް އެއް ބޭފުޅަކު އެހެން ވަޒީފާ އަކަށް ބަދަލުކުރެއްވުމުން ސެކްރެޓަރީގެ ހައިސިއްޔަތުން މިނިސްޓްރީން ކުރަންޖެހޭ ފައިސާގެ ހުރިހާ ކަމެއް ބެލެހެއްޓުން އަބްދުﷲއާ ހަވާލުކުރެއްވި އެވެ. އެހިސާބުން އަބްދުﷲގެ ޒިންމާ ބޮޑުވި ނަމަވެސް އޭރު ހުންނެވި ޖަސްޓިސް މިނިސްޓަރު އަހްމަދު ޒާހިރު ވަރަށް ބޮޑަށް އިތުބާރު ކުރައްވާ އޭނާއާ އެ ޒިންމާ ހަވާލުކުރެއްވުމުން މަސައްކަތުގައި ކުރިއަށް ދިއުމަށް ވަރަށް ބޮޑު ހިތްވަރެއް އަބްދުﷲއަށް ލިބިލެއްވި ކަމަށް ވިދާޅުވި އެވެ. އަދި އެދުވަސްވަރު އިންޑިއާ އިން ތިން މަސް ދުވަހުގެ ޕާސަނަލް މެނޭޖްމަންޓް ޕްރޮގްރާމެއް ފުރިހަމަކުރެއްވުމަށް އޮފީހުން ހޯދައިދިން ފުރުސަތަކީ އަދާކުރައްވަމުން ގެންދެވި މަސައްކަތަށް މީހާ ލޯހުޅުވައިދިން ފުރުސަތެއް ކަމަށްވެސް އަބްދުﷲ ވިދާޅުވި އެެވެ.\nއޭރުވެސް އޮފީހުގައި ބުރަކޮށް އުޅުއްވަމުން ވެސް އިތުރަށް ކިޔެވުމަށް އޭނާ ގެންދެވީ ވިސްނަވަމުންނެވެ. މިދުވަސްވަރު ކްލިކް ކޮލެޖު އުފައްދާ އެތަނުން ހުޅުވާލި ބިޒްނަސް ދާއިރާގެ ކޯސްތަކެއްގެ ތެރެއިން "ސެޓްފިކޭޓް އިން ބިޒްނަސް އެޑްމިނިސްޓްރޭޝަން" ކޯހަކަށް ކުރިމަތިލައްވާ ކޯސް ލިބިލެއްވުމުން އޭނާ ވަނީ ސެޓްފިކެޓް ހާސިލްކުރައްވާފަ އެވެ. އޭގެ ފަހުން ހަަމަ އެތަނުން އެ ކޯހުގެ ޑިޕްލޮމާ އަދި އެޑްވާންސް ޑިޕްލޮމާ ވެސް ހާސިލްކުރެއްވި އެވެ.\n"އޮފީހުގައި މަސައްކަތް ކުރަމުން ކިޔަވަންދާން ބޭނުންވާ ބޭފުޅުންނަށް އޮފީހުން ސްޕޮންސަރ ދީގެން ބޮންޑަކާއެކު ކިޔަވަން ބޭނުންވި ހުރިހާ މުވައްޒަފުންނަށް އޭރުގެ ވަޒީރު ސީނާ ޒާހިރު އެފުރުސަތު ދެއްވި. ޒާހިރަކީ މުވައްޒަފުން ކިޔަވަން ވަރަށް ބޮޑަށް ހިތްވަރު ދެއްވި ބޭފުޅެއް. ދެން އަޅުގަނޑު ކިޔެވި ދާއިރާއިން ޑިގްރީ ހަދަން މިޖެހުނީ ރާއްޖެއިން ބޭރުން. އެކަމަކު އޭރު އެކަހަލަ ތަނަވަސްކަމެއް ނެތުމާއި އަދި އޭރު ހުޅުވާލާ ކޯސްތަކަށް ކުދިން ނަގަނީ އެންމެންނަށް ކުރިމަތިލެވޭ ގޮތަށް އިއުލާންކޮށްގެން ކުރިމަތިލާ ކުދިންގެ ތެރެއިން އެންމެ މަތިން ނަތީޖާ ހޯދާފައިވާ ކުދިންނަށްވާތީ ޑިގްރީއަށް ކިޔަވަން އަނެއްކާ ވެސް ޖެހުނީ ފުރުސަތަކަށް ބަލަން ހުންނަން،" ތައުލީމީ ގޮތުން ކާމިޔާބު ހޯއްދަވަމުން ގެންދެވި ގޮތް އަބްދުﷲ ވިދާޅުވެ ދެއްވި އެވެ.\nއަބްދުﷲ ރަޝީދު މެލޭޝިއާގައި ކިޔެވި ދުވަސްވަރު ގުރެޖުއޭޝަން ރަސްމިއްޔާތެއްގައި ބައިވެރިވެލައްވަނީ\nއަބްދުﷲ ޑިގްރީއަށް ކިޔަވުމުގެ ޝައުގުވެރިކަމުގައި ހުންނަވަނިކޮށް އޭނާއަށް އެ ފުރުސަތު ލިބިލެއްވީ ގާސިމް އިބްރާހީމް ފިނޭންސް މިނިސްޓަރު ކަމާއި ހަވާލުވެވަޑައިގެން ދައުލަތުގެ އިދާރާތަކުގައި ތިއްބެވި މުވައްޒަފުންނަށް ހާއްސަ އިސްކަމެއް ދެއްވައިގެން އެމީހުން ތަމްރީންކުރަން ކުރިއަށް ގެންދިޔަ ޕްރޮގްރާމާ ގުޅިގެންނެވެ. މިޕްރޮގްރާމްގެ ތެރެއިން ކޮންމެ މުއައްސަސާއަކަށް ވަކި އަދަދަކަށް ވަކި ކަހަލަ ކޯސްތަކެއް ހަޔަ އެޑިޔުކޭޝަން މިނިސްޓްރީން ހުޅުވާލުމުން ކުރިމަތިލާ މުވައްޒަފުންގެ ތެރެއިން މީހުން ނަގަމުން ގެންދިޔަ އެވެ. އެގޮތުން ޝަރުއީ ދާއިރާއަށް އަމާޒުކޮށްގެން ހަޔަ އެޑިޔުކޭޝަން މިނިސްޓްރީން "ބެޗެލަ އޮފް ބިޒްނަސް އެޑްމިނިސްޓްރޭޝަން" ކޯހެއްގައި ކިޔެވުމަށް ބޭނުންވާ މުވައްޒަފުންނަށް ފުރުސަތު ހުޅުވާލި އެވެ. ކަންދިމާކުރި ގޮތުން މިކޯހަށް ކުރިމަތިލީ އަބްދުﷲ އެކަނި ކަމަށްވެފައި ކޯހަށް އޭނާ ޝަރުތު ފުރިހަމަވުމުން އޭނާއަށް ޑިގްރީއަށް ކިޔަވަން ފުރުސަތު ދެއްވި އެވެ.\nސަރުކާރުން ހުރިހާ ހަރަދެއް ކުރާ ގޮތަށް ޑިގްރީއަށް ކިޔަވަން އަބްދުﷲ އަށް ފުރުސަތު ލިބިލެއްވީ އޭނާ ބޭނުންވާ ގައުމަކުންނެވެ. އޭނާ ޑިގްރީއަށް ފުރުއްވީ 2007 ވަނަ އަހަރުގެ ޖުލައި މަހުގެ ތެރޭގަ އެވެ. އޭރު އަބްދުﷲގެ އަނބިކަބަލުން ކިޔަވާ ވިދާޅުވަމުން ގެންދެވީ މެލޭޝިއާގައި ކަަމަށްވާތީ އޭނާ ޑިގްރީއަށް ކިޔަވަން ފުރުސަތު ހޯއްދެވީ މެލޭޝިއާގެ ބައިނަރީ ޔުނިވަސިޓީ ކޮލެޖުންނެވެ. ބިޒްނަސް އެޑްމިނިސްޓްރޭޝަންގެ ދާއިރާއިން މާލެއިން އެޑްވާންސް ޑިޕްލޮމާ ހާސިލް ކުރައްވާފައިވާތީ މެލޭޝިއާ އިން އޭނާ ވަނީ ދޮޅު އަހަރުގެ ތެރޭގައި ޑިގްރީ ޕްރޮގްރާމް ފުރިހަަމަކުރައްވާފަ އެވެ. އަބްދުﷲ ޑިގްރީ ހާސިލްކުރެއްވީ މުޅި ކޯހުން އެއްވަނަ ހޯއްދަވައިގެންނެވެ. އެކަމުގެ އަގުވަޒަަން ކުރައްވާ ޑީންގެ އެވޯޑްވެސް ލިބިލައްވާފައިވެ އެެވެ.\nއަބްދުﷲ ރަޝީދު އޭނާގެ އަނބިކަނބަލުންނާއެކު\nއަބްދުﷲ ޑިގްރީ ނިންމެވުމަށްފަހު ރާއްޖެ ވަޑައިގެންނެވީ 2008 ވަނަ އަހަރުގެ ޑިސެމްބަރު މަހުގެ ތެރޭގައެވެ. ނަަމަވެސް މިހާރު އަމަލުކުރަމުންދާ ގާނޫނޫ އަސާސީއާ އެކު ޖަސްޓިސް މިނިސްޓްރީ އުވާލާ ޝަރުއީ ދާއިރާއަކީ ދައުލަތުގެ އެއްބާެރުގެ ގޮތުގައި ކަނޑައަޅާފައިވާތީ އަބްދުﷲގެ ވަޒީފާ ވަނީ ގެއްލިފަ އެވެ. ޖަސްޓިސް މިނިސްޓްރީން ކުރަމުންދިޔަ އިދާރީ މަސައްކަތްތައް އެދުވަސްވަރު ވަގުތީ ގޮތުން ކުރަމުން ދިޔައީ ޖުޑީޝަލަ ސާވިސް ކޮމިޝަން (ޖޭއެސްސީ) އިން ކަމަށްވާތީ އަބްދުﷲ އެކޮމިޝަނަށް ދުރުވެ ކުރެއްވި މަސައްކަތުން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ޑިރެކްޓަރެއްގެ ވަޒީފާ ހަމަޖައްސައިދިނެވެ. މިދުވަސްވަރުގެ ތެރޭގައި ސިވިލް ސާވިސްގެ އޮނިގަނޑަށް ގެނެވުނު ބަދަލާއި ގުޅިގެން ޝަރުއީ ދާއިރާގެ މުވައްޒަފުންގެ އޮނިގަނޑަށް ވެސް ބަދަލުތަކެއް ގެނައުމާއި ގުޅިގެން އެ އޮނިގަނޑުގެ ދަށުން އަބްދުﷲ މަގާމު ބަދަލުކުރެއްވީ ޑެޕިއުޓީ ޑިރެކްޓަ ޖެނަރަލްގެ މަގާމަށެވެ. އެއީ 2009 ވަަނަ އަހަރުގެ ފެބްރުއަރީ މަހުގެ ތެރޭގަ އެވެ. މިމަގާމުގައި އޭނާގެ މައިގަނޑުގެ ޒިންމާއަކަށްވީ މުވައްޒަފުންގެ ކަންކަން ބެއްލެވުމާއި ޝަރުއީ ދާއިރާގެ ތަރައްގީއަށް ހަދަންޖެހޭ ޕްލޭންތަކާއި ސިޔާސަތުތައް އެކުލަވާލެއްވުމުގެ މަސައްކަތްތަކެވެ.\nކިޔެވުމަކީ އަމިއްލަ ފައިމައްޗަށް ތެދުވުމަށާއި ތިމާ ކުރިއަށް ދިއުމަށް އިތުރު ފުރުސަތުތަކެއް ލިބިގެންދާނެ ކަމަކަށްވާތީ އަބްދުﷲ އަނެއްކާވެސް މަސައްކަތް ކުރެއްވީ މާސްޓާސްއަށް ކިޔަވަން ފުރުސަތެއް ހޯއްދެވުމަށެވެ. އެގޮތުން އޭރުގެ ހަޔަ އެޑިޔުކޭޝަން މިނިސްޓްރީން ކޮލަމްބޯ ޕްލޭންގެ ދަށުން ހުޅުވާލި މާސްޓާސް ޕްރޮގްރާމަކަށް ކުރިމަތިލި 15 މީހުންގެ ތެރެއިން ކޯހަށް ނެގި ދެ މީހުންގެ ތެރޭގައި އަބްދުﷲ ހިމެނިގެންދިޔަ އެވެ. ޕަބްލިކް އެޑްމިނިސްޓްރޭޝަންގެ ދާއިރާ އިން މާސްޓާސް ހެއްދެވުމަށް އޭނާއަށް ފުރުސަތު ލިބިވަޑައިގެންނެވީ ޔުނިވަސިޓީ ސެއިންސް މެލޭޝިއާ އިންނެވެ. އެއީ 2010 ވަނަ އަހަރުގެ ތެރޭގަ އެވެ.\nއަބްދުﷲ މާސްޓާސް ފުރިހަމަ ކުރެއްވުމަށްފަހު އެނބުރި ރާއްޖެ ދުރުވީ 2011 ވަނަ އަހަރުގެ ތެރޭގަ އެވެ. އަލުން ވަޒީފާއަށް ނިކުންނަވާ މަސައްކަތް ކުރައްވަމުން ގެންދެވިއިރު އޭނާއަށް އިތުރު ކަމެއް ޝަރުއީ ދާއިރާގެ ތެރެއިން ފާހަގަކުރެވެން ފެށުނެވެ. އެއީ ޝަރުއީ ދާއިރާގެ ތައުލީމީ ސެޓްފިކެޓެއް އޭނާގެ އަތްޕުޅުގައި ނެތް ކަމުގެ އިހްސާސެވެ. އެކަން ބޮޑަށް އިހްސާސް ކުރެއްވެން ފެއްޓެވީ ބުރަ މަސައްކަތާއެކު ގާނޫނީ ބައެއް މަސައްކަތްތައް އޭނާ އިސްވެ ހުންނަވާ ނިންމަވާލެއްވުމުން އެކަން ކަންކަން ކުރެއްވީ އެހެން ބައެއް ބޭފުޅުން ކަމަށް ދޭހަވާ ގޮތަށް ބައެއް ވެރިންނަށް ހީފުޅުވެގެން އެވާހަކަ ދައްކަވަން ފެއްޓެވުމުން ކަމަށް ވިދާޅުވި އެވެ.\n"އެހިސާބުން ދެން އަޅުގަނޑަށް ވިސްނުނީ ކުރާ މަސައްކަތް ބައެއް ބޭފުޅުން ބަލައިގަންނަނީ އެމީހަކަށް ލިބިފައިވާ ސެޓްފިކެޓަށް ބަލައިގެން ކަމަށް. އެހެންވެ ގާނޫނީ ދާއިރާގައި އުޅޭނަމަ އެ ދާއިރާގެ ސެޓްފިކެޓެއް އޮތުން މުހިއްމު ކަމަށް ގަބޫލުކުރެވިގެން ގާނޫނީ ދާއިރާއިން އަނެއްކާވެސް ކިޔަވަން ނިންމީ،" ގާނޫނީ ދާއިރާއިން ކިޔަވަން މަޖުބޫރުކުރުވި ހަނދާންތައް އާކުރައްވަމުން އަބްދުﷲ ވިދާޅުވި އެވެ.\nކޮންޓްރެކްޓާ ގުޅޭ ގޮތުން އަބްދުﷲ ރަޝީދު ލިޔުއްވި ފޮތް ކުރީގެ ޕްރޮސެކިއުޓާ ޖެނަރަލް މުހުތާޒު މުހުސިން ނެރެދެއްވަނީ\nއެހެންކަމުން އަބްދުﷲ ދެން މަސައްކަތް ފެއްޓެވީ ޝަރުއީ ދާއިރާއިން ލިބިފައިވާ ދިގު މުއްދަތުގެ ތަޖުރިބާ ބޭނުންކުރައްވައިގެން ލިބޭ ހުސްވަގުތުތަކުގައި ގާނޫނީ ދާއިރާއިން ކިޔަވާ ވިދާޅުވުމަށެވެެ. އެގޮތުން ޝަރުއީ ދާއިރާގައި މަސައްކަތް ކުރައްވާ އޭނާގެ ބައެއް ރަހްމަތްތެރިންނަށް އެ ދާއިރާއިން ކިޔެވުމުގެ މުހިއްމުކަން ވިސްނަވާ ދެއްވި އެވެ. އަދި އެކުވެރިންނާއެކު ގާނޫނީ ދާއިރާއިން ކިޔެވުމަށް އޭނާ ގުޅިވަޑައިގަތީ އޭރު ކުއްލިއްޔާގެ ގޮތުގައި ހިންގަމުން ދިޔަ މިހާރުގެ އިސްލާމިކް ޔުނިވަސިޓީ އޮފް މޯލްޑިވްސް (އައިޔޫއެމް) އަށެވެ. އެތަނުގައި ހަވީރާއި ރޭގަނޑުގެ ވަގުތު ތަކުގައި ކުރިއަށް ގެންދާ ގާނޫނީ ދާއިރާގެ ކޯސްތަކުގެ ތެރެއިން އަބްދުﷲ ނެންގެވީ ބެޗެލާ އޮފް ޝަރީއާ އެންޑް ލޯ ޕްރޮގްރާމެވެ. އެއީ 2012 ވަނަ އަހަރުގެ ތެރޭގަ އެވެ. ތިން އަހަރުގެ ޑިގްރީ ކޯސް އަބްދުﷲ ފުރިހަަމަކުރެެއްވީ ޑީޖޭއޭގައި އޭނާ އަދާކުރައްވަމުން ގެންދެވި ހުރިހާ ޒިންމާއެއް އަދާކުރައްވަމުން 2014 ވަނަ އަހަރު އެވެ. ވަރުގަދަ އަޒުމަކާއެކު ފެއްޓެވި މަސައްކަތުން އަބްދުﷲ އެވަނީ ޝަރުއީ ދާއިރާ އިން ވެސް ޑިގްރީ ފުރިހަމަކުރައްވާފަ އެވެ.\nޑިގްރީއަށް ކިޔެވި ދުވަސްވަރު އަބްދުﷲ ވަނީ އޭނާއަށް އެނގިލައްވާ އެއްޗެއް އެހެން މީހުންނަށް ވެސް އޮޅުންފިލުއްވާ ދެއްވުމަކީ މުހިއްމު ކަމެއް ކަމަށް ގަބޫލުކުރެއްވިގެން ކިޔެވުމުގައި ބޭނުންކުރެއްވި އިނގިރޭސި ބަހުގެ ބައެއް ނޯޓްތައް ދިވެހި ބަހަށް ތަރުޖަމާ ކުރައްވާ އެކުގައި ކިޔަވަމުން ގެންދެވި ދަރިވަރުންނަށް އެ ނޯޓްތައް ހިއްސާކުރައްވާފަ އެވެ. އެގޮތުން ކުރެވުނު މަސައްކަތްތަކުގެ ތެރެއިން ކޮންޓްރެކްޓާ ގުޅޭ ގިނަ ނޯޓްތަކެއް ތަރުޖަމާ ކުރެއްވިފައިވާތީ އެނޯޓްތަކުގެ ބައެއް މައުލޫމާތާއި ކޮންޓްރެކްޓާއި ގުޅޭގޮތުން ބޭރުގެ ބައެއް ބޭފުޅުން ލިޔުއްވާފައިވާ ފޮތްތަކުން މައުލޫމާތު ހޯއްދަވައިގެންނާއި ރާއްޖޭގައި ކޮންޓްރެކްޓާ މެދު އަމަލުކުރެވެމުންދާ ގޮތާއި މިކަން ކަމަށް ބަލާލާ އަބްދުﷲ މިހާރު ވަނީ ކޮންޓްރެކްޓާ ގުޅޭ ވަރަށް ގިނަ މައުލޫމާތު ހިމެނޭ އޭނާގެ އަމިއްލަ ފޮތެއް ލިޔުއްވާ އާންމުކުރައްވާފަ އެވެ. ވަރަށް ބޮޑު ތަރުހީބެއް ލިބިގެން ދިޔަ މިފޮތް ދައުލަތުގެ ބައެއް މުއައްސަސާތަކާއި ތައުލީމީ ބައެއް އިދާރާތަކުގައި ގެންދަނީ އެމީހުންގެ މަސައްކަތުގައި ބޭނުންކުރަމުންނެވެ. އަބްދުﷲ ވިދާޅުވީ މިފަދަ އެތައް ފޮތެއް އޭނާއަށް ވަގުތުވީ ވަރަކުން ކުރިއަށް އޮތް ދުވަސްތަކުގައިވެސް ލިޔުއްވާ އާންމުކުރައްވާނެ ކަމަށެވެ. ބޭނުމަކީ އޭނާއަށް ލިބިލައްވާފައިވާ އިލްމު ބޭނުންކުރައްވައިގެން މުޖުތަމައު ހޭލުންތެރިކުރުވުން ކަމަށްވެސް ވިދާޅުވި އެވެ.\nއަބްދުﷲ ރަޝީދު (ވ)ގައި އޭސީސީގެ މެންބަރުންނާއެކު\nޝަރުއީ ދާއިރާގައި 23 އަހަރު އަބްދުﷲ މަސައްކަތް ކުރެއްވި ދުވަސްވަރު އޭނާ އިސްވެ ހުންނަވައިގެން ޝަރުއީ ދާއިރާގައި ވަނީ ވަރަށް މުހިއްމު މަސައްކަތްތަކެއް ވެސް ކުރައްވާފަ އެވެ. އެގޮތުން ޓެކްނޮލޮޖީގެ ބޭނުންކޮށްގެން ޝަރުއީ ދާއިރާގެ އިދާރާތަކާއި ކޯޓްތައް ހިންގުމުގެ ގޮތުން ޝަރުއީ ދާއިރާގެ މުހިއްމު މައުލޫމާތުތަކާއި މުވައްޒަފުންގެ މައުލޫމާތުތައް ވަނީ ކޮމްޕިއުޓަރައިޒްކޮށްފަ އެވެ. އަދި ޝަރުއީ ދާއިރާގެ ލިޔުންތައް އާކައިވް ކުރުމަށް އާކައިވް ސިސްޓަމެއް އޭނާ އިސްވެ ހުންނަވައިގެން ވަނީ ގާއިމުކުރުމުގެ މަސައްކަތް ކުރައްވާފަ އެވެ. 2012 ވަަނަ އަހަރުގެ ފެބްރުއަރީ އައްވަނަ ދުވަހު ރާއްޖޭގެ ބައެއް ކޯޓްތައް އަންދާލުމާ ގުޅިގެން އެތަންތަނުން ބައެއް ލިޔުންތައް ގެއްލިފައިވާތީ އެ ތަޖުރިބާ ދެވަނަ ފަހަރަށް ތަކުރާރުވިޔަ ނުދިނުމުގެ ގޮތުން އެދުވަސްވަރު އަބްދުﷲ އިސްވެ ހުންނަވައިގެން ކުރެވުނު މަސައްކަތުން ވަނީ ރާއްޖޭގެ ހުރިހާ ކޯޓްތަކެއްގެ ހުރިހާ ލިޔުންތައް ސްކޭންކޮށް ޑިޖިޓަލް ކޮށްފަ އެވެ. މީގެ އިތުރުން ޝަރުއީ ދާއިރާގައި ކުރަންޖެހޭ ހުރިހާ މަސައްކަތެއްހެން ކުރަންޖެހޭ ގޮތް އުސޫލެއްގެ ގޮތުގައި ނުވަަތަ ގަވައިދެއްގެ ގޮތުގައި ލިޔެ އެކުލަވާލާފައިވެ އެވެ. މިމަސައްކަތްތަކަކީ ވަރަށް ބޮޑެތި މަސައްކަތްތަކަކަށްވާތީ މިމަސައްކަތްތައް އަބްދުﷲ ފާހަގަކުރައްވާފައިވަނީ ޝަރުއީ ދާއިރާގައި އޭނާ އިސްވެ ހުންނަވައިގެން ކުރެއްވުނު ކާމިޔާބު މަސައްކަތްތަކެއްގެ ގޮތުގަ އެވެ.\nގާނޫނީ ވަކީލެއްގެ ގޮތުގައި މަސައްކަތް ކުރެެއްވުމުގެ ހުއްދަ ދައުލަތު ބަންޑާރަނައިބް މުހައްމަދު އަނިލްގެ އަތްޕުޅުން އަބްދުﷲ ރަޝީދު ލިބިގަންނަނީ\nޝަރުއީ ދާއިރާއިން ލިބިލެއްވި ތަޖުރިބާއަށްފަހު އެހެން މުއައްސަސާއެއްގައި މަސައްކަތް ކުރެއްވުމުގެ ޝައުގުވެރިކަން އުފެދުމާ ގުޅިގެން އަބްދުﷲ ކުރިމަތިލެއްވީ އޭސީސީގެ ސެކްރެޓަރީ ޖެނަރަލްގެ މަގާމަށެވެ. ފަސް އަހަރުގެ މުއްދަތަކަށް އައްޔަންކުރެވޭ މި މަގާމުގެ މަސްއޫލިއްޔަތާ އަބްދުﷲ ހަވާލުވަވަޑައިގެންނެވީ 2014 ވަނަ އަހަރުގެ ޖުލައި މަހުގެ ތެރޭގަ އެވެ. އޭސީސީގެ އިދާރީ ހިންގުމުގެ އެންމެ އިސް މަގާމުގައި މިދިޔަ ތިން އަހަރު ދުވަހު ހުންނަވައިގެން އޭސީސީގެ މެންބަރުންނާއި މުވައްޒަފުންގެ އެހީތެރިކަމާއެކު އަބްދުﷲ ވަނީ އެތަނުގައި ވެސް މުހިއްމު މަސައްކަތްތަކެއް ކުރައްވާފަ އެވެ. އެގޮތުން އޭސީސީގެ ސްޓްރެޓެޖިކް ޕްލޭން އެކުލަވާލުމާއި، ރާއްޖޭގައި ފުރަަތަމަ ފަހަރަށް ބޭއްވި ގައުމީ އެންޓި ކޮރަޕްޝަން މަހާސިންތާ ބޭއްވުމާއި، މީޑިއާއާއި ރަހްމަތްތެރި އަދި މައުލޫމާތު ހާމަކުރުމަށް އިސްކަންދޭ މުއައްސަސާއެއް ގޮތަށް އޭސީސީގެ މަސައްކަތްތައް ބައްޓަންކުރުމުގައި ކުރެވުނު މަަސައްކަތްތައް އަބްދުﷲ ވަނީ ފާހަގަކުރައްވާފަ އެެވެ. އޭނާގެ އެންމެ ބޮޑު ހުވަފެނަކީ ކޮރަޕްޝަނުން ސަލާމަތްވެފައިވާ ގައުމަކަށް ރާއްޖެ ބަދަލުކޮށްލުން ކަމަށްވެސް ވިދާޅުވި އެވެ.\nގައުމީ އެންޓި ކޮރަޕްޝަން މަހާސިންތާގައި އޭސީސީގެ މުވައްޒަފުންނާއެކު އަބްދުﷲ ރަޝީދު (މ)ގައި\nއޭސީސީއާ ގުޅިވަޑައިގެންނެވި ފަހުން ތައުލީމީ ގޮތުން އަނެއްކާ ވެސް އިތުރު ހަރުފަތެއް ކަނޑައްތު ކުރެއްވުމަށްޓަކައި މިދިޔަ އަހަރުގެ ތެރޭގައި އަބްދުﷲ ވަނީ އައިޔޫއެމްގެ މާސްޓާސް ޕްރޮގްރާމުގައި ކިޔަވަން ފައްޓަވާފަ އެވެ. އޭނާ މާސްޓާސް ހައްދަވަނީ ކޮމްޕެއާރެޓިވް ލޯގެ ދާއިރާއިންނެވެ. މާސްޓާސް ޕްރޮގްރާމްގެ ކިޔެވުމުގެ ބައިތައް ނިންމަވާލެއްވުމަށްފަހު އަބްދުﷲ މިހާރު ގެންދަވަނީ ތީސިސް ލިޔުއްވަމުންނެވެ. މިޕްރޮގްރާމް ނިމި ދަސްވެނިވުމާއެކު އޭނާއަށް ޑަބަލް މާސްޓާސް ލިބިލައްވާނެ އެވެ.\nއޭސީސީގައި ޒިންމާދާރު ވަޒީފާއެއް އަދާކުރައްވަމުން އަބްދުﷲ މިހާރު ގެންދަވަނީ އައިޔޫއެމްގައި ގާނޫނުގެ ދާއިރާ ކިޔަވަމުންދާ ދަރިވަރުންނަށް ކިޔަވައިދެއްވުމުގެ ބުރަ މަސްއޫލިއްޔަތު ވެސް އަދާކުރައްވަމުންނެވެ. އަބްދުﷲ ވިދާޅުވީ ކިޔަވައިދިނުމުގެ ދާއިރާއަށް އޭނާ ޝައުގުވެރިވީ ގާނޫނީ ދާއިރާ އިން އޭނާ ކިޔަވަމުން ގެންދެވި ދުވަސްވަރު ކިޔަވައިދިނުމަށް ރަނގަޅު ބޭފުޅުން ލިބުން ދަތިކަން އޭރުވެސް އަދި މިހާރުވެސް ފާހަގަކުރެއްވިފައިވާތީ އޭނާއަށް ލިބިލައްވާފައިވާ އިލްމު އެހެން މީހުންނަށް ފޯރުކޮށްދިނުމަކީ އިޖުތިމާއީ އަދި ފަރުދީ ޒިންމާއެއް ކަމަށް ގަބޫލުކުރެއްވޭތީ ކަމަށެވެ. އަދި ވަގުތުވީ ވަރަކުން މިމަސައްކަތް ކުރިއަށް ގެންދަވާނެ ކަމުގައިވެސް ވިދާޅުވި އެވެ. ގާނޫނީ ދާއިރާގެ އިލްމާ ތަޖުރިބާ ލިބިލައްވާފައިވާތީ ގާނޫނީ ދާއިރާއިން އެހީތެރިކަން ބޭނުންވާ އާންމު އާދައިގެ ރައްޔިތުންނަށް އަބްދުﷲ ގެންދަވަނީ އިޖުތިމާއީ ހިދުމަތެއްގެ ގޮތުގައި ގާނޫނީ ލަފައާއި އެހީތެެރިކަން ވެސް ފޯރުކޮށްދެއްވަމުންނެެވެ.\nޝަރުއީ ދާއިރާއިން ލިބިފައިވާ އިލްމާއި ތަޖުރިބާގެ ސަބަބުން ކުރިއަށް އޮތް ދުވަސްތަކުގައި ފަނޑިޔާރެއްގެ ގޮތުގައި ފެނިދާނެތޯ ސުވާލުކުރެއްވުމުން ހިނިފުޅުވަޑުވަމުން އަބްދުﷲ ވިދާޅުވީ މިވަގުތު އެފަދަ ވިސްނުމެއް ނެތް ކަމަށެވެ. ޕީއެޗްޑީއަށް ކިޔެވުމާ މެދު ވިސްނަވާނީ މިހާރު ކުރިއަށް ގެންދާ މާސްޓާސް ޕްރޮގްރާމް ނިމުމުން ކަމަށާއި ނަމަވެސް ޕީއެޗްޑީ ހައްދަވާނަމަ އެކަން ކުރައްވާނީ ގާނޫނީ ދާއިރާން ކަމަށްވެސް ވިދާޅުވި އެވެ. އަބްދުﷲގެ ކިޔެވުމަށާއި ކިޔަވައިދިނުމުގެ މަސްކަތަށް ކާމިޔާބަށް އެދެމެވެ.


Kuli control kurumu ge bahus: E'ee vaane kamehtha? | Mihaaru\nވެރިރަށް މާލެ، މާލޭގެ ގެދޮރުގެ ކުލި ބޮޑުވުމަކީ ބޮޑު ކަންބޮޑުވުމެއް\n29 ޑިސެމްބަރ 2019 - 09:20 98 comments\nވެރިރަށް މާލޭގައި ކުއްޔަށް ތަންތަން ހިފައިގެން ދިރިއުޅޭ މީހުންގެ ޝަކުވާތައް ބިނާވެފައި އޮންނަނީ ކުލީގެ އަގުބޮޑުކަމުގެ މަައްޗަށެވެ. ކުލި ކޮންޓްރޯލްކުރަން ޖެހޭ ކަމާއި ސަރުކާރުން އެކަމާ މެދު ފިޔަވަޅު އަޅަން މާލޭގައި ގެދޮރު ނެތް އެތައ ބަޔަކު ގޮވަމުން އަންނަތާ އެތައް ދުވަހެކެވެ. ދާދި ފަހުން އުފެއްދި މާލޭ ޓެނެންޓްސް ޔޫނިއަން (އެމްޓީޔޫ) އިން މިހާރު ވަނީ ރައްޔިތުންގެ މަޖިލިހަށް ހުށައަޅަން ޕެޓިޝަނެއްގައި ސޮޮއިކުރަން ވެސް ފަށައިފަ އެވެ.\nދިރިއުޅުމުގެ ކުލި ބޮޑުވުމުގެ ޝަކުވާއަކީ ދުނިޔޭގެ ގިނަ ވެރިރަށްރަށާއި ވިޔަފާރީގެ މައި ސިޓީތަކަށް ކުރިމަތިވެފައިވާ އަދި ދާއިމީ ހައްލެއް ހޯދެން ނެތް މައްސަލައެކެވެ. މިއީ ހަމައެކަނި މާލެއަށް ކުރިމަތިވެގެން އުޅޭ ހާލަތެއް ނޫނެވެ. އެކަމަކު މާލޭގައި ގެދޮރު ނެތް އަދި ކުއްޔަށް އުޅެން ޖެހިފައިވާ އެތައް ހާސް ބަޔަކު ކުރާ ޝަކުވާއަކީ ކުލި ދައްކާފައި އެހެން ކަންކަމަށް ހޭދަކުރާނެ ފައިސާ ނުހުންނަ ކަމެވެ. މި ހާލަތުން އަރައިގަތުމަށް ކުލި ކޮންޓްރޯލްކުރުމުގެ ގާނޫނީ ބާރުތަކެއް ރައްޔިތުންގެ މަޖިލިހުން ސަރުކާރަށް ދެވިދާނެ ހެއްޔެވެ؟\nމިއީ ވިޔަފާރީގެ މިނިވަންކަމާ ގުޅިފައި އޮތް ވަރަށް ބޮޑު ސުވާލެކެވެ. މިއީ އިގުތިސާދީ ހަރަކާތްތަކާ ވެސް ގުޅިފައި އޮތް ސުވާލެކެވެ. އަދި މިއީ އާންމު ދިރިއުޅުމާ ވެސް ގުޅިފައި އޮތް ސުވާލެކެވެ.\nއެތައް ހާސް ބަޔަކު މުޅި އުމުރު ކުލި ދެއްކުމުގައި ހޭދަކުރަން ޖެހުމުގެ މައިގަނޑު ސަބަބަކީ، ބަދަލު ވަމުން އައި ރާއްޖޭގެ ހާލަތާ އެއްވަރަށް ސަރުކާރުގެ ސިޔާސަތުތައް ތަންފީޒުނުވުމެވެ. މިސާލަކަށް މާލެއަށް ގިނަ މީހުން ހިޖުރަކުރަން ފެށީ، އެންމެ ގިނަ ދުވަހު ވެރިކަމުގައި ހުންނެވި އަދި ރާއްޖޭގެ އިގުތިސާދު މަސްވެރިކަމުން ޓޫރިޒަމްގެ މައްޗަށް ބިނާވެގެން ދިޔަ އިރު ވެސް ގައުމުގެ އިސް ވެރިޔާ ރައީސް މައުމޫން އަބްދުލްގައްޔޫމްގެ ދުވަސްވަރުގަ އެވެ. މާލޭގެ ތޮއްޖެހުން ކުޑަކުރަން ހުޅުމާލެ ހިއްކި އެވެ. އަދި ކޮންމެ އަހަރަކު މަދުވެގެން 500 ހައުސިން ޔުނިޓް އަޅަން ސަރުކާރުން އަމާޒު ހިފި އެވެ. އެކަމަކު މައުމޫންގެ ވެރިކަން ނިމުނު އިރު ހުޅުމާލޭގައި އެއާ ގާތްކުރާ މިންވަރަށް ވެސް، އިޖުތިމާއީ ބޯހިޔާވަހިކަން ހޯދައިދެވިފައެއް ނުވެ އެވެ.\nއަބަދުވެސް އެންމެ ހާލުގައި އުޅޭނީ އެންމެ ކުޑަ އާމްދަނީ ލިބޭ މީހުންނެވެ. އެމީހުންނަށް ބޯހިޔާވަހިކަން ހޯދައިދިނުމަކީ ސަރުކާރެއްގެ އެންމެ އިސް އެއް މަސްއޫލިއްޔަތެވެ. އެކަމަކު ކުލި ދެއްކުމުގައި އުމުރު ހޭދަކުރަން ޖެހޭ ލިސްޓަށް އެތައް ހާސް ބަޔަކު އިތުރުވާ އިރު ވެސް އެކަން ހަމަޔަކަށް އެޅުވޭ ގޮތެއް ނުވެ އެވެ.\nދެން އޮތީ ގެދޮރު ގަންނަން ނަގާ ލޯނު ދެއްކޭ ވަރުގެ އާމްދަނީއެއް ލިބޭ މީހުންނަށް ވެސް އެ ފުރުސަތު އާންމު ބޭންކްތަކުން ލިބެން ނެތުމެވެ. މިސާލަކަށް މުޅި އުމުރު ދުވަހު ރަނގަޅު ވަޒީފާތަކުގައި، ރާއްޖޭގެ ނިސްބަތުން ރަނގަޅު މުސާރަ ވެސް ލިބިގެން އުޅެމުން އަންނަ އެތައް ހާސް ބަޔަކު ވެސް ވަނީ، ބޭންކްތަކުގެ ހަރުކަށި އުސޫލުތަކުގެ ތެރެއިން ފުރުސަތު ނުލިބިފަ އެވެ. ކުރީގެ ސަރުކާރުތަކުން ކުޑަ އިންޓަރެސްޓަކާ އެކު ގެދޮރު ގަތުމަށް ލޯނު ލިބޭ ގޮތް ހެދި ނަމަ، އެއީ ވެސް ބޯހިޔާވަހިކަމުގެ މައްސަލައަށް ކޮންމެވެސް ވަރެއްގެ ހައްލެއް ލިބޭނެ ފިޔަވަޅަކަށް ވީހެވެ.\nމިހާރު ބޭންތަކުން ގެދޮރު (އެޕާޓްމަންޓް/ފްލެޓް/ބިން) ގަންނަން ފުރުސަތު އޮތީ، އަގުގެ 20 ޕަސެންޓް ދައްކައި، އެ ނަގާ ލޯނެއްގެ ނިސްބަތުން އާމްދަނީ ލިބޭ މީހުންނަށެވެ. މިސާލަކަށް ބާޒާރުގައި2މިލިއަން ރުފިޔާއަށް ލިބޭ އެޕާޓްމަންޓެއް ގަންނަންޏާ ފުރަތަމަ ވެސް 400،000ރ، އެ ތަނެއް ހަދާ ބަޔަކަށް ދައްކަން ޖެހެ އެވެ. ދެން ބާކީ އޮންނަ 1.6 މިލިއަން ރުފިޔާގެ ލޯނު، 11 ޕަސެންޓްގެ އިންޓަރެސްޓަކާ އެކު ލިބޭނީ އޭނާގެ މަހެއްގެ އާމްދަނީ 50،000ރ އަރައިގެންނެވެ. މިއީ ރާއްޖޭގެ މެދު ފަންތީގެ މީހަކަށް އޮބި އޮންނާނެ މިންވަރެއް ނޫނެވެ.\nއެންމެ އާދައިގެ މީހާއާ އެއްކޮށް، އިޖުތިމާއީ ބޯހިޔާވަހިކަމުގެ ފޯމު ލާން، މެދު ފަންތީގެ މީހުންނަށް ވެސް މަޖުބޫރުވަނީ އެކަމާ ހެދި އެވެ. އެކަމަކު އެއްވެސް ސަރުކާރަކުން ކުޑަ އިންޓަރެސްޓަކާ އެކު އަދި ފަސޭހައިން ލޯނަށް ކޮލިފައިވާނެ އުސޫލުތަކެއްގެ ތެރެއިން ބޯހިޔާވަހިކަމަށް ފަައިސާ ލިބޭނެ އެއްވެސް މަގެއް، ހަމަޖައްސައިދީފައެއް ނުވެ އެވެ. އެހެންކަމުން 7،000 ފްލެޓް އިއުލާންކުރިޔަސް، 10،000 ފްލެޓް އިއުލާންކުރިޔަސް، ގިނަ މީހުން ދުއްވައިގަންނަން މި ޖެހެނީ އެ ދިމާލަށެވެ.\nކުލި ކޮންޓްރޯލް ކުރެވިދާނެތަ؟\nމިހާރު ހަދަަމުން އަންނަ ޕެޓިޝަނަކީ ދިރިއުޅެން ކުއްޔަށް ދޫކުރާ ތަންތަނުގެ ކުލި ގާނޫނަކުން ކޮންޓްރޯލް ކުރެވޭތޯ ބަލަން މަޖިލިހަށް ހުށައަޅާ ޝަކުވާއެކެވެ.\nޕެޓިޝަނުގައި ސޮއިކުރަން ފެށި ހަބަރަށް ކޮމެންޓްކުރި ގިނަ ބަޔަކު ވެސް ގަބޫލުކުރާ ގޮތުގައި އެކަމެއް ނުކުރެވޭނެ އެވެ. އެއް ބަޔަކު ދައްކަނީ، މިނިވަން ވިޔަފާރީގެ ސަބަބެއް ވެސް ނޫނެވެ. ސިޔާސީ ވެރިން އެކަން ކުރަަން ބޭނުންނުވާނެކަމުގެ ސަބަބެވެ.\nކުލި ކޮންޓްރޯލް ކުރެވިދާނެ ކަމަށް ގަބޫލުކުރާ އުމުރުން 38 އަހަރުގެ މުހައްމަދު ނާސިހު ދެކޭ ގޮތުގައި ބޭނުންވަނީ "ޕޮލިޓިކަލް ވިލް" އެވެ.\n"ހަނޑޫ ހަކުރު ފުށުގެ އަގު ކޮންޓްރޯލް ކޮށްގެން ހިފެހެއްޓޭ. އަތޮޅުތަކަށް މުދާ އުފުލާ ބޯޓްތަކުން [ކާޑުގެ ބާވަތްތަކަށް] ނަގާ ނާލު ކޮންޓްރޯލް ކުރެވޭ. ޓެކްސީގެ އަގު ކޮންޓްރޯ ކުރެވޭ. ދެން ކީއްވެ ވަކި ކުލި ކޮންޓްރޯލް ނުކުރެވެންވީ؟ ދުނިޔޭގެ ގައުމުތަކުގައި އެބަ ހުއްޓޭ ކޮށްފައި ވެސް" އޭނާ ބުންޏެވެ.\nއެކަމަކު މާލޭގެ ތޮއްޖެހުން ބޮޑުވުމާއި އެވަރަށް ގެދޮރު ލިބެން ނެތުމުން، އަގު ކޮންޓްރޯލް ކުރިޔަސް އެގޮތަށް އެކަން ތަންފީޒުނުވާނެ ކަމަށް އޭނާ ވެސް ގަބޫލުކުރެ އެވެ. ނާސިހު ބުނި ގޮތުގައި "މާލެއަށް އޮތް ޑިމާންޑް އެއަށް ވުރެ ބޮޑެ"ވެ. އެހެންކަމުން ދެން އުފެދޭނީ ކަޅު ބާޒާރެވެ.\nއެކަން، ރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު މުހައްމަދު ވަހީދު ވެސް ގަބޫލުކުރައްވަ އެވެ. އޭނާ ވިދާޅުވި ގޮތުގައި ރިއާޔަތްކުރަން ޖެހިފައި މި އޮތީ ގެދޮރުގެ މައްސަލަ "އެ މިންވަރަށް މައްޗަށް ދިޔަ ސަބަބުތަކަށެ"ވެ.\n"ހަގީގަތުގައި ކުލި ތިހާ ބޮޑަށް މައްޗަށް ގޮސްގެން މިއުޅެނީ ހުރިހާ ކަމެއް މާލެއަށް ޖަމާވެފައި އޮތީމާ އެންމެން މާލެ އައިސް އުޅޭތީ. އެހެންވެ އުފެދިފައި އޮތް ޑިމާންޑެއް މިއީ،" އެމްޑީޕީގެ މެމްބަރު ވިދާޅުވި އެވެ.\nމާފަންނު މެދު ދާއިރާގެ މެމްބަރު އިބްރާހީމް ރަޝީދު (ބޮންޑޭ)ގެ އޮތީ އަދި މުޅިން އެހެން އުޒުރެކެވެ. އޭނާ ވިދާޅުވި ގޮތުގައި މާލޭގެ ކުލި މިހާ ބޮޑުވީ ގެދޮރު ނެތް މީހުންނަށް ބޯހިޔާވަހިކަން ހޯދައިދޭން ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ވެރިކަމުގައި ފެށި "މަޝްރޫއުތައް ގަޑުބަޑުކޮށްލުމުން"ނެވެ.\n"ތޮއްޖެހުން ކުޑަކުރުމަށް އެމްޑީޕީ ވެރިކަމުގައި ތިން ގިންތިއަކަށް ބަހާލައިގެން ފެށި ވެށިފަހި މަޝްރޫއު ނިމިދިޔަ ސަރުކާރުން މެދުކަނޑާލައި، އެމްޑީޕީ ސަރުކާރުން ތަރައްގީކުރި ސޯޝަލް ހައުސިން ޔުނިޓުތައް ވިއްކުމަށް ހަމަޖެއްސި އަގުތައް ބޮޑުކޮށް އޭރު ދޫކުރި 1،000 ފްލެޓާއި ދޫކުރި ތަންކޮޅަށް ހުޅުމާލޭން ލިބުނު ގޯތީގެ މައްސަލަތަކަށް ހައްލެއް އައިސްގެން މެނުވީ ކުލީގެ އަގުތައް ތިރިވާނެ ކަމަށް ގަބޫލެއް ނުކުރެވޭ،" ބޮންޑޭ ވިދާޅުވި އެވެ.\nއެކަމަކު އޭނާ ވެސް ވިދާޅުވީ ގާނޫނަކުން ކުލި ކަނޑައަޅައި، އެކަން ތަންފީޒު ކުރުމަކީ ކުރެވޭނެ ކަމެއް ނޫން ކަމަށެވެ.\nމިނިވަން ވިޔަފާރީގެ ބައެއް\nމާލޭގައި ގެދޮރު އިމާރާތަށް އެތައް ބިލިއަން ރުފިޔާއެއް ވަނީ އިންވެސްޓްކޮށްފަ އެވެ. ރަނގަޅު ފެންވަރުގެ ތަންތަން އަންނަނީ ގިނަވަމުންނެވެ. މި އިންވެސްޓްމަންޓްތަކަކީ، ގިނަ ފަހަރަށް ގެދޮރު މޯގޭޖްކޮށްގެން، ހިންގާ ވިޔަފާރިއެކެވެ. އެހެންކަމުން އެހެން ހުރިހާ ދާއިރާއެއްގައި އޮންނަ މިނިވަންކަން، ގެދޮރު އިމާރާތްކޮށް، ވިޔަފާރީގެ އުސޫލުން އެތަންތަން ކުއްޔަަށް ދޭ މީހުންނަށް ވެސް އޮންނަން ޖެހޭނެ އެވެ. އެއީ ހުއްޓުވޭނެ ކަމެއް ނޫނެވެ.\n"ބޭންކުން ލޯނު ނަގައިގެން ގެތައް މި ހަދަނީ. ދެން އެމީހުން ދައްކަން ޖެހޭ އިންޓަރެސްޓް ވެސް ކުޑަ ނުވަންޏާ ކިހިނެއްތޯ ކުލި ކުޑަކުރާނީ؟ ލޯނުތަކުގެ އިންޓަރެސްޓް ވެސް ކުޑަކުރަން ޖެހޭ. އެހެން ނޫނީ ދެން ގާނޫނަކުން ކުލި ކުޑަކުރަން އުޅުނީމާ އުފެދޭނީ ކަޅު ބާޒާރެއް،" ބޮންޑޭ ވިދާޅުވި އެވެ.\nއޭނާ ވިދާޅުވީ މާލޭގެ އަސްލު ވަޒަންވެރިންގެ ތެރެއިން ގެދޮރު ނުލިބި ތިބި މީހުންނަށް ބޯހިޔާވަހިކަން ހޯދައި ދިނުމަކީ ކުލި ކުޑަކުރަން ފުރަތަމަ ވެސް ކުރަން ޖެހޭ މަސައްކަތް ކަމަށެވެ. އަނެއް ކަމަކީ، އޭނާ ވިދާޅުވި ގޮތުގައި، ގެދޮރު އިމާރާތްކުރަން ކުރަން ޖެހޭ ހޭދަ މިހާރަށް ވުރެ ކުޑަވާނެ އަދި އެ މަސައްކަތް ފަސޭހަވާނެ ގޮތެއް ހެދުމެވެ.\nމެމްބަރު ވަހީދު ގަބޫލުކުރައްވާ ގޮތުގައި ލާމަރުކަޒީ ނިޒާމް ފުރިހަމަވެގެން ވެސް މާލޭގެ ތޮއްޖެހުމަށް ކޮންމެވެސް ވަރެއްގެ ހައްލެއް ގެނެވިދާނެ އެވެ.\n"ލާމަރުކަޒީ އުސޫލުން އަތޮޅުތައް ހިންގުމުގެ ބާރުވެރިކަން ދޭ ވާހަކަ އަޅުގަނޑުމެން މި ދައްކަނީ އެ ބޭނުމަށްޓަކައި. އެއާ އެކީގައި ރަށްރަށުގައި އިގުތިސާދީ މައްސަކަތް ހިންގުމުގެ ފުރުސަތާއި އާބަން ސެންޓަރުތަައް ގާއިމްކުރުމާ މި ކަންތައްތަކަކީ އެ ސިޔާސަތުގެ ދަށުން ކުރަން އުޅޭ މަސައްކަތްތައްް،" ވަހީދު ވިދާޅުވި އެވެ.\nއޭނާ ވިދާޅުވި ގޮތުގައި މާލެ އާއި އެހެން ރަށްރަށުގައި ހިންގަން ރާވާފައިވާ ބޯހިޔާވަހިކަމުގެ މަޝްރޫއުތައް ކުރިއަށް ދިއުމުން ވެސް މިހާރު އޮތް ޑިމާންޑަށް ބަދަލެއް އައިސް ކުލިތައް ވެސް ކުޑަވުން އެކަށީގެންވެ އެވެ.\nމާލޭގައި ކުއްޔަށް އުޅޭތާ 15 ވަރަކަށް އަހަރު ވެފައިވާ މުހައްމަދު އަހުމަދު، 40، ގެ ވެސް ވިސްނުމަކީ އެއީ އެވެ. އޭނާ ބުނި ގޮޮތުގައި މިހާރު މާލޭގައި ދިރިއުޅެނީ ރަށުގައި ކުރާނެ ރަނގަޅު މަސައްކަތެއް ނެތީމަ އެވެ. ބައެއް އެހެން ހިދުމަތްތައް ރަށުގައި މާ ގޯސް ނޫން ކަމަށް އޭނާ ބުންޏެވެ.\n"ރަށުން ވަޒީފާއެއް ލިބުނު ނަމަ ރަށަށް ބަދަލުވާނެތާ މިހާރު ކިތަންމެ ދުވަހެއް. އެކަމަކު ރަށުގައި ކުރާނެ މަސައްކަތެއް، ވަޒީފާއެއް ނޫފެދޭ ފަސް އަހަރުން ވެސް،" އޭނާ ބުންޏެވެ.\n"ދަތުރު ފަތުރު ފަސޭހަވުމާއި ލާމަރުކަޒީ ގާނޫނުން ލިބޭ ބާރުތައް ބޭނުންކުރުމާ އެކު އިގުތިސާދީ ހަރަކާތްތައް ހިނގައި ގަތީމާ އަޅުގަނޑު ހަމަ ގަބޫލުކުރަން ވަރަށް އަވަހަށް ބޮޑު ބަދަލެއް އަންނާނެ ކަމަށް"، ވަހީދު ވިދާޅުވި އެވެ.\nއެކަމަކު އެއީ އެހާ ފަސޭހައިން ވާނެ ކަމެއް ނޫނެވެ. މާލެ ސަރަހައްދަށް އޮތް ޑިމާންޑް ކުޑަކޮށް، އެހެން ދިމަދިމާއަށް މީހުންގެ ސަމާލުކަން އެނބުރެން އެތައް އަހަރެއް ނެގުން އެކަށީގެންވެ އެވެ. އަދި އެއީ ވެސް މާލެ ސަރަހައްދުގައި ހައުސިންގެ ގިނަ މަޝްރޫއުތަކެއް ހިންގައި، މާލޭގައި ވެސް ގެދޮރު ނެތް މީހުންނަށް ފުރުސަތު ހޯދައިދީގެންނެވެ.\nހަގީގަތުގައި ވެސް ކުލީގެ މައްސަލަ ބޮޑެވެ. އެކަމަކު އެ މައްސަލަ ހައްލުކުރަން ހަމައެކަނި ގާނޫނަކުން ކުލި ކޮންޓްރޯލްކޮށްގެން ކާމިޔާބެއް ނުވާނެ އެވެ. އެއަށް ވުރެ މި މައްސަލަ އުފެދިފައި އޮތް ހާލަތު މާ ގޯހެވެ. އެންމެ އާދައިގެ މީހުންނަށް ސަރުކާރުން ގެދޮރު ހޯދައިދިނުމާއި މެދު ފަންތީގެ މީހުންނަށް، ފަސޭހަކަމާ އެކު އަދި ކުޑަ އިންޓްރެސްޓެއްގެ ލޯނު ލިބުން ފަދަ އެތައް ކަމެއް ކުރަން ލާޒިމެވެ.\nނާސިހާއި މުހައްމަދު މެން ފަދަ ކުއްޔަށް އުޅޭ މީހުންނަށް ބޮޑު ކުއްޔަކީ ބުރައެކެވެ. އެކަހަލަ އެތައް ހާސް ބައެކެވެ. އެކަމަކު އެ ބުރަ ނުއުފުލާ މިއަދު މާލޭގައި އުޅެވޭނެ އެއްވެސް ގޮތެއް ނެތެވެ.\nއިތުރު ލިޔުންތައް އިގްތިސާދު މާލެ ބޯހިޔާވަހިކަން ލާމަރުކަޒީ ހިންގުން ރާއްޖޭގެ އިގްތިސާދު ސަރުކާރު


Corruption balaa Commission ah Ranil haaziru kuranee | Mihaaru\nސްރީ ލަންކާގެ ބޮޑު ވަޒީރު ރަނިލް ވިކްރަމަސިންހަ ނޫސްވެރިންނާ ވާހަކަ ދައްކަވަނީ: މާދަމާ ކޮމިޝަނަށް ހާޒިރު ކުރަނީ. --ފޮޓޯ:އޭއެފްޕީ\n11 ސެޕްޓެމްބަރ 2019 - 12:05 1 comment\nޕްރެޒިޑެންޝަލް ކޮމިޝަން އޮފް އިންކުވަޔަރީ (ޕީސީއޯއައި) އަށް ރަނިލް ހާޒިރުވާން އަންގާފައި ވަނީ މާދަމާ ހެނދުނެވެ. ނަމަވެސް ރަނިލް ވަނީ މާދަމާ ހާޒިރުވާން އުނދަގޫ ކަމަށް ކޮމިޝަނަށް އަންގައިފަ އެވެ. ކޮމިޝަނުން މިހާރު ހަމަޖައްސާފައި ވަނީ އަންނަ ހޯމަ ދުވަހު ރަނިލް ހާޒިރު ކުރާ ގޮތަށެވެ.\nރަނިލްއާ ސުވާލު ކުރަނީ އެގްރިކަލްޗާ މިނިސްޓްރީގެ އިމާރާތާ ގުޅިގެން ހުށަހަޅާފައިވާ މައްސަލައަކާ ގުޅިގެންނެވެ. އެގްރިކަލްޗާ މިނިސްޓްރީ އަށް އިމާރާތެއް ހޯދުމުގައި ކޮރަޕްޝަން ހިންގާފައިވާ ކަމަށް ލަންކާ ސަރުކާރުގެ މައްޗަށް ވަނީ ތުހުމަތުކޮށްފަ އެވެ.\nއިގްރިކަލްޗާ މިނިސްޓްރީ ހިންގަމުން އައި އިމާރާތް 2015 ވަނަ އަހަރު ހުސްކޮށްފައި ވަނީ ބޮޑު ވަޒީރު ރަނިލް ކެބިނެޓަށް ހުށަހެޅި ޕްރޮޕޯޒަލަކާ ގުޅިގެންނެވެ. އެ އިމާރާތް ހުސްކުރަން ހުށަހެޅީ ޕާލަމެންޓުގެ ކޮމިޓީތަކަށެވެ. އެގްރިކަލްޗާ މިނިސްޓްރީ އަށް އާ އިމާރާތެއް ގަނެފައި ވަނީ މަހަކު 21.5 މިލިއަން ރުޕީސް ދައްކާ ގޮތަށެވެ.\nއިތުރު ލިޔުންތައް ސްރީ ލަންކާ ކޮރަޕްޝަން\nލަންކާގައި ވެރިކަން ކުރަނީ ވަގުންގެ ޕާޓީއަކުން ނޫން: ރަނިލް


އެއްވެސް މަސައްކަތަކީ “ކަޑަ” މަސައްކަތެއް ނޫންކަން އަބީދުގެ މި ފޮޓޯތަކުން – Faanooz\nއެއްވެސް މަސައްކަތަކީ “ކަޑަ” މަސައްކަތެއް ނޫންކަން އަބީދުގެ މި ފޮޓޯތަކުން\nMarch 31, 2018 | އަޙުމަދު އަނަސް\nމާރުކޭޓުގެ ގޮޅިއެއް ހިންގުން ނުވަތަ މަސްވެރިއަކަން ވުން…… މިއީ ގިނަ ދިވެހިން ދެކޭގޮތުގައި “ވަރަށް ކަޑަ” ކަންކަމެވެ. ނުވަތަ ވަރަށް “ހަޑި ކަމެކެވެ. މިއީ ދިވެހިންގެ ވިސްނުމެވެ. ހަޤީޤަތެއް ނޫނެވެ.\nދާދި ފަހުން މީސްމީޑިޔާގައި އެނބުރެން ފެށި ފޮޓޯތަކަކުން އެކަން ދޮގުކޮށްދެއެވެ. ޑިގްރީއެއް އޮތެއްކަމަކު ކޮންމެ ވަޒީފާއެއްވެސް އަދާކުރެވޭނެކަން މި ފޮޓޯތަކުން ރަނގަޅަށް އެނގެއެވެ.\nޑިގްރީ ނިންމާއި ދަސްވެނިވާއިރު އެ ފޮނި މުނާސަބަތުގެ ހަނދާންތައް ސަޅިކޮށްލުމަށް ތަފާތު ކަންކަން ކުރާ ދަރިވަރުން އުޅެއެވެ. މިފޮޓޯތަކަކީ ދިވެހިރާއްޖޭގެ ގައުމީ ޔުނިވާސިޓީން އެންމެފަހުން ބޭއްވި ދަސްވެނިވުމުގައި ދަސްވެނިވި ދަރިވަރެއްގެ ފޮޓޯތަކެކެވެ.\nމަޝްހޫރު ފޮޓޯގުރާފަރު އަބްދުﷲ އަބީދު ނަގާފައިވާ މިފޮޓޯތަށް ނެގި ގޮތް ކިޔާދިނެވެ. “އަހަރެންގެ އެކުވެރި ފަލާހް ދަސްވެނިވުމާއެކު އެކަން ފާހަގަކުރަން ފޮޓޯ ނަގަންވެން އަހަންނަށް ގުޅީ. އަހަރެމެން އެންމެ ފުރަތަމަވެސް ދިމާވުުމުން ފާލާހު ބުނީ، ތަފާތު ގޮތަކަށޭ ފޮޓޯނަގަން ބޭނުމީ. އެހިނދު އަހަރެންނަށް މި ޚިޔާލު ލިބުނީ. ފަލާހުއަށްވެސް ވަރަށް ކަމުދިޔަ މިގޮތް. އެހެންވެ މިގޮތަށް ފޮޓޯނެގީ.”\nއަބީދު އޭނާ ފޮޓޯގްރަފީގެ ދާއިރާއަށް ވަދެވުނު ގޮތް ކިޔާދިނެވެ. އޭރު އަބީދު މަސައްކަތްކުރީ Soccer.com.mv ގައި “މޮޑަރޭޓަރ” އެއްގެ ގޮތުގައެވެ. މިގޮތަށް މަސައްކަތްކުރަމުން ދިޔައިރު ބޭނުންވާވަރަށް ފޮޓޯ ނުލިބޭތީ އަމިއްލަ ކެމެރާއެއް ގަނެ ފޮޓޯނަގަން ފެށިއެވެ. މިގޮތަށް ފޮޓޯނަގަން ފެށުމާއެކު މިކަމަށް ހިތްޖެހުނެވެ. މިދާއިރާއިން އެތަކެއް ގޮންޖެހުންތަކަކާއި ކުރިމަތިލާން ޖެހުމަށްފަހު މިހާރު އަބީދު މަސައްކަތްކުރަނީ ހައުސިންގ މިނިސްޓްރީގައި ފޮޓޯގުރާފަރެއްގެ ގޮތުގައެވެ. އޭގެ އިތުރުން Images.mv، The Sandwich Baa އަދި ހަބޭސްގެ ފޮޓޯގުރާފަރަކީވެސް އަބީދެވެ.\nHurihaa photo ehga aviainu alhaafa hurimun kamaku nudhey


SunOnline: Isthashi gandu reethi kurumahtaki beynun kuranvee kaashi theyo\nއިސްތަށިގަނޑު ރީތިކުރުމަށްޓަކައި ބޭނުންކުރަންވީ ކާށިތެޔޮ\nފާތިމަތު ސާނިހާ 26 Apr 2022, 10:16\nކާށި ތެލަކީ ޒަމާނުއްސުރެ ދިވެހިން ބޭނުންކުރަމުން އަންނަ އެއްޗެކެވެ. މިގޮތުން ކެއުމުގެ އިތުރުން އިސްތަށިގަނޑާއި، ހަންގަޑުގައި ކާށި ތެޔޮ ބޭނުންކުރެއެވެ. ކާށި ތެލަކީ އޭގެ ބޭނުން އެކިގޮތްގޮތަށް ކުރެވޭ އެއްޗަކަށް ވާއިރު، ކާށި ތެލުން ލިބޭ ފައިދާތައް ވެސް އެހާމެ ގިނައެވެ.\nއިރުން ލިއްބައިދޭ އަލްޓްރާވައިލެޓް ރޭސް އަކީ ހަންގަނޑަށް ނުރައްކާތެރި އެއްޗެކެވެ. އަލްޓްރާވައިލެޓް ރޭސްތަކުގެ ސަބަބުން ހަންގަނޑުގެ ކެންސަރާއި ހަންގަނޑު ހަލާކުވުން ފަދަ ކަންކަން މެދުވެރިވެއެވެ. ކާށި ތެލަކީ އަލްޓްރާވައިލެޓް ރޭސްތަކުން އިންސާނާގެ ހަންގަނޑު ރައްކާތެރިކޮށްދޭ އެއްޗެކެވެ. ގިނަ ދިރާސާތަކުން ދައްކާގޮތުގައި ކާށި ތެލަކީ ނުރައްކާތެރި އަލްޓްރާވައިލެޓް ރޭސްތަކުގެ 20 ޕަސެންޓް ބްލޮކް ކޮށްދޭ އެއްޗެކެވެ.\nއިންސާނާގެ އިސްތަށިގަނޑަކީ ގުދުރަތީ ގޮތުން ކެރަޓިން ނަމަކަށް ކިޔާ ޕްރޮޓީންއަކުން އުފެދިފައިވާ އެއްޗެކެވެ. އިސްތަށިގަނޑުގައި ކުލަޖައްސާ، އިސްތަށިގަނޑު ބްލީޗްކުރުމަކީ އިސްތަށިގަނޑުގައިވާ މި ޕްރޮޓީންއަށް ގެއްލުން ލިބޭ ކަމެކެވެ.\nދެހާސް ފަނަރަ ވަނަ އަހަރު ސައިންސުވެރިން ވަނީ، ޕްލާންޓް ބޭސްޑް އޮއިލްގެ ސަބަބުން އިންސާނުންގެ އިސްތަށިގަނޑަށް ކުރާ އަސަރުތައް ޓެސްޓްކޮށްފައިވާ ގިނަ ދިރާސާތަކެއް ރިވިއުކޮށްފައެވެ. އެ ދެ ސައިންސުވެރިން ފާހަގަކޮށްފައި ވަނީ ކާށި ތެލަކީ ގުދުރަތީ "ހެއާ ޕްރޮޓީން"ތަކާ އެއްގޮތް އެއްޗެއް ކަމަށާއި އިސްތަށިގަނޑަށް ފައިދާހުރި އެއްޗެއް ކަމުގައެވެ.\nކާށި ތެޔޮ ބޭނުންކުރުމުގެ ސަބަބުން ބޮލުގައި ހަންފޮޅުން ހުއްޓުވައިދޭކަމުގެ ހެކި ގިނަ ދިރާސާތަކުން ފެންނަން އެބަހުއްޓެވެ. އެގޮތުން، މިދިޔަ އަހަރު އިންޑިއާގައި 140 މީހުން ހިމެނޭހެން ހަދާފައިވާ ދިރާސާއެއްގައި، ކާށި ތެޔޮބޭނުންކުރުމުގެ ސަބަބުން ބޮލުގައި ހަންފޮޅުން ހުއްޓުވައިދޭކަން ވަނީ ސާބިތުވެފައެވެ.\nކާށި ތެލަކީ އެކި ވައްތަރުތަކުގެ އިސްތަށިގަނޑަށް ފައިދާހުރި ތެލަކަށްވާއިރު، ކާށި ތެޔޮ ބޭނުން ކުރަން އެންމެ ރަނގަޅީ ތެޔޮ ހޫނު ކުރުމަށްފަހުއެވެ.


addu city ge miskih thakaii fuvah mulah city ge miskih thakugai jamaa- ah nuhedhumah angaifi\nއައްޑޫއާއި ފުވައްމުލަށް ސިޓީގައިވެސް މިސްކިތްތަކުގައި ޖަމާޢަތް ...\nމިއަދުގެ ( 18 އެޕްރީލް 2020 ވަނަ ދުވަހުގެ ) މަޣުރިބް ނަމާދުން ފެށިގެން 23 އެޕްރީލްވާ ބުރާސްފަތި ދުވަހުގެ އަސްރުނަމާދުގެ ނިޔަލަށް އައްޑުއާއި ފުވައްމުލައް ސިޓީގައިވެސް މިސްކިތްތަކުގައި ޖަމާޢަތުގައި ނަމާދުކުރުން މެދުކަނޑާލުމަށް އިސްލާމިކް މިނިސްޓްރީން ނިންމަވައިފިއެވެ.\nއިސްލާމިކް މިނިސްޓްރީން ވިދާޅުވީ، މިޙާލަތުގައި މިސްކިތުގައި ހަމައެކަނި ބަންގިގޮވުމަށާއި، ބަންގީގެ ފަހުގައި “للا ޖުވت&” އަދި ދިވެހިބަހުން “ހުރިހާ ބޭފުޅުން ގޭގައި ނަމާދު ކުރައްވާ!” މިފަދައިން2ފަހަރު ގޮވުމަށް އިމާމުންނަށް އަންގަވާފައިވާނެކަމަށެވެ.\nމިއީ ކޯވިޑް-19 ރާއްޖެއިން ފެނިފައިވާތީ، މިހާރުގެ ޙާލަތަށް ރިޢާޔަތްކޮށް، އިތުރަށް މިވައިރަސް ރާއްޖޭގައި ފެތުރުން ހުއްޓުވުމަށްޓަކައި އަޅާ ރައްކާތެރިކަމުގެ މުހިންމު ފިޔަވަޅެއްގެ ގޮތުން އިސްލާމީ ފަތުވާދޭ އެންމެ މަތީ މަޖިލީހާއި ދީނީ ޢިލްމުވެރިންގެ ލަފާގެ މަތިން ނިންމާފައިވާ ނިންމުމެއްކަމަށް އިސްލާމިކް މިނިސްޓްރީން ވިދާޅުވެއެވެ. އަދި ރަށެއް ލޮކްޑައުންނަށް ގެނެސްފިނަމަ އެ ހާލަތް ދެމިއޮތްހާ ހިނަދަކު ފަރުޞު ނަމާދާއި ހުކުރު ނަމާދު ޖަމާޢާތުގައި ނުކުރުމަށް ވަނީ އަންގާފައެވެ.\nހެލްތު ޕްރޮޓެކްޝަން އެޖެންސީ އެޗްޕީއޭއިން، ވެސް ވަނީ މީހުން ދިރިއުޅޭ ރަށެއް މޮނިޓަރިންގެ ޙާލަތަށް ގެނެސްފިނަމަ، އެރަށެއްގައި ޖަމާޢަތުގައި ނަމާދުކުރުމާއި ހުކުރު ނަމާދު ނުކުރުމަށް މީގެ ކުރިން ވެސް އަންގަވާފައެވެ. މިއީ އެއްވަގުތެއްގައި ގިނަބަޔަކު އެއްތަނަކަށް ޖަމާވުން ރައްކާތެރި ނޫންކަމަށް އެޗްޕީއޭއިން ކަނޑައަޅާފައިވާތީ ނިންމާފައިވާ ނިންމުމެކެވެ.\nމިސްކިތްތަކުގައި ޖަމާޢަތުގައި ނަމާދުކުރުން ކުރިއަށް ނުގެންދިޔަނަމަވެސް، އެއްވެސް މިސްކިތެއް ބަންދުކޮށްފައެއް ނުވެއެވެ. އެހެންކަމުން މިސްކިތްތަކުގައި ވަކިވަކިން ނަމާދުކުރިނަމަވެސް މީހާގެ ވަށައިގެން6ފޫޓު ދުރުމިން ބަހައްޓައިގެން ނަމާދުކުރުމަށް ވަނީ އިރުޝާދުދީފައެވެ. އިސްލާމިކް މިނިސްޓްރީން ވަނީ މި މުއްދަތުގައި ގިނައިން ގޭގައި ނަމާދު ކުރުމަށް ނަސޭހަތްތެރިވެފައެވެ. އަދި ހުކުރު ދުވަހުވެސް ހުކުރު ނަމާދުގެ ބަދަލުގައި ގޭގައި މެންދުރު ނަމާދު ކުރުމަށްވެސް އިސްލާމިކް މިނިސްޓްރީން ވަނީ ނަސޭހަތްތެރިވެފައެވެ.


SunOnline: Haasvaneetha, Kanboduvaneetha? Avahah ehee hoadhaa!\nހާސްވަނީތަ، ކަންބޮޑުވަނީތަ؟ އަވަހަށް އެހީ ހޯދާ!\n28 Mar 2020, 08:28\nކޮވިޑް19 އާ ގުޅިގެން ނޭޝަނަލް އެމަޖެންސީ އޮޕަރޭޝަންސް ސެންޓަރުގައި މަސައްކަތްތައް ކުރިއަށްދަނީ -- ފޮޓޯ/ރެޑްކްރެސެންޓް\nކޮރޯނާވައިރަހުގެ ބަލިމަޑުކަމާ ހެދި އަހަރުމެން ކޮންމެ މީހަކު އުޅެން ޖެހިފައި މި ވަނީ ބޮޑު ހާސްކަމެއްގެ ތެރޭގަ އެވެ. ކޮންމެ ދުވަހަކު އަޑުއިވެނީ އެތައް ބަޔަކަށް ބަލި ޖެހި މަރުވާ ވާހަކަ އެވެ. އެތައް މިލިއަން ބައެއްގެ ވަޒީފާ ގެއްލޭ ވާހަކަ އެވެ. ކޮންމެ މީހެއްގެ ހިތުގައި އުފެދޭ ސުވާލަކީ؛ މިކަމުން އަހަރުމެންނަށް ސަލާމަތް ވެވޭނެ ހެއްޔެވެ؟ މިމަހު މުސާރަ ލިބޭނެ ހެއްޔެވެ؟ ވަޒީފާއަށް ވާނީ ކިހިނެއް ހެއްޔެވެ؟\nއެންމެން ވެސް މިތިބީ މިކަހަލަ ކަންބޮޑުވުމާއި ނުތަނަވަސްކަމުގެ ޝުއޫރުތަކުގަ އެވެ.\nމިފަދަ ހިޔާލުތަކަށް އޮތް އެހީތެރިކަމަކީ ސައިކޯ ސޯޝަލް ސަޕޯޓް (ޕީއެސްއެސް) ނުވަތަ ނަފްސާނީ އިޖްތިމާއީ އެހީ އެވެ. މިއީ މިފަދަ ހާދިސާތަކުން މީހުންނަށް ކުރާ ނަފްސާނީ އަސަރުތަކަށް ފަރުވާދީ އެފަދަ މައްސަލަތައް އިތުރަށް ގޯސްވިޔަނުދީ، އެފަދަ ކަންކަމުން އަރައިގަތުމަށް ހިތްވަރުދީ އާންމު ދިރިއުޅުމަކާއި ހިސާބަށް ދިއުމަށް ނަފްސާނީގޮތުން ވެވޭ އެހީއެކެވެ.\nސިއްހީ ކުއްލި ހާލަތެއްގައި ނަފްސާނީ ދުޅަހެޔޮކަން\nކޮރޯނާވައިރަހަށް ޝައްކު ކުރެވޭ ގިނަ ބަޔަކު އަންނަނީ ކަރަންޓީނުކޮށް އަނެއް ބަޔަކު އެކަހެރި ކުރަމުންނެވެ. ގާތްތިމާގެ ނުވަތަ ތިމާ ދިރިއުޅޭ ސަރަހައްދާއި ކައިރިން ބައްޔަށް ޝައްކުވާ މީހަކު ފެނިއްޖެ ނަމަ، ހާސްވެ ބިރުގަންނާނެ އެވެ. މިފަދަ ހާލަތެއްގައި އާންމު ދިރިއުޅުމުގެ ކަންކަމަށް އަސަރުފޯރާ ސިއްހީ އެހީތެރިކަން ބަލައިގަތުމަށް ވެސް އުނދަގޫވެދާނެ އެވެ.\nމި ހާލަތުގައި އަމަލު ކުރަންވީ ކިހިނެއް؟\nއިޖްތިމާއީ ގުޅުންތައް ދެމެހެއްޓުން މުހިންމު: ކަރަންޓީނު ހާލަތެއްގައި ހުރިނަމަ ނުވަތަ ގެއިން ބޭރަށް ނުކުތުން އެދެވިގެންނުވާ ނަމަ، ސޯޝަލް މީޑިއާ މެދުވެރިކޮށް ނަމަވެސް ނުވަތަ ގާތް ރަހުމަތްތެރިންނާއި އާއިލާ އާއި ގާތްތިމާގެ މީހުންނަށް ގުޅާ ވާހަކަދެއްކުން ވަރަށް މުހިންމެވެ. އޭރުން، އެކަނިވެރިކަމުން ދުރުކޮށްދީ ބޭކާރު ހިޔާލުތަކުން ދުރުކޮށްދޭނެ އެވެ. އަދި މިފަދަ ދަނޑިވަޅެއްގައި އިތުބާރުކުރެވޭ އަދި ބަރޯސާވެވޭ މީހުންނާއިވެސް ވާހަކަދެއްކުން ބުއްދިވެރި އެވެ.\nދުޅަހެޔޮ ހަރަކާތްތަކަށް ވަގުތުދީ: ގިނަބަޔަކު މިހާރު ތިބެން މިޖެހެނީ ގޭގަ އެވެ. އެހެންކަމުން މީހާ ހިތްހަމަޖެހޭ އަދި ރިލެކްސް ވާފަދަ ހަރަކާތްތަކެއް ނުވަތަ ކަންތައްތަކެއް މިވަގުތުގައި ކުރުން މުހިންމެވެ. މިގޮތުން ކޮންމެވެސް ކަހަލަ ކަސްރަތެއް ކުރުމާއި، ރަނގަޅަށް ނިދުމާއި އަދި ދުޅަހެޔޮ ކާނާ ގަޑިން ގަޑިއަށް ކެއުމަށް ފަރުވާތެރިވާން ޖެހެ އެވެ.\nގަބޫލުކުރަންވާނީ ތެދު މައުލޫމާތު: މިފަދަ ކޮންމެ ދަނޑިވަޅެއްގައިވެސް ފާޑުފާޑުގެ ވާހަކަތައް އާންމުންގެ މެދުގައި ފެތުރެ އެވެ. ބައެއް ވާހަކަތަކަކީ ހަގީގަތަކަށް ނުވާއިރު، ގަބޫލުކުރާ މައުލޫމާތަކީ ތެދު އަދި އިތުބާރު ހިފޭ މަސްދަރަކުން ހިއްސާކުރާ މައުލޫމާތެއްކަން ކަށަވަރު ކުރަން ޖެހޭނެ އެވެ. މިގޮތުން ސައްހަ މައުލޫމާތަކީ ދައުލަތުގެ އިދާރާއަކުން ނުވަތަ އެޗްޕީއޭ އާއި ދުނިޔޭގެ ސިއްހަތު ޖަމިއްޔާއިން އަންމުކުރާ މައުލޫމާތުތަކެވެ.\nއުނދަގޫތަކެއް ވާނަމަ އަވަހަށް އެހީހޯދުން: ތާއަބަދު، މީޑިއާތަކުން ކޮވިޑް-19 ގެ ވާހަކަ ދައްކާއިރު، މާ ގިނައިން މިފަދަ ވާހަކަތައް އަޑުއިވުމަކީ ނުވަތަ ފެނުމަކީވެސް ނަފްސާނީ ގޮތުން އެހާ ދުޅަހެޔޮ ކަމެއް ނޫނެވެ. އެހެންކަމަށް ވާނަ ތިމާގެ ސަމާލުކަން ކޮންމެވެސް އެހެންކަމަށް ދޭށެވެ. އަދި މާބޮޑަށް މިކަމާ ދޭތެރޭ ވިސްނި، ނުރަނގަޅު އަސަރުތަކެއް ކުރާހެން ހީވާނަމަ އަވަހަށް ނަފްސާނީ އެހީތެރީކަން ފޯރުކޮށްދޭ މީހަކާ ވާހަކަދައްކާށެވެ.\nތަފާތުކޮށް ބާކީ ނުކުރާތި!\nމިފަދަ ދަނޑިވަޅެއްގައި މަދުން ނަމަވެސް، އިޖްތިމާއީގޮތުން ނުރަނގަޅު ސިފަތަކެއް ނުވަތަ އާދަތަކެއް ދަކެއް ފެތުރެ އެވެ. ބަލި ފެތުރޭ ގައުމެއް ނުވަތަ ސަރަހައްދެއްގެ މީހެެއް، ނުވަތަ ޝައްކުކުރެވޭ މީހަކީ ބަލިފަތުރާ މީހެއްކަމަށް ދެކި އޭނާ ދެރަވާ ފަދަ ބަސްތައް ބުނެ ބާކީ ކުރުމަކީ އެއްވެސް ގޮތަކަށް ކޮށްގެން ވާނެ ކަމެއް ނޫނެވެ. މިފަދައިން އަމަލުކުރެވޭ ނަމަ ބަލިހުރެމެ، އެ ބަލި ފޮރުވުމާއި ޝައްކުކުރެވޭ ނަމަ ސިއްހީ އެހީތެރިކަން ނުހޯދާހުރެ އެމީހެއްގެ ފަރާތުން ބަލި އެހެންމީހުންނަށް ފެތުރުން ފަދަ ނުރައްކާތެރި ކަންތައްތަކަށް މުޖްތަމައު ހުށަހެޅިދާނެ އެވެ.\nދިވެހި ރެޑްކްރެސެންޓަށް ސާބަސް!\nކޮވިޑް-19ގެ ނުރައްކަލަށް ދުނިޔެ ހުށަހެޅިފައި މިވާ ހިތާމަވެރި މިވަގުތުގައި ދިވެހީންނަށާއި ރާއްޖޭގައި މިވަގުތު ތިބި ފަރާތްތަކަށް ބޭނުންވާ ސައިކޯ ސޯޝަލް ސަޕޯޓް މިވަގުތު ދެމުންދާ ފަރާތަކީ ދިވެހި ރެޑް ކްރެސެންޓެވެ. އެއްވެސް ފަސްޖެހުމެއް ނެތި، ދަރުމަވެރިކަމުގެ ލާމަސީލު ނަމޫނާ ދައްކައިދީ، މިވަގުތު ނަފްސާނީ ގޮތުން އެހީތެރިކަން ބޭނުންވާ ފަރާތްތަކަށް ހިތްވަރުދީ ސަޕޯޓް ދިނުމުގައި ރެޔާއި ދުވާލު އެ ޖަމްއިއްޔާއިން އަންނަނީ މަސައްކަތް ކުރަމުންނެވެ.\nނޯޓް: ނަފްސާނީ ދުޅަހެޔޮކަމާއި ގުޅޭގޮތުން ހިއްސާކުރެވިފައިވާ މި މައުލޫމާތުތަކަކީ ދިވެހި ރެޑް ކްރެސެންޓުން ދީފައިވާ މައުލޫމާތެވެ. ކޮވިޑް19 އާއި ގުޅިގެން ނަފްސާނީ އެހީތެރިކަން ބޭނުންވާނަމަ އަވަހަށް ހޮޓްލައިން 1676 ގުޅާށެވެ. ނަފްސާނީ އެހީތެރިކަން ބޭނުންވާ ފަރާތްތަކަށް އެހީވުމަށް ރެޑްކްރެސެންޓްއިން ހަމައެކަނި ގުޅާނީ 3322200 މި ނަންބަރުން އެކަންޏެވެ.\nދިވެހި ރެޑް ކްރެސެންޓު\nބިދޭސީންގެ ފަންޑަށް އެއް މަހުން 1.3 މިލިއަން ރުފިޔާ\nމަންމައިންގެ ގުރުބާނީ ކުރީ ސަފުން، ކެތްތެރިކަމުގެ އިންތިހާ!\nގިނަ ބިދޭސީންނަށް ކޮވިޑް ޖެހިފައިވަނީ ހާލަތު ހުރިގޮތުން


Nazeer aai Maajid ge magaam gelley gothah JSC bill faaskohfi\nނަޒީރާއި މާޖިދުގެ މަގާމު ގެއްލޭ ގޮތަށް ޖޭއެސްސީ ބިލު ފާސްކޮށްފި\nޗީފް ޖުޑީޝަލް އެޑްމިނިސްޓްރޭޓަރު ޑރ. އަބްދުﷲ ނަޒީރާއި ޖުޑީޝަލް އެކަޑަމީގެ ޗާންސެލަރު އަހުމަދު މާޖިދު\nޗީފް ޖުޑީޝަލް އެޑްމިނިސްޓްރޭޓަރު ޑރ. އަބްދުﷲ ނަޒީރާއި ޖުޑީޝަލް އެކަޑަމީގެ ޗާންސެލަރު އަހުމަދު މާޖިދުގެ މަގާމު ގެއްލޭ ގޮތަށް ޖުޑިޝަލް ސާވިސް ކޮމިޝަން (ޖޭއެސްސީ) ގެ ގާނޫނަށް އިސްލާހު ކުރަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nޖޭއެސްސީގެ ގާނޫނަށް ފޮނަދޫ ދާއިރާގެ މެންބަރު މޫސާ ސިރާޖު ހުށަހެޅުއްވި އިސްލާހަށް މަޖިލީހުން މިއަދު ނެގި ވޯޓުގައި ބައިވެރިވެވަޑައިގަތް 62 މެންބަރުން ތާއީދު ކުރެއްވި އެވެ. އަދި ވަކި ގޮތަކަށް ނުފެންނަ ކަމަށް ހަތަރު މެންބަރަކު ވޯޓު ދެއްވި އެވެ.\nބިލުގައިވާ ގޮތުން ޖޭއެސްސީގެ ދަށުން ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) ގެ ނަމުގައި އާ އިދާރާއެއް އުފައްދައި، މިހާރު ސުޕްރީމް ކޯޓުގެ ދަށުން ހިންގާ ޑީޖޭއޭ އުވޭނެ އެވެ. އަދި އެ އިދާރާގެ އެންމެ އިސް ފަރާތުގެ ގޮތުގައި ޗީފް އޮފް ޖުޑިޝަލް އެޑްމިނިސްޓްރޭޓަރަކު އައްޔަން ކުރަން ޖެހޭނެ ކަމަށް ކޮމިޓީ ރިޕޯޓުގައި ބުނެފައިވެ އެވެ. އެހެންކަމުން އެ އިސްލާހު ފާސްވާ ހިސާބުން ޖުޑިޝަލް އެޑްމިނިސްޓްރޭޓަރަކު އައްޔަން ކުރުމާއެކު، މިހާރު އެ މަގާމުގައި ހުންނެވި ނަޒީރުގެ މަގާމު ގެއްލޭނެ އެވެ.\nއޭގެ އިތުރުން ޖުޑިޝަލް އެކަޑަމީގެ އިދާރީ މުވައްޒިފުންނާއި މަސައްކަތާއި ވަސީލަތްތަކާއި ޒިންމާތައް ޑީޖޭއޭއަށް ބަދަލު ވާނެ ކަމަށް ވެސް ބިލުގައި ބުނެފައިވެ އެވެ. އަދި އެ އެކަޑަމީގެ އެންމެ އިސް ފަރާތަކަށް ވާނީ ވެސް ޗީފް ޖުޑިޝަލް އެޑްމިނިސްޓްރޭޓަރު ކަމަށް ކޮމިޓީ ރިޕޯޓުގައިވެ އެވެ. އެހެންކަމުން ބިލުގައިވާ ގޮތުން، ޖުޑިޝަލް އެކަޑަމީގެ ޗާންސެލާ މާޖިދުގެ މަގާމު ވެސް ގެއްލޭނެ އެވެ.\nއެ ގާނޫނަށް އިތުރަށް ގެންނަ ބިބަދަލުތަކަކީ އެގޮތުން ޖޭއެސްސީގެ މެންބަރެއްގެ އެންމެ ދަށް އުމުރަކީ 30 އަހަރު ކަމަށް ކަނޑައެޅުމެވެ. ބިލުގައި ކުރިން އޮތް ގޮތުންނަމަ، އެންމެ ދަށް އުމުރަކީ 40 އަހަރެވެ.\nއާންމުންގެ ތެރެއިން ޖޭއެސްސީއަށް އައްޔަން ކުރާނެ ނަމެއް ފާހެއް ނުވި


"Raahje dhookoh dhiyaee biru dhakkaathee", Luthufee ge thuhumathu thakeh\nލުތުފީ ބޮޑެތި ތުހުމަތުތަކެއް ކުރައްވާ އޯޑިއޯއެއް\nރާއްޖެ ދޫކޮށް ދާން މަޖުބޫރުވީ ބިރުދެއްކުމާއި އިންޒާރުތައް ދެމުންގޮސް ފުރާނަ ސަލާމަތްކުރުމަށްކަމަށް އެންޓި ކޮރަޕްޝަން ކޮމިޝަން (އޭސީސީ) ގެ ކުރީގެ ރައީސް ހަސަން ލުތުފީ ގިނަ ތުހުމަތުތަކެއް ކުރައްވާ އޯޑިއޯ އެއް ލީކުވެއްޖެ އެވެ.\nލުތުފީ އޮފީހަށް ނުނިކުންނަވާތާ ގިނަ ދުވަސްތަކެއް ފަހުން، އޭނާ އިސްތިއުފާ ދެއްވައި އީމެއިލެއް ފޮނުވާފައިވަނީ މިދިޔަ ޖޫން މަހު އެ ކޮމިޝަނުން ވަކިކުރަން ރައްޔިތުންގެ މަޖިލީހުގެ ތަޅުމަށް ފޮނުވަން މިނިވަން މުއައްސަސާތަކުގެ ކޮމިޓީން ނިންމާފައިވަނިކޮށެވެ.\nއޭސީސީން މަޖިލީހުގެ ކޮމިޓީއަށް ފޮނުވި ސިޓީގައިވާ ގޮތުގައި ލުތުފީ އެންމެ ފަހުން ވަޒީފާއަށް ނުކުމެވަޑައިގަތީ މިދިއަ ފެބްރުއަރީ ހަވަނަ ދުވަހު އެވެ. އަދި މިދިޔަ އޭޕްރީލް 14 އާ ހަމައަށް އޭނާ ޗުއްޓީ ނެންގެވި އެވެ. އެ ޗުއްޓީ ހަމަވި ފަހުން ދެ މަސް ދުވަސްވީއިރު ވަޒީފާއަށް ނުކުމެވަޑައެއް ނުގަންނަވަ އެވެ.\nއޭރުން ފެށިގެން ލުތުފީ އުޅުއްވަނީ މެލޭޝިޔާގައި ކަމަށް ވަނީ ހަބަރު ލިބިފަ އެވެ. ނަމަވެސް، އެއިން އެއްވެސް ކަމަކާ ގުޅޭގޮތުން މިހާތަނަށް އެއްޗެއް ވިދާޅުނުވެ ހުންނަވަނިކޮށް، ލީކުވެގެން އުޅޭ އޯޑިއޯގައި ކޮންމެވެސް މީހަކާ ފޯނުން ދެެކެވުނު ވާހަކަތަކެއްގައި ލުތުފީ ވަނީ ގިނަ ތުހުމަތުތަކެއް ކުރައްވައިފަ އެވެ.\nއެގޮތުން، އެ މީހާ ލުތުފީ އަށް ގުޅާ، ސަރުކާރާ ޑީލެއް ހަދައިގެން ގައުމުން ބޭރުގައި އުޅޭކަމަށް ބުނާ އަޑިއިވެ އެވެ. އެހެން ބުނުމާއެކު ލުތުފީ ވަރަށް ބޮޑަށް ހިތްހަމަނުޖެހިވަޑައިގެން ކަން ހިނގާ ދިޔަގޮތުގެ ހަގީގަތެއް އެއްވެސް މީހަކަށް ނޭނގޭކަމަށް ވިދާޅުވެ އެވެ.\n"ކޮން ޑީލެއް ހަދައިގެން، ކަލޭމެން އެންމެން ތިގޮތަށް ވާހަކަތި ދައްކަނީ ކީއްވެގެންތަ؟ ކަލޭމެންނަކަށް ނޭނގޭނެ ދޯ އަހަރެންނަށް ދިމާވި ކަންތައްތަކެއް،" ލުތުފީ ވިދާޅުވެ އެވެ.\nއެއާއެކު އަނެއް ކޮޅުން ވާހަކަ ދައްކާ މީހާ ބުނަނީ ލުތުފީގެ އެއްވެސް ހަބަރެއް ނުވާކަމަށާއި، ހުރިހާ އެއްޗެއް ފެންނަނީ މީޑިއާތަކުން ކަމަށެވެ.\nއޭނާ އެހެން ބުނުމާއެކު ލުތުފީ ވިދާޅުވީ އޭނާއަށް އިންޒާރުދީ، އަދި ފްރޭމް ކުރާނެކަމަށް ބުނެ ބިރުދައްކާފައިވާ ކަމަށެވެ. އަދި\n"ސީދާ އަހަރެން އޮފީހަށް ގޮސް އަހަރެންނަށް އިންޒާރުދީ، ފްރޭމްކޮށްފަ ހައްޔާރުކުރާނަމޭ ކިޔާފަ ބިރުދައްކާ، އޭގެ ފަހުން ރޭގަނޑު ނިދެނީކީނޫން، އެކި މީސް މީހުން ލައްވާ ފޯނު ކުރުވާ ބިރުދައްކާ މަގުމަތިން،" ލުތުފީ ވިދާޅުވެ އެވެ.\nނަމަވެސް، އިންޒާރުދީފައިވަނީ ކޮން ބައެއް ކަމެއް ސީދާ ވިދާޅެއްނުވެ އެވެ.\n"އަހަރެން ފުރާނަ ސަލާމަތް ނުކުރެވޭ ހިސާބަށް ދިޔައީމަ ރާއްޖެ ދޫކޮށް އަންނަން ޖެހުނީ،" އަނެއްކާވެސް ލުތުފީ ވިދާޅުވާ އަޑުއިވެ އެވެ.\nއެފަދަ ކަންތައްތަކެއް ހިނގައިގެން ދިޔައިރު އޭގެން އެއްވެސް ވާހަކައެއް ނުދެއްކެވީ ކީއްވެތޯ ވެސް އެމީހަކު ލުތުފީގެ އަރިހުން ސުވާލުކުރެ އެވެ.\nކާކު ކައިރީ ކޮން ވާހަކައެއް ދައްކާނީ، ވާހަކައެއް ދައްކައިގެން ވާނެ ކަމެއް އޮންނާނެތަ. އެކަކު ކައިރީ އެއްވެސް ވާހަކައެއް ދެއްކުމުގެ ބޭނުމެއް މިހާރަކު ނެތް،" އެ ސުވާލަށް ލުތުފީ ޖަވާބު ދެއްވި އެވެ.\nއަދި ރާއްޖެ ދޫކޮށް ވަޑައިގަންނަވަން މަޖުބޫރުވީ ޑީލެއްގެ ދަށުން ނޫން ކަމަށާއި، މަގުމަތިންވެސް ހަމާލާދީ ފުރާނައަށް ނުރައްކާވާ ހިސާބަށް ކަންކަން ދިޔަ ކަމަށް ލުތުފީ އަނެއްކާވެސް އެމީހާ ގާތު ވިދާޅުވެ އެވެ.\n"އެއް ޑީލެއް ހަދައިގެނެއްވެސް ނޫން، އަހަރެން އަތުގަ ހުންނާނެ ފޮޓޯތަކާ އެއްޗެއްހި މަގުމަތިން ހަމާލާދީ މަގުމަތިން އަހަރެންގެ ކަރުގަ ހިފާ. އެވަރަށް ކަންތައްތައް ދިޔައީ،" އޭނާ ވިދާޅުވެ އެވެ.\nދެން އަނެއް ކޮޅުން ވާހަކަ ދައްކާ މީހާ ބުނާ އަޑުއިވެނީ، އެފަދަ ކަމެއް ހިނގިކަން ނޭނގޭ ކަމަށާއި، އޭނާ ހީކުރީ "ރައީސް ޔާމީނަށް އެންމެން ބަޔާންދީގެން އުޅޭ" ކަމަށެވެ.\n"ބިރު ދައްކައިގެން،" އެއަށް ޖަވާބު ދެއްވަމުން ލުތުފީ ވިދާޅުވެ އެވެ.\nއެ ފޯނު ކޯލަކީ ކޮން އިރެއްގެ ކޯލެއް ކަމެއް އަދި އެނެއް ކޮޅުން ވާހަކަ ދެއްކީ ކާކު ކަމެއް ސާފެއް ނުވެ އެވެ. ނަމަވެސް، އެއީ ސައްހަ ފޯނު ކޯލެއްކަން އަވަސް އަށް ވަނީ ކަށަވަރުވެފަ އެވެ.\nލުތުފީގެ ތުހުމަތުތަކެއް ފެންމަތިވެފައިމިވަނީ، ކުރީގެ ސަރުކާރުގެ އިސް ފަރާތްތަކާ ދެކޮޅަށް މިހާރުގެ ސަރުކާރުން ދޮގު ބަޔާންތަކެއްގައި ސޮއި ކުރުވަން މަސައްކަތްކުރި ކަމުގެ ތުހުމަތު އިންޑިއާއަށް ފިލައިގެން ގޮސް ހުންނެވި ކުރީގެ ނައިބު ރައީސް އަހުމަދު އަދީބުވެސް ތުހުމަތު ކުރައްވާފައިވަނިކޮށެވެ.\nރާއްޖޭން ފިލައިގެން ޓަގު ބޯޓެއްގައި އިންޑިއާއަށް އެތެރެވާން އުޅެނިކޮށް އިއްޔެ އިންޑިއާގެ ޓުޓިކޮރިން އިން އަދީބު ވަނީ ހިފަހައްޓާފައި އެވެ.\nއދ.ގެ ކަމާބެހޭ އޮފީސްތައް މެދުވެރިކޮށް އިންޑިއާގެ ހިމާޔަތަށް އަދީބުގެ ފަރާތުން އެދިފައިވާއިރު، އޭނާގެ ގާނޫނީ ޓީމުން ނެރުނު ބަޔާނުގައި އިތުރަށް ބުނެފައިވަނީ އަދީބު ލައްވާ ކުރީގެ ސަރުކާރުގެ ބައެއް ބޭފުޅުންނާ ދެކޮޅަށް އެގްރިމެންޓެއްގައި ސޮއިކުރުވާފައިވާ ކަމަށެވެ. އަދި އެ އެގްރިމެންޓުގައި ސޮއިކުރައްވަންދެން އަދީބަށް ދޭންޖެހޭ ސިއްހީ ފަރުވާ ނުދީ ސަރުކާރުން ހިފެހެއްޓިކަމަށް ގާނޫނީ ޓީމުން ތުހުމަތު ކުރެ އެވެ. އަދި އެ އެގްރިމެންޓުވެސް އެ ޓީމަށް މިހާރު ލިބިފައިވާ ކަން ވަނީ ފާހަގަކޮށްފަ އެވެ.\nއެހެންކަމުން ރާއްޖެ އަނބުރާ ފޮނުވާލައިފިނަމަ ނުހައްގު އަދަބު ދޭނެކަމަށް ތުހުމަތުކޮށް، ދިވެހި ފުލުހުންނާ ހަވާލު ނުކުރުމަށް އަދީބުގެ ފަރާތުން އިންޑިއާ ސަރުކާރަށް ވަނީ އިލްތިމާސްކޮށްފަ އެވެ.\nކުރީގެ ނައިބު ރައީސް އަހުމަދު އަދީބު އޭސީސީ


ބަލާއް ނިއޭށީ އައްޑޫ އެކާނލޯ | Sangu News\nބަލާއް ނިއޭށީ އައްޑޫ އެކާނލޯ\n27 މާރޗް 2021 - 09:16\nހަދާންވަނީ މީގެ އަހަރަތަކެއް ކުރިން އައްޑޫގައި އުޅޭ ދޮންދީނިތައް ބަލާލަން އަންނަން އައްޑޫ މީހުން ލަަަވަައަކުން ދޭޭޭޭޭދައުވަތުގެ މަތިންްްްްނެވެނެވެ. "ބަލާއް ނިއޭށީ އައްޑޫ އެކާނލޯ، އެތެއި ތިބެއި ދޮންދީނަސް ބެނަން" މިިިއީ މިނިިިިިވަންކަމާއެކު އައްޑޫޫޫޫގެގެ ޖަަަަައްވުގައި ފިިިޔަޖަހަމުން ދިިިޔަ ދޮންދީީީނި ބަަަލަން އަަައްޑޫގެ ރައްޔިތުން ހިނިތުންްްްވެެފައި ތިބިދޭ ދައުވަތެވެ.\nމިކަން މިހެން އޮތްވައި ބުރާސްފަތި ދުވަހުގެ އިރުއޮއްސޭ މަންޒަރާއެކު ފެނުނީ ރާއްޖެއަށް މުޅިން އަލައް ގެނެސްގެެން އުޅޭ އަސްތަކުން އަހެއް، މިިނިވަންކަމާއެކު އައްޑޫގެ ފަސްގަނޑުގައި ހަރަކާތްތެރިވަމުންދާ މަންޒަރެވެ.\nއައްޑޫގައި އަސްތައް ބަލަހައްޓަމުން އަންނަ ސަދަން ޓޭލިއަންސްއިން ވަނީ ފުރަތަމަ ފަަަަހަރަަަށް އަަަސް ދުުުއްވުުުމުގެ ފުުުރުސަތު އާާންމުންނަށް ދީފައެވެ.\nފޮޓޯގުރާފަރު ފަސާހަތު ނަގާފައވާ މި ހިތްގައިމު ފޮޓޯތަކުން ދޭހަވަނީ ފުރަތަަމަ ފަރަށް ރާއްޖޭގެ މިނިވަން ބިމުގައި އަހެކާއެކު ވަގުތު ހޭދަކޮށްލަން ލިބުމުން އެސަރަހައްދުގައި ތިބި އާންމުންނަށް ލިބިފައިވާ އުފާވެރިކަމެވެ. ކޮންމެ މީހެއްގެ މޫނުމަތިންވެެސް އެއުފާވެރިކަން ފެންނަން ހުއްޓެވެ.\nސަދަން ޓޭލިއަންސްއިން ބުނި ގޮތުގައި އިއްޔެ ފެނެގެންދިޔައީ 'އަސްލާން'ގެ ނަން ދީފައިވާ ޗާލު ހުދު އަހުގެ ހަރަކާތެވެ.\nމި މަސައްކަތުގެ ފަހަތުގައި އޮތް ސަދަން ސްޓެލަންސްގެ މަގުސަދަކީ ވެސް ދިވެހިންނަށް އާ ކުޅިވަރެއް ތައާރަފުކޮށް ދިނުމެވެ.\nކޮންމެއަކަސް މިހާރު އައްޑޫއިން އަސްދުއްވުމުގެ ފުރުސަތު އެބައޮތެވެ. މިިިިހާރު އަނެއްކާވެސް އައްޑޫގެ ރައްޔިތުން އެދައުވަތު ދެނީ އެހެން ގޮތަކަށެވެ.\n"ބަލާއް ނިއޭށީ އައްޑޫ އެކާނލޯ، އެތެއި ތިބެއި 'އަހަސް' ބެނަން"\n40%ވަރަށް ގަދަ 0%ވަރަށް ގަޔާވޭ 40%ބޮޑު ޖޯކެއް 0%ހައިރާންވެއްޖެ 0%ވަރަށް ދެރަ 20%ރުޅިގަދަ ވަނީ\nއައްޑޫގެ މޮނިޓަރިންގެ ހާލަތު އުވާލައިފި\nއައްޑޫ އަށް އަސްތައް ގެނެސްފި\nސަރުކާރުން ފްލައިން ސްކޫލަށް 200،000 ޑޮލަރު ދީފި


މަންދޫބުން ކުރެއްވި މަސައްކަތް 11\nޖެރޫސަލަމުގެ އީސާގެފާނަށް އީމާންވެ ތިބި މީހުންގެ ޖަމާޢަތަށް ޕަތަރަސް ދިން ރިޕޯޓު\n1 އީސާގެފާނުގެ މަންދޫބުންނަށާ އަދި ޖުދެއާކަރައިގެ އީސާގެފާނު ގަބޫލުކޮށްގެން ތިބި މީހުންނަށް ބަނީއިސްރާއީލު މީހުން ކަމުގައި ނުވާ ބަޔަކު ވެސް އީސާގެފާނަށް އީމާންވެއްޖެ ކަމުގެ ޚަބަރު ލިބުނެވެ.2ނަމަވެސް ޕަތަރަސް އެނބުރި ޖެރޫސަލަމަށް އައުމުން އީސާގެފާނަށް އީމާންވެގެން ތިބި ބަނީއިސްރާއީލު މީހުންގެ ތެރެއިން ޚިތާނު ކުރުން އެއީ ފަރުލެއް ކަމުގައި ދެކޭ މީހުންގެ ތެރެއިން ބަޔަކު ޕަތަރަސް ފާޑުކިޔާ ބުންޏެވެ.3”ކަލޭ ތިޔަ އައީ ބަނީއިސްރާއީލު މީހުން ކަމުގައި ނުވާ މީހުންގެ ގޭގައި ހުރެފަ. އަދި އެމީހުންނާއި އެކު އެއްސުފުރާ މަތީ ކައިވެސްފަ.“4ދެން ޕަތަރަސް ވީ ހުރިހާ ކަމެއް އެމީހުންނަށް ސާފުކޮށް ކިޔާދީ ބަޔާންކޮށްދިނެވެ.\n5 އޭނާ ބުންޏެވެ. ”އެއްދުވަހަކު އަހަރެން ޖައްފާގައި ދުޢާ ކުރުމަށް އިންދާ އަހަންނަށް ހުވަފެނެއް ފަދަ ގޮތަކަށް އަހަރެން މި ކަންތައް ދުށިން. އަހަންނަށް ފެނުނީ އުޑުން ބޮޑު ސަތަރިއެއް ފަދަ އެއްޗެއް އޭގެ ހަތަރު ކަނުގައި ހިފިފައިވާ ފަދައިން ތިރިވަނިކޮށް. އެ ސަތަރިގަނޑު އަހަރެންނާއި ވަރަށް ކައިރިއަށް އައި.6އަހަރެން އެ ސަތަރިގަނޑުގެ ތެރެއަށް ބަލާލިއިރު އަހަރެންނަށް ފެނުނީ ބަނީއިސްރާއީލު މީހުންނަށް ކެއުމަށް ހަރާން ވެފައިވާ ތަފާތު ޖަނަވާރުތައް. އޭގެ ތެރޭގައި ވަލު ޖަނަވާރާއި، ބޮނޑުގެ ބާވަތްތަކާ، އަދި ދޫނި ސޫފާސޫފީގެ ބާވަތްތައް ވެސް ވި.7ދެން އަހަންނަށް އިވުނުނީ މި ފަދައިން ބުނެވުނު އަޑު. ’ޕަތަރަސްއޭ. ތެދުވާށޭ. ތިޔަތަކެތި ކަތިލައިގެން ކާށޭ.‘ 8 ނަމަވެސް އަހަރެން ބުނީން. ’ނޫނެކޭ މާތްސާހިބާއޭ. އަޅުގަނޑު ދުވަހަކު ވެސް ނުތާހިރު ހަރާން ކާއެއްޗިއްސެއް ނުކަމޭ.‘9ދެން އަނެއްކާ މި ފަދައިން ބުނެވުނު އަޑު އަހަރެން އެހީން. ’މާތްރަސްކަލާނގެ މި ތަކެތި މި ހަލާލް އެއްޗެތި ކަމުގައި ލައްވައިފިއޭ. ވީއިރު މި ތަކެއްޗަށް ހަރާން އެއްޗިއްސޭ ނުބުނާށޭ.‘ 10 ތިންފަހަރު މަތިން މި ފަދައިން ކަންތައް ވި. ދެން ކުއްލިއަކަށް އެ ސަތަރިގަނޑު އުޑަށް ގެންދެވުނު. 11 ހަމަ އެވަގުތު ކައިސަރިޔާ އިން އަހަރެން ބަލާ އައި ތިން މީހުން އެގޭގެ ކުރިމައްޗަށް އައި. 12 މާތްރޫޙުފުޅު އަހަރެންނަށް އެންގެވީ ބިރު ނުގަނެ އެމީހުންނާއި އެކު ދިއުމަށް. ދެން އަހަރެންނާއިއެކު މިތާ މިތިބަ އީސާގެފާނަށް އީމާންވެގެންވާ މި ހަ މީހުންނާއި އެކު ކައިސަރިޔާއަށް ގޮސް ކޮރުނޭލިޔުސްގެ ގެއަށް އަހަރެމެން ދިޔައީން. 13 ކޮރުނޭލިޔުސް އަހަރެމެން ކާރީ ބުންޏޭ. މާތްރަސްކަލާނގެ އެގެއަށް މަލާއިކަތަކު ފޮނުއްވާ އޭނާއަށް އެންގެވީ ޖައްފާއަށް ބަޔަކު ފޮނުވާ ޝަމްއޫނު ޕަތަރަސް އެ ރަށަށް ގެނައުމަށް ކަމުގަ. 14 އެއީ އަހަރެން ބުނާނެ ބަސްތަކުގެ އަޑު އެހުމުން އޭނާ އާއި އޭނާގެ ގޭގެ އެންމެން ދިންނެވޭނެތީ ކަމުގައި އެމަލާއިކަތާ ވިދާޅުވި.\n15 ދެން އަހަރެން އީސާގެފާނާއި ބެހޭ ގޮތުން އެމީހުންނާއި ވާހަކަދައްކަން ހަމަފެށުމާއި އެކު އަހަރެމެންގެ މައްޗަށް މާތްރޫޙުފުޅު ކުރިން ހަމަ ވެރިވި ފަދައިން އެމީހުން އެންމެންގެ މައްޗަށް ވެސް މާތްރޫޙުފުޅު ވެރިވި. 16 އެވަގުތު މާތްސާހިބާ މިހެން ވިދާޅުވި ބަސްފުޅުގެ މަތިން އަހަރެން ހަނދާން ވި. އެކަލޭގެފާނު ވިދާޅުވި. ’ޔަޙުޔާގެފާނު ތައުބާގެ ހިނެވުމަށް ހިނެވީ ފެނުންނޭ. ނަމަވެސް ކަލޭމެން ތައުބާގެ ހިނެވުމަށް ހިނެވޭނީ މާތްރޫޙުފުޅުންނޭ.‘ 17 އަހަރެމެން ވެސް މާތްސާހިބާ އީސާ އަލްމަސީޙު ގަބޫލު ކުރުމުން މާތްރަސްކަލާނގެ ހަމަ އަހަރެމެންނަށް ވެސް ދެއްވި ހަދިޔާ އެމީހުންނަށް ވެސް ދެއްވި. ވީއިރު އެކަމާއި ދެކޮޅަށް އަހަރެން ބުނާނީ ކީކޭ؟“ 18 ބަނީއިސްރާއީލުގެ އީސާގެފާނަށް އީމާންވެގެންވީ މީހުންނަށް ޕަތަރަސްގެ މި ވާހަކަތަކުގެ އަޑު އިވުމުން އޭނާއާއި ދެކޮޅަށް ވާހަކަ ދެއްކުން ހުއްޓާލާ މާތްރަސްކަލާނގެ ކިބަފުޅަށް ހަމްދާއި ޝުކުރުކޮށް ސަނާކިޔެވެ. ”ބަނީއިސްރާއީލު މީހުން ނޫން މީހުންނަށް ވެސް އެކަލާނގެ ކިބަފުޅަށް އެނބުރުމުގެ ފުރުސަތު މާތްރަސްކަލާނގެ ދެއްވައިފި. އަދި އެމީހުންނަށް ނިމުމެއް ނުވާ ދުނިޔެ އެކަލާނގެ ދެއްވައިފި.“\n19 އިސްތިފާނު މަރާލި މީސްތަކުން އީސާގެފާނު ގަބޫލުކޮށް އީމާންވެގެން ތިބި އެހެން މީހުންނަށް ވެސް ވަރަށް ގިނަ އުނދަގޫތަކާ އަނިޔާތައް ދިނެވެ. އެކަމުގެ ސަބަބުން އީސާގެފާނަށް އީމާންވެގެން ތިބި ވަރަށް ގިނަ ބަޔަކު ވަކި ވަކި ވެ ވިއްސިވިހަވާލި ވެގެން ދިޔައެވެ. މީގެ ތެރެއިން ބައެއްމީހުން ފެނީސިޔާއާއި ސައިޕުރަސް އާއި އަންތީޔޮކުގައި ދަތުރުކޮށް އީސާގެފާނާއި ބެހޭ ޚަބަރުފުޅުތަކާ އެކަލޭގެފާނުގެ ބަސްފުޅުތައް މީސްތަކުންނަށް އަންގައިދިނެވެ. ނަމަވެސް މިމީހުން މި ކަންތައް އަންގައިދީ ވާހަކަދައްކާ އުޅުނީ ހަމައެކަނި ބަނީއިސްރާއީލު މީހުންނާއެވެ. 20 ދެން ސައިޕުރަސް އާއި ޒައިރީނުން އަންތީޔޮކުއަށް ދިޔަ އީސާގެފާނަށް އީމާންވެގެންވީ މީހުން އެ ރަށުގައި ވީ ބަނީއިސްރާއީލު މީހުން ނޫން މީހުންނަށް ވެސް މާތް ސާހިބާ އީސާގެފާނާއި ބެހޭ ޚަބަރުފުޅުތައް އަންގައިދީ އެކަލޭގެފާނުގެ ބަސްފުޅުތައް ކިޔާދީ ހެދިއެވެ. 21 މާތްސާހިބާ އެކަލޭގެފާނުގެ މީސްތަކުންނަށް މި ކަމުގައި އެހީތެރިވެ ދެއްވިއެވެ. އަދި ވަރަށް ގިނަ ބަޔަކު ގަބޫލުކޮށް މާތްސާހިބާއަށް އީމާންވިއެވެ. 22 ޖެރޫސަލަމުގެ އީސާގެފާނު ގަބޫލު ކުރާ ޖަމާޢަތުގެ މީހުންނަށް މިޚަބަރު ލިބުމުން އެމީހުން ބަރުނައްބާސް އަންތީޔޮކުއަށް ފޮނުވިއެވެ.\n23 ބަރުނައްބާސް އަށް މާތްރަސްކަލާނގެ އެމީހުންނަށް ރަޙުމަތްލައްވާފައިވާ މިންވަރު ފެނުމުން އެކަމާ ނުހަނު އުފާވިއެވެ. އަދި އޭނާ އެމީހުންގެ ކިބައިން އެދުނީ އަބަދު ވެސް ހިތުގެ އަޑިން އީސާގެފާނަށް އީމާންވެ އެ ގޮތުގައި ހަރުދަނާވެ ދެމި ތިބުމަށޭ. 24 ބަރުނައްބާސް އަކީ ރަނގަޅު މީހެކެވެ. އޭނާ ވަނީ މާތްރޫޙުފުޅުގެ ފުރިހަމަ ބާރުގެދަށުގައެވެ. އަދި އޭނާގެ އީމާންކަން ވެސް ވަރުގަދައެވެ. ބަރުނައްބާސް އެ ރަށަށް ދިއުމަށް ފަހު ވެސް އިތުރު އެތައް ބަޔަކު އީސާގެފާނަށް އީމާންވިއެވެ. 25 ދެން މިއަށް ފަހު ބަރުނައްބާސް ދިޔައީ ޝާއުލް ހޯދުމަށްޓަކައި ތަރުސުސްއަށެވެ.* އޭރު ޝާއުލް ތަރުސުސްގައި ދިރިއުޅޭތާ އެތައް އަހަރެއް ވެއްޖެއެވެ. 26 ބަރުނައްބާސް ޝާއުލް ގޮވައިގެން އެނބުރި އަންތީޔޮކުއަށް އައެވެ. އެދެމީހުން އެ ރަށުގައި އީސާގެފާނަށް އީމާންވެގެންވީ މީހުންގެ ޖަމާޢަތުގެ މީހުން ކާރީ އެމީހުންނަށް ކިޔަވާދިނުމަށް އެއްއަހަރު މަޑު ކުރިއެވެ. ފުރަތަމަ ފަހަރަށް އީސާގެފާނު ގަބޫލުކޮށް އީމާންވެ އެކަލޭގެފާނުގެ ބަސްތަކާއި އެއް ފަދައިން އަމަލު ކުރާ މީހުންނަށް މަސީޙީންނޭ❖ މަސީޙީން: މަސީޙީންނަކީ އީސާގެފާނީ އަލްމަސީޙު ކަމުގައި އަދި ދިންނެވުން ކަމުގައި ގަބޫލުކޮށް އެކަލޭގެފާނުގެ ދިރިއުޅުއްވުން މިސާލަކަށް ބަލާ އެކަލޭގެފާނުގެ ބަސްފުޅާ އެއްގޮތަށް ކަންކުރާ މީހުންނެވެ. އީސާގެފާނު އަންގަވަނީ މާތްރަސްކަލާނގެ ރަސްކަންފުޅު އެއީ ދުނިޔެވީ ރަސްކަމެއް ނޫނެވެ. އެއީ ރޫހާނީ ރަސްކަމެކެވެ. އެހެންކަމުން ސީދާ ލޮލަށް ފެންނަން ހުންނަ ދުނިޔެވީ ޤަވާއިދުތަކުގެ މައްޗަށް ބިނާކުރެވިފައިވާ ދީންތަކާ އެއްގޮތަށް ކަންކޮށް އެގޮތުން ދިންނެވުން ލިބި މާތްރަސްކަލާނގެ ރުއްސެވުން ލިބޭނެކަމަށް ނުދެކުމަށް އީސާގެފާނު ތަކުރާރުކޮށް ވިދާޅުވިއެވެ. ކިޔުނީ އެ ރަށުގައެވެ. 27 އެދުވަސްވަރު މާތްރަސްކަލާނގެ އެންގެވި ވަޙީގެ❖ ވަޙީ: ވަޙީ އަކީ މާތްރަސްކަލާނގެ މީސްތަކުންނަށް އަންގާދިނުމަށްޓަކާ މީހަކަށް އަންގަވާ ހާމަކުރައްވާ ބަސްފުޅެވެ. މިފަދަ ވަޙީ ބަސްފުޅު އެންގެނީ އެކަލާނގެ އެދިވޮޑިގެންވާގޮތް ހާމަކުރައްވާ އަދި ވެފައިވާ ކަންތަކާއި ވާން ހުރި ކަންތައް މީސްތަކުންނަށް ނުވަތަ މީހަކަށް އަންގާދިނުމަށެވެ. މާތްރަސްކަލާނގެ މިފަދައިން އަންގަވާ ބަސްފުޅުތައް ހާމަކޮށް އެހެންމީހުންނަށް އަންގާދޭ ކޮންމެ މީހަކީވެސް ވަޙީ ހާމަކޮށްދޭ މީހުންނެވެ. ބަސްފުޅެއް ހާމަކޮށް އެންގެވުމަށް ޖެރޫސަލަމުން ނަބީންގެ❖ ނަބީ: މާތްރަސްކަލާނގެ ވަޙީ ބަސްފުޅު ހާމަކޮށްދޭ މީހެއް. ބަޔަކު އަންތީޔޮކުއަށް އައެވެ. 28 އޭގެ ތެރެއިން އެކަކު ކަމުގައި ވީ އަގާބުސް އޭ ނަމަކަށް ކިޔުނު މީހަކު ތެދުވެ މާތްރޫޙުފުޅުގެ ބާރުގެ ދަށުން އެންމެންނާ މުޚާޠަބުކޮށް ބުންޏެވެ: ”މުޅި ދުނިޔެއަށް ވަރަށް ބޮޑު ތަދެއް އެބަ ކުރިމަތިވެއެވެ.“ (މި ތަދު ކުރިމަތިވީ ކުލާއުދިއުސް ގެ ރަސްކަމުގެ ދުވަސްވަރުއެވެ.) 29 ދެން އީސާގެފާނަށް އީމާންވެގެން ތިބި އެންމެން ގަސްތު ކުރީ އެމީހުންނަށް ވެގެންވީ އެންމެ ގިނަ އަދަދެއްގެ އެހީ ޖުދެއާކަރައިގައިވާ އީސާގެފާނު ގަބޫލު ކުރާ ޖަމާޢަތުގެ މީހުންނަށް ފޮނުވުމަށެވެ. 30 ދެން މިމީހުން މިހުރިހާ އެއްޗެއް ބަރުނައްބާސް އާއި ޝާއުލްގެ ހަވާލުގައި ޖެރޫސަލަމުގެ އީސާގެފާނު ގަބޫލު ކުރާ މީހުންގެ ޖަމާޢަތުގެ ބޮޑުންނާއި ހަވާލު ކުރުމަށް ފޮނުވިއެވެ.\n*11:25 އޭރު ޝާއުލް ތަރުސުސްގައި ދިރިއުޅޭތާ އެތައް އަހަރެއް ވެއްޖެއެވެ.\n❖11:26 މަސީޙީން: މަސީޙީންނަކީ އީސާގެފާނީ އަލްމަސީޙު ކަމުގައި އަދި ދިންނެވުން ކަމުގައި ގަބޫލުކޮށް އެކަލޭގެފާނުގެ ދިރިއުޅުއްވުން މިސާލަކަށް ބަލާ އެކަލޭގެފާނުގެ ބަސްފުޅާ އެއްގޮތަށް ކަންކުރާ މީހުންނެވެ. އީސާގެފާނު އަންގަވަނީ މާތްރަސްކަލާނގެ ރަސްކަންފުޅު އެއީ ދުނިޔެވީ ރަސްކަމެއް ނޫނެވެ. އެއީ ރޫހާނީ ރަސްކަމެކެވެ. އެހެންކަމުން ސީދާ ލޮލަށް ފެންނަން ހުންނަ ދުނިޔެވީ ޤަވާއިދުތަކުގެ މައްޗަށް ބިނާކުރެވިފައިވާ ދީންތަކާ އެއްގޮތަށް ކަންކޮށް އެގޮތުން ދިންނެވުން ލިބި މާތްރަސްކަލާނގެ ރުއްސެވުން ލިބޭނެކަމަށް ނުދެކުމަށް އީސާގެފާނު ތަކުރާރުކޮށް ވިދާޅުވިއެވެ.\n❖11:27 ވަޙީ: ވަޙީ އަކީ މާތްރަސްކަލާނގެ މީސްތަކުންނަށް އަންގާދިނުމަށްޓަކާ މީހަކަށް އަންގަވާ ހާމަކުރައްވާ ބަސްފުޅެވެ. މިފަދަ ވަޙީ ބަސްފުޅު އެންގެނީ އެކަލާނގެ އެދިވޮޑިގެންވާގޮތް ހާމަކުރައްވާ އަދި ވެފައިވާ ކަންތަކާއި ވާން ހުރި ކަންތައް މީސްތަކުންނަށް ނުވަތަ މީހަކަށް އަންގާދިނުމަށެވެ. މާތްރަސްކަލާނގެ މިފަދައިން އަންގަވާ ބަސްފުޅުތައް ހާމަކޮށް އެހެންމީހުންނަށް އަންގާދޭ ކޮންމެ މީހަކީވެސް ވަޙީ ހާމަކޮށްދޭ މީހުންނެވެ.\n❖11:27 ނަބީ: މާތްރަސްކަލާނގެ ވަޙީ ބަސްފުޅު ހާމަކޮށްދޭ މީހެއް.


Theluge mahsala ge liyunthah ACC gai ebahuri, review kuranee\nތެލުގެ މައްސަލާގައި ލިޔުންތައް އޭސީސީގައި އެބަހުރި، ރިވިއު ކުރަނީ\nކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގައި އެސްޓީއޯއިން ސިންގަޕޫރުގައި ހިންގި ކަމަށް ތުހުމަތު ކުރާ ތެލުގެ ވަގު ވިޔަފާރިއާ ބެހޭ މައްސަލާގެ ލިޔުންތައް އެބަހުރި ކަމަށާއި މައްސަލަ ރިވިއު ކުރަން ނިންމާފައިވާ ކަމަށް އެންޓި ކޮރަޕްޝަން ކޮމިޝަން (އޭސީސީ)އިން ބުނެފި އެވެ.\nފެބްރުއަރީ 7، 2012 ގައި ރައީސް ނަޝީދު މަގާމުން އިސްތިއުފާ ދެއްވުމުން، އެމަނިކުފާނުގެ ނައިބު ރައީސް ކަމުގައި ހުންނެވި ކުރީގެ ރައީސް ޑރ. މުހައްމަދު ވަހީދު ހަސަން މަނިކު ވެރިކަމާ ހަވާލުވެވަޑައިގެން ބޭރުގެ އެކައުންޓިން ފާމްއިން ފައިސާ ބައްވަލައިގަތުމަށް ފަހު، ރިޕޯޓް ފޮރުވާފައިވާ ކަމަށް ބުނެ މަޖިލީހަށް މައްސަލައެއް ވަނީ ހުށަހަޅާފަ އެވެ.\nއެ މައްސަލައާ ގުޅިގެން މިރޭ އޭސީސީއިން ނެރުނު ބަޔާނެއްގައި ބުނީ އެ މައްސަލައަކީ 2011 ވަނަ އަހަރު އެ ކޮމިޝަނަށް ހުށަހެޅި ޝަކުވާއަކާ ގުޅިގެން ބަލަން ފެށި މައްސަލައެއް ކަމަށެވެ. މަޖިލީހުގައި ވިލިމާލެ ދާއިރާގެ މެންބަރު އަހުމަދު އުޝާމް ދައްކަވާފައިވަނީ ތެދު ވާހަކަތަކެއް ކަމަށް ވެސް ބަޔާނުގައި ބުނެފައިވެ އެވެ.\nބަޔާނުގައި ބުނީ އުޝާމް ވިދާޅުވި ފަދައިން އެ ލިޔުންތައް 2013 ވަނަ އަހަރު ކޮމިޝަނާ، އެޓާނީ ޖެނަރަލްގެ އޮފީހުން ހަވާލުކޮށްފައިވާ ކަމަށެވެ. ނަމަވެސް އެ މައްސަލަ އިތުރަށް ބެލޭނެ ވަރަށް މައުލޫމާތު ނެތް ކަމަށް ނިންމައި މައްސަލަ ފައިލްކޮށްފައިވާ ކަމަށެވެ. މިހާރު އަނެއްކާވެސް އެ މައްސަލަ ރިވިއު ކުރަން ނިންމާފައިވާ ކަމަށް އޭސީސީއިން ބުންޏެވެ.\nއުޝާމް ވިދާޅުވި ގޮތުގައި، އެ ފައިސާއަކީ ވެސް އޭގެ ކުރީގެ ސަރުކާރުން ކުންފުންޏާއެކު ވެފައިވާ އެއްބަސްވުމުގެ ދަށުން ދައްކަން ޖެހޭ ފައިސާގެ އިންވޮއިސްތަކަށް ފައިސާ ލިބިފައި ނުވާތީ އެ ފައިސާ ހިމެނޭ ގޮތަށް ދައްކާފައިވާ ފައިސާ އެވެ. އެ މުއާމަލާތްތަކުގެ ފައިލްތައް އޭސީސީއަށް ފޮނުވާފައިވާނެ ކަމަށެވެ.\nރައީސް މުހައްމަދު ނަޝީދު އޭސީސީ ރައީސް ޑރ. މުހައްމަދު ވަހީދު ހަސަން މަނިކު + ހިޔާނާތް


"Yeh Rishta Kya Kehelata Hai" aa feshumakah\n"ޔޭ ރިޝްތާ" އާ ފެށުމަކަށް\nހަރްޝަދު އާއި ކަރިޝްމާ (ކ) އަދި ޕްރަނާލީ\nސްޓާ ޕްލަސްގެ ދުވަސްވީ ސިލްސިލާ "ޔޭ ރިޝްތާ ކިޔާ ކެހެލާތާހޭ" އަނެއްކާވެސް އާ ފެށުމަކުން ފަށައިފި އެވެ. މިއީ މި ސިލްސިލާ މިގޮތަށް އާ ފެށުމަކުން މުޅިން އާ ވާހަކައަކާއި އާ ތަރިންނާއެކު ފެށި ތިން ވަނަ ފަހަރެވެ.\nމި ސިލްސިލާ ފުރަތަމަ ފެށިއިރު ލީޑް ރޯލު ކުޅުނީ ހީނާ ޚާން އާއި ކަރަން މެހެރާ އެވެ. މި ދެ ތަރިން ގާތްގަނޑަކަށް ހަތް އަހަރު މި ސިލްސިލާގެ ލީޑް ރޯލު އަދާ ކުރި އެވެ. ދެން ފެނުނީ މި ދެ ތަރިން ވަކިވެ އަނެއްކާ ވެސް އާ ތަރިން ތަކަކާއެކު ސިލްސިލާ ފެށި ތަނެވެ. އެގޮތުން ކަރަން އާއި ހީނާގެ ކެރެކްޓާގެ ދަރިން ގޮތުގައި ދެން ފެނުނީ ޝިވާންގީ ޖޯޝީ އާއި މޮހްސިން ޚާން އެވެ. މިހާރު މި ދެ ތަރިން ވެސް ސިލްސިލާއިން ވަކި މި މީހުން ކުޅުނު ކެރެކްޓާތަކުގެ ދަރިންގެ ގޮތުގައި އާ އެކްޓަރުންތަކެއް މުޅިން އާ ވާހަކަ އަކާއެކު ފަށަން ވަނީ ތައްޔާރުވެފަ އެވެ.\nމިފަހަރު ގެނެސްދޭނީ އަކްޝަރާ އާއި ކައިރަވް އަދި އާރޯހީގެ ވާހަކަ އެވެ. ކައިރަވްގެ ރޯލު ކުޅޭނީ މަޝްހޫރު ޓީވީ އެކްޓަރު ހަރްޝަދު ޗޯޕްޅާ އެވެ. އާރޯހީގެ ރޯލު ކުޅޭނީ ކަރިޝްމާ ސާވަންތެވެ. އަކްޝަރާގެ ރޯލު ޕްރަނާލީ ރާތޯޑެވެ. މިފަހަރުގެ ވާހަކައިގައި މި ތިން ތަރިންގެ ލަވް ޓްރައިންގަލް އެއް ދައްކާނެ ކަމަށް ވެއެވެ.\nއުދައިޕޫރު ކިޔާ ރަށެއްގައި ސިލްސިލާގެ މި އާ ވާހަކައިގެ ޝޫޓިންގް ހަރްޝަދު އާއި ޕްރަނާލީ މިހާރު ވަނީ ފަށާފަ އެވެ. އަދި ސިލްސިލާގައި ބައިވެރިވާ އާ ތަރިންގެ ޕްރޮމޯތައް ވެސް މިހާރު ސްޓާ ޕްލަސް އިން ވަނީ ދައްކަން ފަށާފަ އެވެ.\nމިހާރު މި ޝޯގައި ދައްކަނީ ޝިވާންގީ އާއި މޮހްސިން ކުޅުނު ދެ ކެރެކްޓާ ކަމަށްވާ ސައިރަތު އާއި ކަރްތިކްގެ ލޯބީގެ ވާހަކައަށް ނިމުން އަންނަ ގޮތެވެ.\nސައިރަތު އާއި ކާރްތިކްގެ ކެރެކްޓާއަކީ ފޭނުން އިންތިހާއަށް ލޯބިވާ ދެ ކެރެކްޓާއަށް ވާތީ މި ދެ ކެރެކްޓާގެ ވާހަކައަށް ނިމުން އަންނާތީ ސިލްސިލާގެ ފޭނުން މިހާރު ތިބީ ވަރަށް ދެރަ ވެފަ އެވެ. ނަމަވެސް ބޮޑެތި ވެފައިވާ ދަރިންގެ މައިންބަފައިންގެ ރޯލު ކުޅެން ވަރަށް ޒުވާން ދެ އެކްޓަރުން ކަމަށްވާ ޝިވާންގީ އާއި މޮހްސިން ތައްޔާރެއް ނޫނެވެ. އެހެންވެ މި ދެ އެކްޓަރުން ޝޯއަށް އަލްވަދާއު ކިޔަން ނިންމީ އެވެ.\nފިިރިމީހާގެ ގޮތު ރާކީ ދެއްކީ "ބިގް ބޮސް" ކެމެރާމަނެއް!\n"އަނޫޕަމާ"ގެ އެޕިސޯޑަކަށް ރުޕާލީއަށް ލިބޭވަރު އެނގޭތަ؟\nރާގޭޝް އާ ބައްދަލުވުމުން ޝަމީތާއަށް ރޮވިއްޖެ


Saudi aai UAE in mudhalaai hidhumathuge agun tax nagan fashaifi | Mihaaru\nޔޫއޭއީގެ ދުބާއީ: ވެޓް ނަގަން ފެށީ ތެލުން ލިބޭ އާމްދަނީ އަށް ބަރޯސާވުން ކުޑަ ކުރުމަށް.-- ފޮޓޯ: ގެޓީ އިމޭޖަސް\nސައޫދީ އާއި ޔޫއޭއީން މުދަލާއި ހިދުމަތުގެ އަގުން ޓެކްސް ނަގަން ފަށައިފި\n02 ޖެނުއަރީ 2018 - 10:012comments\nއަރަބި ދުނިޔޭގެ އެންމެ ތަނަވަސް ދެ ގައުމުގެ ގޮތުގައި ފާހަގަ ކުރެވޭ ސައޫދީ އަރަބިއްޔާ އާއި ޔުނައިޓެޑް އެރަބް އެމިރޭޓްސް (ޔޫއޭއީ) އިން، މުދަލާއި ހިދުމަތުގެ އަގުން އަލަށް ޓެކްސް ނަގަން ފަށައިފި އެވެ.\nދެ ގައުމުން ވެސް މުދަލާއި ހިދުމަތުގެ އަގުން ވެލިއު އެޑެޑް ޓެކްސް ނަގަން ފެށީ އާ އަހަރު ފެށުމާ އެކުގަ އެވެ. އަދި ދެ ގައުމުން ވެސް ޓެކްސްގެ ގޮތުގައި ނަގާނީ ފަސް ޕަސެންޓެވެ.\nމިއާއެކު ސައުދީ އާއި ޔޫއޭއީ އަކީ ޓެކްސް ފްރީ ގައުމުތަކެއްގެ ގޮތުގައި އޮތް އޮތުމަށް މި ވަނީ ނިމުން އައިސްފަ އެވެ. އަދި މިހާރު އެ ގައުމުތަކުން ވިއްކާ ޕެޓްރޯލާއި ޑީސަލާއި ސިނގިރޭޓާއި ސޮފްޓް ޑްރިންކާއި ކާނާގެ ބާވަތްތަކާއި ޔުޓިިލިޓީ ބިލުތަކުގެ އިތުރުން ހޮޓެލް ރޫމްތައް ކުއްޔަށް ދޫކުރާއިރު ވެސް ޓެކްސްގެ ގޮތުގައި އަގުގެ ފަސް ޕަސެންޓް އިތުރުވާނެ އެވެ.\nޓެކްސް ނުނަގާ ގޮތަށް ހަމަޖައްސާފައިވަނީ ސިއްހީ ހިދުމަތްތަކާއި، ޕަބްލިކް ޓްރާންސްޕޯޓުގެ އިތުރުން ބޭންކްތައް ފަދަ ތަންތަނުން ދޭ ހިދުމަތްތަކުންނެވެ. ޔޫއޭއީން ޓެކްސް ނަގަން ފެށި އިރު، މިދިޔަ މާޗް މަހުގެ 31 ވަނަ ދުވަހު ވަނީ ޓޫރިޒަމް ޓެކްސް ވެސް ތައާރަފް ކޮށްފަ އެވެ.\nއެ ގައުމުތަކުން ޓެކްސް ނަގަން ފެށީ، ތެލުން ލިބޭ އާމްދަނީ އަށް ބަރޯސާވުން ކުޑަ ކުރުމަށް ކަމަށް ބުނެ އެވެ. މީގެ ކުރިން ސައޫދީގެ އާމްދަނީގެ 90 ޕަސެންޓް އަދި ޔޫއޭއީގެ އާމްދަނީގެ 80 ޕަސެންޓް ހިއްސާ ކުރަނީ ތެލުގެ އާމްދަނީން އެކަންޏެވެ. ނަމަވެސް ތެލުގެ އަގު ވެއްޓި، ބޮޑެތި ގެއްލުންތަކަކާ ކުރިމަތިވުމުން މިހާރު ގިނަ އަރަބި ގައުމުތަކުން ދަނީ އިގްތިސާދު އިތުރަށް ފުޅާކޮށް، އާމްދަނީ ހޯދޭނެ އިތުރު ގޮތްތައް ހޯދަމުންނެވެ.\nތަޖުރިބާކާރުން ލަފާކުރާ ގޮތުގައި، މި އަހަރުގެ ތެރޭގައި ޓެކްސްގެ ގޮތުގައި ތިން ބިލިޔަނަށް ވުރެ ގިނަ ޑޮލަރު އެ ދެ ގައުމަށް ލިބޭނެ އެވެ. އަދި ކުރިއަށް އޮތް އަހަރުތަކުގައި އެ އަދަދު އިތުރުވާނެ ކަމަށް ވެސް ވަނީ ލަފާ ކޮށްފަ އެވެ.\nސައުދީ އާއި ޔޫއޭއީ އިން ވެޓް ނަގަން ފަށާފައިވާ އިރު، ބަހްރައިން، ކުވައިތު އަދި އޮމާންގެ އިތުރުން ގަތަރުން ވެސް ވަނީ ޓެކްސް ނަގަން ތައްޔާރުވާން ފަށާފަ އެވެ. މީގެ ތެރެއިން ގިނަ ގައުމުތަކުން މަސައްކަތް ކުރަނީ 2019 ވަނަ އަހުގެ ތެރޭގައި ނުވަތަ އޭގެ ކުރިން ޓެކްސް ނަގަން ފަށަން ކަމަށް މީޑިއާ ރިޕޯޓްތައް ބުނެ އެވެ.\nގިނަ އަރަބި ގައުމުތަކުން ޓެކްސް ނެގުމަށް މަސައްކަތް ފެށި ނަމަ ވެސް، އެއްވެސް ގައުމަކުން އިންކަމް ޓެކްސް ނަގާނެ ކަމަށް ބުނެފައެއް ނުވެ އެވެ. އެގޮތުން ސައުދީ އާއި ޔޫއޭއީން ޓެކްސް ނަގަން ފެށި އިރު، އެ ގައުމުތަކުގައި ވެސް އިންކަމް ޓެކްސް ނެގުމަށް އެއްވެސް މަސައްކަތެއް ނުކުރެ އެވެ.\nއިތުރު ލިޔުންތައް ސައޫދީ އަރަބިއްޔާ ޔޫއޭއީ ޓެކްސް


Miee 30 aharu kuri, dhen Alikoe visnaa mihaaru onnane goyi!\nމީ 30 އަހަރު ކުރި، ދެން އަލިކޮއި ވިސްނާ މިހާރު އޮންނާނެ ގޮތް!\nޔޫސޭގެ ދިރިއުޅުމަކީ މިއީބާހެ ކަވަ ފޮޓޯއެއްގެ ގޮތުގައި ޔޫސޭ ބޭނުް ކުރާ ފޮޓޯއެއް\nއެކި މީހުން ދިރިއުޅުން ސިފަ ކުރާނީ އެކި މާނައިގައި އެކި ގޮތަށެވެ. ދިރިއުޅުމަކީ ހަނގުރާމައެއް ކަމަށް ވެސް ވަރަށް ގިނަ މީހުން ސިފަކޮށް އުޅެ އެވެ. މީގެ ޖަވާބު ހޯދަން އެންމެ ރަނގަޅުވާނީ ކުރިންސުރެ ރޯދަ މަހު ޓީވީއެމުން އަދި މިހާރު އެކި އަހަރު އެކި ޓީވީ ޗެނަލުން ގެނެސްދޭ "ދިރިއުޅުމަކީ މިއީ" ގެ ކޮންމެވެސް އެޕިސޯޑެއް ބަލައިލުމެވެ. "ދިރއުޅުމަކީ މިއީ" އަކީ ދިވެހިން ދުވަހަކު ވެސް ދެކޭނެ އެންމެ ވަރު ގަދަ ކޮމެޑީ ސީރީޒެވެ. އަދި އެ ސީރީޒްގެ ތަރި، ޔޫސުފު ރަފީއު (ޔޫސޭ) އަކީ ދިވެހިން ދުވަހަކު ވެސް ދެކޭނެ އެންމެ ތަފާތު ބޮޑު އެފަދަ ދެވަނައެއް ނެތް ކޮމޭޑިއަން އެވެ.\nޔޫސޭ މީގެ އެތަކެއް އަހަރު ކުރިން ފެށިގެން އަހަރުމެންނަށް ގެނެސް ދެނީ ހެއްވާ މަޖާ ގޮތަކަށް ދިވެހިންގެ ތެރޭގައި އޮންނަ ތަފާތު އިޖްތިމާއީ ކަންކަމުގެ މައްޗަށް އަލިއަޅުވާ އުފައްދާފައިވާ ސިލްސިލާ ޑްރާމާއެކެވެ. އެ ޑްރާމާތަކުގައި ހިމެނޭ ހުރިހާ ކަމެއް ހިމުން ކޮށްލައި އެންމެން ހެއްވާލުމެއްގެ ތެރެއިން ޔޫސޭ ބުނެލަނީ "ދިރިއުޅުމަކީ މިއީ؟" އޭއެވެ.\nޔޫސޭ ޝޫޓިންގް އެއްގައި ހަރަކާތްތެރި ވަނީ\nއިޖްތިމާއި ބޮޑެތި މައްސަލަތައް ކަމުގައިވާ މަސްތުވާތަކެތީގެ މައްސަލަ އާއި ކޮރަޕްޝަނާއި ފަސާދަ އާއި ބޯހިޔާވަހިކަމުގެ މައްސަލަތަކާއި ރާއްޖޭގައި ސިޔާސީ ކަންކަމާއި ކުޅިވަރާއި ވިޔަފާރީގެ ކަމެއް ގަދަވެގެންދާ ކޮންމެ ދުވަސްވަރެއްގައި ވިއްޔާ އެކަމަކާ ގުޅުވާފައި ދިވެހިންގެ ހުރިހާ އުމުރެއް ގަޔަވާ ގޮތަށް ޔޫސޭ އުފައްދި އެތައް އެޕިސޯޑެއް "ދިރިއުޅުމަކީ މިއީ" ގެ ސީރީޒްގައި ވެއްޖެ އެވެ. ކޮންމެ ދިވެއްސަކު ވާނީ މިއިން ކޮންމެވެސް އެޕިސޯޑެއްގެ ކޮންމެވެސް ތަންކޮޅެއް ބަލައިފަ އެވެ.\nއެ އިރެއްގައި އޮންނަ ކަމަކާއި ގުޅުވާ އުފައްދާ ބެލުންތެރިންނަށް ދޫކޮށްލި ސިލްސިލާތަކަކީ އެތައް އަހަރެއްގެ ކުރީން ފެށިގެން ދިވެހިން ފޫހި ކަމެއް ނެތި ބަލަމުން އިންތިޒާރު ކުރަމުން އަންނަ ސިލްސިލާއެކެވެ.\nރޯދަމަހު ޓީވީ ޕްރޮގްރާމްތަކުގެ ތެރެއިން އިންތިޒާރު ކުރެވޭ އެންމެ ހާއްސަ އެއްޗަކީ ވެސް "ދިރިއުޅުމަކީ މިއީ" އެވެ. އިއްޔެވެސް މިއަދު ވެސް އޯޑިއަންސްއަށް ބަދަލެއް ނައިސް ޔޫސޭގެ "ދިރިއުޅުމަކީ މިއީ" މަގުބޫލު އެއްވަނަ އެވެ.\nޔޫސޭ: ރާއްޖޭގެ މައްސަލަތައް ސަމާލު ކަމަށް ގެނެސްދިން\nކޮވިޑް-19 އިގެ ބަލާއާފާތް ރާއްޖެއަށް ލެއްގުމުން ކަމާބެހޭ ފަރާތްތަކުގެ ކެނޑިނޭޅި ދެމުންދިޔަ އިރުޝާދަކީ އިޖުތިމާއީ ގައިދުރު ކުރުމެވެ. މިއާއެކު މި ބޮޑު ބަލިމަޑުކަން އިތުރަށް ނުފެތުރުމަށް އާއްމުކޮށް އަހަރުމެންގެ ސަގާފަތުގައި އޮންނަ އަތާ އަތް ޖޯޑުކޮށ ސަލާންކުރުމާ ވެސް މިތިބީ ދުރުވެގެނެވެ.\nމިގޮތަށް އިޖްތިމާއި ގައިދުރުކުރުން ދިރިއުޅުމުގެ ހާލަތު ހުރިގޮތުން ނުބެހެއްޓޭ އެއް ބަޔަކު ތިބިއެވެ. އެއީ ރާއްޖޭގައި މަސައްކަތް ކުރާ ބިދޭސީނެވެ. ދުވާލުދާ ހަތަރު ދަމު ބުރަ މަސައްކަތް ކޮށްފައި ލޮލުފިޔައެއް ޖަހާލާން ވަންނަން މި ޖެހެނީ އެތައް ބަޔަކާއެކު ނިދަން ކުޑަކުޑަ އެއް ކޮޓަރިއަށެވެ. ބަރިބަރިއަށް ބަންކް ބެޑް ޖަހާލާފައި ހުންނަ އެއް ކޮޓަރިއެއްގައި 100 އެއްހާ މީހުން ވެސް ނިދައިފާނެ އެވެ.\nމާލޭގައި މީހުން ނިދައި އުޅޭ ހާލަތު "ދިރިއުޅުމަކީ މިއީ" ގެ އެއް އެޕިސޯޑުގައި ޔޫސޭ ވަނީ މީގެ 30 އަހަރު ކުރިން ދައްކާލާފަ އެެވެ. ޔޫސޭ އޭނާގެ ސޯޝަލް މީޑިއާގެ ޝެއާކޮށްލި މި އެޕިސޯޑްގެ ވީޑިއޯކޮޅަކާއެކު ލިޔެފައިވަނީ މިހެންނެވެ.\n"މިިއީ މީގެ 30 އަހަރު ކުރިން މި މައްސަލަ އޮތް ގޮތް. ދެން ވިސްނާލާ މިހާރުގެ ހާލަތު އޮންނާނެ ގޮތް؟ ދޯ އަލިކޮއި!"\nޔޫސޭގެ އެ އެޕިސޯޑުގައި ދައްކަނީ މާލޭގެ ކުޑަ ކޮޓަރިއެއްގައި އޭނާ ނިދަން ޖައްސާލާ މަންޒަރެވެ. ނިދާފައި އޮއްވާ ހޭލެވެނީ މީހެއްގެ އަތުން މޫނުގައި ޖެހިގެނެވެ. އަދި އެއާއެކު އޭނާއަށް ހޭލެވި ކޮޓަރި ތެރެއަށް ކަޅި ހިންގާލާ އިރު އޭނާ ނިދަން އޮތް އެނދާއި ތަޅުމާއި ބިންމަތީގައި ވެސް ތިބެނީ އެތަކެއް ބައިވަރު މީހުން ނިދާފަ އެވެ. ޔޫސޭއަށް ބުނެލެވެނީ "ސުބުހާނަﷲ" އޭ އެވެ.\nދެން ގޭ ވެރިފަރާތް ކަމުގައިވާ އަލިކޮއި، ހޯދަން އޭނާ ކޮޓަރީގައި ނިދާފައި ތިބި އެކި މީސް މީހުންގެ ގައި މަތިން ދެވޭތޯ އުޅެ އެވެ. އަލިކޮއި އާއި ވާހަކަ ދެއްކުމުން އަލިކޮއި ބުނަނީ އެއީ މާލޭގެ ހާލަތު ކަމަށެވެެ.\nދިރިއުޅުމަކީ މިއީ ބާގެ ޝޫޓިންއެއް ކުރިޔަށް ދަނީ: ރާއްޖޭގައިވާ ހުރިހާ މައްސަލައެއް އޭނާ ވަނީ ފެންމަތިކޮށްފައި\nމީގެ 30 އަަހަރުގެ ކުރިން ވެސް އަހަރެމެންގެ ތެރޭގައި ކަން އޮތީ މިގޮތަށެވެ. "ދިރިއުޅުމަކީ މިއީތޯ؟" ކޮށްލި ސުވާލުގައި ބުނެލަން މި ޖެހެނީ އާނއެކޭ އެވެ. މީގެ އެތައް އަހަރުތަކެއް ކުރިން ވެސް އަހަރުމެން ކުރަމުން އައީ އެއް ހަނގުރާމައެކެވެ. އެކަމަކު އެކަމެއް ބަދަލެއް ނުވިއެވެ. އެ ހަނގުރާމައިން މޮޅުވޭވޭ ގޮތެއް ނުވި އެވެ.\nއޭރު ޓީވީން މި މަންޒަރު އަހަރުމެންގެ ސިޓިން ރޫމާއި ހިސާބަށް އައުމުން ސިޓިން ރޫމްގައި ތިބެ އެޕިސޯޑް ބަލައި ބިނދިނދިފައި ހެމުން ހެމުން ގޮސް ބަނޑަށް ގޮށް އަރުވާލައިގެން ނިންމާލީ އެވެ. އެއާ ހިލާފަށް މިކަން ހައްލު ކުރަން ދުރު ވިސްނުމެއް ގެންގުޅުނު އެކަކު ވެސް ނެތެވެ. ރަނގަޅު ސިޔާސަތެެއް އެކުލަވައިލާފައެއް ނެތެވެ. މިކަން ހައްލު ކުރަން ކުރި ކަމެއް ވެސް ނެތެވެ.\nކޮވިޑް-19 ރާއްޖޭގައި ފެތުރެން ފެށުމުން ފަރުދީ ގޮތުން ޔޫސޭ ވަނީ މާލޭގެ އުޅޭ ބިދޭސީން ދިރިއުޅޭ ތަންތަނަށް ގޮސް އެމީހުން ހޭލުންތެރި ކުރުމުގެ ގޮތުން މަސައްކަތްތަކެއް ވެސް ކޮށްފަ އެވެ. އެ ވީޑިއޯތައް ވެސްސޯޝަލް މީޑިއާގައި ޔޫސޭ ހިއްސާ ކުރިއެވެ.\nމި ބޮޑު ބަލިމަޑުކަމުގައި ކޮމިއުނިޓީ ސްޕްރެޑެއް އަހަރުމެންގެ ތެރޭއަށް ފެތުރިގަތް މި ވަގުތު ދިވެހިންނަށް މި ޖެހުނީ އެހެން ހުރިހާ ކަމަކަށްވުރެ ބޮޑަށް މި މައްސަލަ ހައްލު ކުރާށެވެ. އިންސާނުން ނިދަން ހެޔޮ ނުވާވަރު ތަންތަނުގައި ނިދަން ތިބި އެތައް ބިދޭސީންނަކަށް އެމީހުންގެ އިންސާނީ ހައްގު ހޯދައި ދޭށެވެ. "ދިރިއުޅުމަކީ މިއީ" ގައި އެ ދައްކުވައިދޭ ދިރިއުޅުމުގެ މާނައަކީ މިއީ އެވެ.\nރޯދަ މަސް ކޮވިޑް-19 ކޮވިޑް-19 އިގެ ބަލާއާފާތް + ލޮކްޑައުން ޕްރޮޓޮކޯލް ޔޫސުފު ރަފީއު


Mahloof Ge Dhauvaa Furihama Kuran Beynunvaa Liyunthah PG In Dhiraasaa Kuranee - Vaguthu\nމަހްލޫފްގެ ދައުވާ ފުރިހަމަ ކުރަން ބޭނުންވާ ލިޔުންތައް ޕީޖީން ދިރާސާ ކުރަނީ\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު ކަމުގެ ތުހުމަތުގައި ޔޫތް މިނިސްޓަރު އަހްމަދު މަހްލޫފްގެ މައްޗަށް އުފުލާފައިވާ ދެ ދައުވާގެ މަދުވާ ލިޔެކިޔުންތައް އެންޓި ކޮރަޕްޝަން ކޮމިޝަން (އޭސީސީ)ން ހުށަހެޅުމުން އެ ލިޔެކިޔުންތައް ދިރާސާކުރަން ޕްރޮސިކިއުޓަރ ޖެނެރަލް އޮފީހު (ޕީޖީ)ން ފަށައިފިއެވެ.\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު ކަމުގެ ތުހުމަތުގައި ޔޫތް މިނިސްޓަރު އަހްމަދު މަހްލޫފްގެ މައްޗަށް އުފުލާފައިވާ ދެ ދައުވާ އޭސީސީއިން ޕީޖީ އޮފީހަށް ފޮނުވީ މި މަހުގެ ނުވަ ވަނަ ދުވަހުގައެވެ. އޭގައި ސާފު ކުރަން ހުރި އިތުރު ކަންކަން ސާފުކޮށްދޭން އެދުނީ މި މަހުގެ 18 ވަނަ ދުވަހުއެވެ.\nމި މައްސަލާގައި ފުރިހަމަ ކުރަން ޖެހޭ އިދާރީ މަސައްކަތްތައް ކުރުމަށް ފަހު، ހުރިހާ ލިޔެކިއުންތައް ޕީޖީ އޮފީހަށް ފޮނުވާފައި ވަނީ އިއްޔެގެ ވަގުތެއްގައި ކަމަށްވެއެވެ.\nއެ އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓާ އަހުމަދު ޝަފީއު "ވަގުތު" އަށް ވިދާޅުވީ އޭސީސީގެ ލިޔުންތަކެއް ލިބިފައިވާ ކަމަށެވެ. އެހެންނަމަވެސް މަހުލޫފަށް ދައުވާ ކުރާނީ އެ ލިޔެކިޔުންތައް ދިރާސާކުރުމަސް ފަހުގައި ކަމަށް ވިދާޅުވިއެވެ.\nޖޫން 28, 2021 16:29\nސާބަސް ދިރާސާކޮށް އަވަހަށް ނިންމަވާ\nޖޫން 28, 2021 17:42\nއުންސުރު ހަމަވާއިރު މި ފަސް އަހަރު ނިއްމާތި މިފަސް އަހަރު ތެރޭ ތިކަމެއް ނުވާނެ ކޯސް އޮފް އުންސުރު


Zamaanaa Ehgothah Badhaluvun Muhinmu Tha? ޒަމާނާއި އެއްގޮތަށް ބަދަލުވުން މުހިންމުތަ؟ – Huvadhoo News Zamaanaa Ehgothah Badhaluvun Muhinmu Tha? Huvadhoo News\nޒަމާނާއި އެއްގޮތަށް ބަދަލުވުން މުހިންމުތަ؟\nޒަމާނާއި އެއްގޮތަށް ބަދަލުވުން މުހިންމެއް ނޫނެވެ. މުހިންމީ ދީނުގައި އަންގަވާފައިވާގޮތަށް ތިބާގެ އުޅުމާއި ގުޅުން ބަދަލުކުރުމެވެ.\nޒަމާނާއި އެއްގޮތަށް ބަދަލުވުމަކީ ކޮންމެހެން މުހިންމުކަމެއްގެ ގޮތުގައި ބައެއް ފަރާތްތަކުން ދެކެއެވެ. ފަހުގެ ފެޝަނަށް ހެދުން އެޅުން ބަދަލުކުރުން، އެންމެ ފަހުގެ ބްރޭންޑްތަކުގެ މޯބައިލް ފޯން ގެންގުޅުން، ތާއަބަދު ކޮފީތަކުގައި އުޅުން، ރައްޓެހިންނާއި އެއްކޮށް ރައިޑްތަކަށް ދިޔުން، ޕަބްޖީ ގަޑަކަށް އެރުން، އެހެން ކަމެއް ނެތްނަމަ، ލާރިކޮޅެއް ހަދާލަން ބޯޑަށް އެރުން، ފަދަ ކަންކަމަކީ ފަހުގެ ޖީލުތަކުގެ ޒަމާނީ ލައިފްސްޓައިލްގެ މަދު ސިފަތަކެކެވެ. ޒަމާނީ ގޮތްގޮތަށް ނޫޅޭ މީހަކީ ކަޓު މީހެއްގެ ގޮތުގައި ބައެއް ފަރާތްތަކުން ދެކެއެވެ.\nމިޒަމާނުގެ އަންހެނުން، ހިގުމުގެ އާދަ ދޫކޮށް، ޒަމާނާއި އެއްގޮތަށް، ފަހުގެ ސްކޫޓީއެއްގައި ރައްޓެހިންނާއި އެކު ހަވީރު ދުއްވާލެވުމަކީ، ލައިފްސްޓައިލްގެ ބަޔެއްގެ ގޮތުގައި ދެކެއެވެ. ސައިކަލް ދުއްވަން ނޭގޭ މީހެއް ނަމަ އެއީ ވަރަށް ކަޓު މީހެކެވެ. އަދި ޚާއްސަކޮށް، ސައިކަލް ދުއްވަން ނޭނގޭ ފިރިހެނެއްނަމަ ބައެއް މީހުންގެ ނަޒަރުން ފިރިހެނަކަށް ނުވެއެވެ. ގްރޭޑް 10 ނިމޭއިރު، ގޭގައި ހުންނަ މުސްކުޅި މާމަޔަށް ލިބޭ 5000 ރުފިޔާއިން ދައްކާގޮތަށްވެސް، ދަރަންޏައް ސައިކަލެއް ނަގައި ދަރިފުޅަށް ދޭންޖެހެއެވެ. ދަރިފުޅުގެ ދެކެވާ ލޯތްބެއްގެ ބޮޑުކަމުން އެހެން ގޮތެއް ނެތިގެންނެވެ. ދަރިފުޅުގެ ހުރިހާ ރައްޓެހިން އަތުގައި ސައިކަލް ހުރެފައި އެސޮރު އަތުގައި ސައިކަލެއް ނުހުންނާތި، އެސޮރު ހިތްހަމަ ޖެއްސުމަށެވެ. މިއީ އަހަރަމެންގެ ދިރިއުޅުމުގެ ހާލަތަށް އައިސްފައިވާ ބޮޑެތި ބަދަލުތަކެވެ. ދަރިފުޅު ކިޔާވަރުން، އެސޮރު އަތުގައި ފޯނެއް ނެތިގެން ލޯނެއް ނަގައި އެންމެ ފަހުގެ ފޯނެއްވެސް އެންމެ ފަހުން ގަނެދެވެއެވެ.\nޒަމާނާއި ގުޅިފައިވާ ތަފާތު ބަދަލުތަށް ތާއަބަދު ހުއްޓުމެއްނެތި، އަހަރަމެންގެ ދިރިއުޅުމަށް އަންނަމުން ދާއިރު، ޒަމާނަށް ފެތޭ، ތަހުޒީބު ބަޔެއްގެ ގޮތުގައި އެހެން މީހުންނަށް ދެއްކޭތޯ ކޮންމެ މީހަކުވެސް ގަދައަޅައި މަސައްކަތް ކުރެއެވެ. އުފެދޭ ބޮޑު ސުވާލަކީ، ޒަމާނަށް އަންނަ ކޮންމެ ބަދަލަކަށް އަހަރަމެން ބަދަލުވާން ޖެހޭ ހެއްޔެވެ؟ މިފަދަ ބަދަލުން އަހަރަމެންނަށް ހާޞިލް ކުރެވެނީ ކޮންއެއްޗެއް ހެއްޔެވެ؟\nޒަމާނީ މީހަކަށް ވުމަކުން، ނުވަތަ ފަހުގެ ސްޓައިލް ގެންގުޅުމަކުން ދިރިއުޅުމުން ހާޞިލްކުރެވޭ މާބޮޑު ކަމެއް ނެތެވެ. ޒަމާނާއި އެއްގޮތަށް މީހާ ކޮންމެހެން ބަދަލުވާކަށް ނުޖެހެއެވެ. މުހިންމީ ދީނުގައި އަންގަވައިފައިވާ ގޮތަށް ތިބާގެ އުޅުމާއި ގުޅުން ބައްޓަން ކުރުމެވެ. ޒަމާނުގެ އޮއިވަރުގައި ޖެހި، ޒަމާނަށް ފެތުމަށް މުޅި މީހާ ބަދަލުވެ، ހަލާލެއް ހަރާމެއް ބެލުމެއް ނެތި، ހެއްދެވިހާ ނުބައި ކަމެއްކޮށްގެން އެހެން މީހުންގެ ނަޒަރުން މޮޅު ޒަމާނަށް ފެތޭ ބަޔަކަށް ވުމުގެ މާބޮޑު ބޭނުމެއް ނެތެވެ. އިސްލާމް ދީނުގައި އަންގަވާފައިވާ ގޮތަށް އުޅުމާއި ގުޅުން ބަދަލުކޮށް، ދީނުގެ މަގު އިޚްތިޔާރު ކުރާމީހާ އަކީ ހަމަ ހަޤީޤަތުގައިވެސް ކާމިޔާބު މީހެކެވެ، މުހިންމީ ޒަމާނާއި އެއްގޮތަށް މީހާ ބަދަލެއް ވުމެއް ނޫނެވެ. އެންމެ މާތްކަން ބޮޑީ، ދީނުގެ މަގު އިޚްތިޔާރުކޮށް، ދީނުގައި އަންގަވާފައިވާ ފަދައިން އަމިއްލަ ނަފުސު ބަދަލުކޮށްލުމެވެ.


Dhathuru Kuran Rakkaatheri Kamah Switzerland In Kanda'elhi List Gai Raajje Himenijje | Hathaavees\nސްވިޒަލޭންޑުން ދަތުރު ކުރުމަށް ރައްކާތެރި ކަމަށް ކަނޑައެޅި ލިސްޓުގެ ތެރޭގައި ރާއްޖެ ހިމަނައިފިއެވެ.\nމިއަހަރުގެ މިހާތަނަށް ބަލާއިރު ސްވިޒަލޭންޑަކީ 10ވަނަ އަށް ރާއްޖެ އަށް އެންމެ ގިނައިން ފަތުރުވެރިން ޒިޔާރަތް ކޮށްފައިވާ ގައުމެވެ. އެގޮތުން ސްވިޒަލޭންޑުން މިއަހަރުގެ މިހާތަނަށް ވަނީ 3،036 ފަތުރުވެރިން ޒިޔާރަތް ކޮށްފައިވެއެވެ.\nސްވިޒަރލޭންޑުގެ ފެޑްރަލް އޮފީސް އޮފް ޕަބްލިކް ހެލްތުން އެންމެ ފަހުން ނެރެފައިވާ "ރިސްކު ކަންޓްރީން ލިސްޓު" އިން ރާއްޖޭގެ ނަން މިހާރު ވަނީ އުނިކޮށްފައެވެ. ރާއްޖެއައިސް އެނބުރި ސްވިޒަލެންޑަށް ދިޔުމަށްފަހު 10 ދުވަހުގެ ކަރަންޓީނު ފުރިހަމަ ކުރާކަށް ނުޖެހޭނެއެވެ.\nސްވިޒަލެންޑުގެ އިތުރުން އިނގިރޭސިވިލާތާއި ގަތަރުންވެސް ވަނީ އެ ގައުމުތަކުގެ ރައްކާތެރި ލިސްޓުގައި ރާއްޖެ ހިމަނައިފައެވެ. މީގެ ދުވަސްކޮޅެއް ކުރިން ރާއްޖެއިން ޕޮޒިޓިވްވާ މީހުންގެ އަދަދު ގިނަވެގެން ދިޔަ ނަމަވެސް މިހާރު ރާއްޖެއިން ޕޮޒިޓިވްވާ މީހުންގެ އަދަދު ވަނީ ވަރަށް ބޮޑުތަން ވެއްޓިފައެވެ.\nPrevious ތިންވަނަ ކުއާޓަރުގައި އެސްޓީއޯ އަށް ފައިދާގެ ގޮތުގައި 100 މިލިއަން ރުފިޔާ\nNext ގޫގަލް "ލޫން ޕްރޮޖެކްޓުގެ" ބެލޫނެއް ރާއްޖެއަށް ވެއްޓިއްޖެ


ވައިކަރަދޫ "ވައިރޮދިން" ގެ މޫދު ކުޅިވަރު ހަރަކާތައް ބޮޑު ތަރުޙީބެއް\nވައިކަރަދޫ “ވައިރޮދިން” ގެ މޫދު ކުޅިވަރު ހަރަކާތައް ބޮޑު ތަރުޙީބެއް\nހދ. ވައިކަރަދޫ “ވައިރޮދިން” ގެ ފަރާތުން ކުރިއަށް ގެންދެވުނު “ސަކަ މަޖާ” މޫދު ކުޅިވަރު ހަރަކާތައް ބޮޑު ތަރުހީބެއްލިބިއްޖެ އެވެ.\nވައިކަރަދޫގައި އޮންނަ މޫދު ކުޅިވަރަށް ލޯބިކުރާ ޒުވާނުންގެ ގުރޫޕެއްކަމަށްވާ “ވައިރޮދިން”، މިއަދު ކުރިއަށް ގެންދިޔަ މި ހަރަކާތަކީ އެ ގުރޫޕުގެ ކުރިއަށް ހިންގަން ހުރި ބޮޑެތި ހަރަކާތްތަކަށް ފަންޑުރައިޒް ކުރުމަށާއި މޫދު ކުޅިވަރުތައް ކުރިއެރުވުމުގެ މަގުސަދުގައި ކުރިއަށް ގެންދެވުނު ހަރަކާތެކެވެ.\nމި ހަރަކާތުގައި ރަށުގެ ކުދިބޮޑު ގިނަ ބަޔަކު ވަނީ ބައިވެރިވެ މޫދު ކުޅިވަރުގެ ހިތްގައިމުކަމާއި މަޖާކަން ތަޖުރިބާކޮށްފައެވެ. އަދި ބައިވެރިވި މީހުންނާއި ކުދިންގެ ފަރާތުން މި ހަރަކާތް އިންތިޒާމް ކުރި “ވައިރޮދިން” އަށް ބޮޑު ތަރުހީބެއް ލިބިގެންގޮސްފައިވެ އެވެ.\nހަރަކާތް ހިންގުމުގައި އިސްކޮށް އުޅުނު “ވައިރޮދިން”ގެ މެންބަރަކު “ތިލަދުން” އަށް މައުލޫމާތުދެމުން ބުނީ މި ހަރަކާތަކީ ވަކި އުމުރަކަށް ޚާއްސަ ނުކޮށް ރަށު ރައްޔިތުންނަށް ހުޅުވާލެވިގެން ކުރިއަށްގެންދެވުނު ހަރަކާތެއްކަމަށެވެ. އަދި މިހަރަކާތުގައި ކުރިއަށްގެންދިޔަ ކުޅިވަރުތަކުގެ އެހީތެރިންގެ ގޮތުގައި ހަރަކާތްތެރިވީ “ވައިރޮދިން”ގެ ޓީމުގައި މިފަދަ ކުޅިވަރުތަކުގައި ކުރިއަރަމުން އަންނަ ޒުވާން ކުދިންތަކެއް ކަމަށްވެސް އޭނާ ކިޔައިދިނެވެ.\nމިއަދު 9:00 އިން 14:00 އާ ހަމައަށް ކުރިއަށް ގެންދެވުނު ފަންޑް ރައިޒިންގެ މި ހަރަކާތުގައި ޖުމްލަ3މޫދު ކުޅިވަރު ހިމެނޭ ކަމަށް ވާހަކަދެއްކި މެންބަރު ކިޔައިދިނެވެ. އެއީ ފަން ޓިއުބް، ވޭކް ބޯޑް އަދި ސްނޯކްލިންއެވެ. މި ކުޅިވަރުތަކުގެ އިތުރުން ހަރަކާތް ހިންގުނު ސަރަހައްދުގައި ބައިވެރިންނަށާއި ހަރަކާތްތައް ބަލަން ގޮސް ތިބޭ ފަރާތްތަކަށް ޚާއްސަކޮށް ކެންޓީނެއްވެސް ވަނީ ކުރިއަށް ގެންގޮސްފައެވެ.\nފަން ޓިއުބު ދުއްވާލަން ބޭނުންވާ ފަރާތްތަކަށް އަމާޒުކޮށް -/50 ރުފިޔާ އާއި -/120 ރުފިޔާ ދެމެދުގެ އަގުތަކަކަށް އެކުލަވާލައިން4ޕެކޭޖެއް މި ހަރަކާތުގައި ހިމެނުނުކަމަށް “ވައިރޮދިން” އިން މައުލޫމާތުދިނެވެ. އަދި -/50 ރުފިޔާ އަށް ވޭކް ބޯޑު ދުއްވާލެވުނުއިރު ރަނގަޅު އެހީތެރިކަމާ ސާމާނާއެކު އެންމެ -/10 ރުފިޔާ އަށް ވައިކަރަދޫގެ މޫދު އަޑި ބަލާލުމުގެ ފުރުސަތު އެ ފަރާތްތަކަށް “ވައިރޮދުން” ވަނީ މިއަދުގެ ހަރަކާތުގައި ހޯދަދީފައެވެ.\n“ވައިރޮދިން” ގެ ފަރާތުން ވާހަކަ ދެއްކި މެންބަރު އިތުރަށް ކިޔައިދިން ގޮތުގައި، މިހަރާކާތުން -/4700 ރުފިޔާ ލިބިފާވަކަމަށެވެ. އަދި މި ފަންޑު އެ ޓީމުން ބޭނުން ކުރާނީ ކުޑަކުދިންނަށް ޚާއްސަކޮށްގެން ކުރިއަށް ގެންދެވޭ މޫދު ކުޅިވަރުގެ ކޭމްޕުތަކަށް ބޭނުންވާނޭ ސާމާނުތައް ގަތުމަށް ކަމަށްވެސް އޭނާ ބުންޏެވެ.\nމީގެކުރިންވެސް “ވައިރޮދިން” ގެ ގުރޫޕުންވަނީ ކުޑަކުދިންނަށް ޚާއްސަކޮށްގެން ވައިކަރަދޫގައި މޫދު ކުޅިވަރުގެ ކޭންޕުތަކެއް މުޅިން ހިލޭ ކުރިއަށް ގެންގޮސްފައެވެ. ވައިކަރަދޫއަށް ނިސްބަތްވާ މޫދުކުޅިވަރުގެ ދާއިރާއިން ގިނަ ތަޖުރިބާތަކެއް ލިބިފައިވާ ސަޓިފައިޑް ޓްރެއިންނަރުންނާއި އެކު ކައިޓް ބޯޑު ދުއްވަން ދަސްކޮށްދޭ ކޭންޕަކާއި ވޭކް ބޯޑު ދުއްވަން ދަސްކޮށްދޭ ކޭންޕެއް ކުރިއަށް ގެންގޮސްފައިވެއެވެ.\nމީގެ އިތުރުން، ކުޑަކުދިންނަށް ޚާއްސަކޮށްގެން މުޅިން ހިލޭ ފަން ޓިއުބް ދުއްވުމުގެ ހަރަކާތެއްވެސް “ވައިރޮދިން”ގެ ކުޅަދާނަ ޒުވާން ޓީމުން ވަނީ ކުރިއަށް ގެންގޮސްފައެވެ. އަދި ރަށުގެ މަލަމަތި ރީތިކުރުމުގެ އަޒުމުގައި މި ގުރޫޕުން އިސްވެ ވައިކަރަދޫގެ ގިނަ ރައްޔިތުންތަކަކާއި އެކު “ބީޗް ކްލީން އަޕް” އެއްވެސް މީގެ ކުރިން ވަނީ ބާއްވާފައެވެ.\nSAKA MAJAA Event Highlights | 21st July 2021\n#mavesrojjeh #vairodhi #sakamajaa #eidevent #Vaikaradhoo\nPosted by Vai Rodhin on Wednesday, July 21, 2021\nއުފަން ރަށްދެކެ ލޯބިވާ ހުނަރުވެރި ޒުވާން މި ގުރޫޕުގެ ފަރާތުން ކުރިއަށް އޮތްތާވެސް މޫދު ކުޅިވަރުގެ މިފަދަ ހަރަކާތްތައް ބޭއްވިގެން ދާނެކަމަށް “ވައިރޮދިން” އިން ބުނެފައިވެ އެވެ.\nފާހަގަ: ހދ. ވައިކަރަދޫ\nވައިކަރަދޫގެ މަގުތަކަށްވާހެން ހުރި ގޮފިތައް ކަނޑަން ފަށައިފި\nޒުވާން2އެކުވެރިން، ލޮޖިސްޓިކްސްގެ ދާއިރާއިން އެންމެ އުހަށް ވާސިލްވުމުގެ އުންމީދުގައި\n“ނަފުރަތުގެ އަމަލު” ބަޔާން ކުރާ ބިލު މިހާރު އޮތްގޮތަށް ފާސްނުކުރުމަށް ވައިކަރަދޫ ކައުންސިލުން ގޮވާލައިފި\nމުށިމަހުން ވައިކަރަދޫއަށް އުފާވެރިކަން!\nބަންދުވެފައިވާ ނޭކުރެންދޫއަށް އަވައްޓެރި ވައިކަރަދޫއިން އެހީތެރިކަމެއް\nވައިކަރަދޫ ރައްޔިތުންގެ ފަރާތުން ފަލަސްތީން ފަންޑަށް 47849 ރުފިޔާ


Medianet In Dreamworks HD Channel Tha-aaraf koffi\nކުޑަކުދިންނަށް ޚާއްސަ ޑްރީމްވަރކްސް އެޗްޑީ ޗެނަލް، މީޑިއާނެޓުން ތައާރަފްކޮށްފިއެވެ.\nޑްރީމްވަރކްސް ޗެނަލް މީޑިއާނެޓްގެ ޗެނަލް ލިސްޓަށް އިތުރުކުރީ މީޑިއާނެޓްގެ ސޭލްސް ސެންޓަރުގައި ބޭއްވި ކުލަގަދަ ރަސްމިއްޔާތެއްގައެވެ.\nމިކަމާ ގުޅޭގޮތުން މީޑިއާނެޓުން ބުނީ، ޑްރީމްވަރކްސްގެ ކާޓޫނުތަކަކީ ކުޑަކުދިންގެ އިތުރުން އާންމުންގެ މެދުގައި ވެސް ވަރަށް ބޮޑު މަޤްބޫލުކަމެއް ހޯދާފައިވާ ކާޓޫނުތަކެއް ކަމަށެވެ.\nޑްރީމްވަރކްސް އެޗްޑީ ޗެނަލް މީޑިއާނެޓް ޕްލެޓްފޯމްގެ ޗެނަލް ނަންބަރު 838 އިން ލިބޭއިރު، އެ ޗެނަލް މީޑިއާނެޓްގެ ފެމިލީ ޕެކޭޖަށް ވެސް އިތުރުކޮށްފައިވާ ކަމަށް އެކުންފުނިން ބުނެއެވެ.\nއަދި މި ޗެނަލް އިތުރު ކުރުމުން ފެމިލީ ޕެކޭޖަށް އިތުރު ފުރިހަމަ ކަމެއް ލިބި، އާންމުންގެ ބޮޑު ތަރުހީބެއް ލިބިގެންދާނެ ކަމަށް މީޑިއާނެޓުން ލަފާކުރެއެވެ.\nމީޑިއާނެޓަށް ޑްރީމްވަރކްސްގެ އެޗްޑީ ޗެނަލް އިތުރުކޮށްފައިވާއިރު، ޑްރީމްވަރކްސްއަކީ ދިވެހިންގެ އިތުރުން ދުނިޔޭގެ ގިނަ ބައެއްގެ މެދުގައި މަޤްބޫލުކަން ހޯދާފައިވާ ކާޓޫނުތައް އުފައްދާފައިވާ ކުންފުންޏެކެވެ. މިގޮތުން ފާހަގަކޮށްލެވޭ ބައެއް ކާޓޫންތަކުގެ ތެރޭގައި މަޑަގަސްކާ، ކުންގް ފޫ ޕެންޑާ، ޝްރެކް އަދި ހައު ޓު ޓްރެއިން ޔޯ ޑްރެގަން ހިމެނެއެވެ.


Anna mahu China in Raajje ah flight thah fashanee\n24 އޮކްޓޯބަރ 2020 - 16:21:22\nރާއްޖޭގެ ފަތުރުވެރިކަމުގެ އެންމެ މުހިއްމު މާކެޓް ކަމަށްވާ ޗައިނާއިން އަންނަ މަހު ރާއްޖެއަށް ފްލައިޓްތައް ފެށުމަށް ތައްޔާރުވެއްޖެ އެވެ.\nއެގޮތުން ވެލާނާ އިންޓަނެޝަނަލް އެއާޕޯޓުން އާންމުކުރި މައުލޫމާތުގައިވާ ގޮތުން ޗައިނާ އިން ރާއްޖެ އައުމަށް ހަމަޖެހިފައިވާ ފުރަތަމަ ފްލައިޓް އަންނަން ހަމަޖެހިފައި ވަނީ އަންނަ މަހުގެ 29 ވަނަ ދުވަހުގަ އެވެ.\nފުރަތަމަ ރާއްޖެ އައުމަށް ހަމަޖެހިފައި ވަނީ ޗައިނާގެ ގުއަންޒޯ އިންޓަނެޝަނަލް އެއާޕޯޓުން "ޗައިނާ ސަދާން އެއާލައިން" ގެ ފްލައިޓެކެވެ. އެއަށްފަހު އެ ގައުމުގެ ވެރިރަށް ބެއިޖިން އިން ޑިސެމްބަރުގެ މަހުގެ ދޭއް އަދި ހަތަރެއް، މި އިން ކޮންމެ ދުވަހަކު "ބެއިޖިން ކެޕިޓަލް އެއާލައިން" ގެ ފްލައިޓެއް އައުމަށް ވަނީ ހަމަޖެހިފަ އެވެ.\nމީގެ އިތުރުން އިތުރު 31 އެއާލައިނަކުން ރާއްޖެއަށް ފްލައިޓްތައް އައުމަށް ވަނީ ހަމަޖެހިފަ އެވެ.\nކޮވިޑް-19 އާ ގުޅިގެން ރާއްޖޭގެ ބޯޑަރުތައް މާޗު މަހު 27 ގައި ބަންދުކުރުމާ ހަމައަށް އަހަރުގެ ފުރަތަމަ ތިން މަސްދުވަހުގައި ރާއްޖެއަށް 380،000 ފަތުރުވެރިން ޒިޔާރަތްކޮށްފައިވާ އިރު، ޖުލައި 15 ގައި ބޯޑަރު ހުޅުވާލި ފަހުން މިހާތަނަށް 31،000 އަށް ވުރެ ގިނަ ފަތުރުވެރިން ރާއްޖެއަށް ޒިޔާރަތްކޮށްފައިވެ އެވެ.


Islaam Dheena Hilaafu Bill'ah Thaaedheh Nukuraanan: Ali Hussain - Vaguthu\nއާންމު ތަނެއްގައި މުސްލިމަކު ކާފަރެއްގެ ގޮތުގައި ތުހުމަތު ކުރުމަކީ ޖިނާއީ ކުށެއް ކަމަށް ހަދަން ގާނޫނުލްއުގޫބާތަށް އިސްލާހު ގެނައުމުގެ ބިލަށް ތާއިދު ނުކުރައްވާނެ ކަމަށް ކެންދޫ ދާއިރާގެ ޖުމްހޫރީ ޕާޓީގެ މެންބަރު އަލީ ހުސައިން މިއަދު ވިދާޅުވެއްޖެއެވެ.\nޖުޑީޝަލް ސާވިސް ކޮމީޝަންގެ ރައީސް، ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި ބިލާއެކު ވަރަށް ބޮޑެތި ފާޑުކިޔުންތަކެއް ވަނީ އަމާޒުވެފައެވެ. އެ ބިލަކީ ލާދީނީ ފަތުރުމުންދާ ބިލެއް ކަމަށް ބުނެ ގިނަ ބަޔަކު ދަނީ ކަންބޮޑުވުން ފާޅު ކުރަމުންނެވެ.\nއެކަމާ ގުޅުވައި އަލީ ހުސައިން ކުރެއްވި ޓްވީޓެއްގައި ވިދާޅުވީ، ގާނޫނު އަސާސީގައި ބަޔާކޮށްފައިވާ ގޮތަށް އިސްލާމްދީނުގެ އަސްލުތަކާއި ހިލާފުނުވާ ގޮތަށް ހިޔާލު ފާޅުކުރުމުގެ މިނިވަންކަން އޮންނަން ޖެހޭނެ ކަމަށެވެ.\n"މިއާ އިދިކޮޅަށް ފާސްކުރަން އުޅޭ އެއްވެސް ގާނޫނަކަށް އަޅުގަނޑު ތާއިދެއް ނުކުރަން،" ގާނޫނީ ވަކީލުކަން ވެސް ކުރައްވާ އަލީ ހުސައިން ވިދާޅުވިއެވެ.\nޤާނޫނު އަސާސީގައި ބަޔާންކޮށްފައިވާ ގޮތައް، އިސްލާމް ދީނުގެ އަސްލަކާއި ޚިލާފު ނުވާގޮތަށް ޚިޔާލު ފާޅުކުރުމުގެ މިނިވަން އޮންނަން ޖެހޭނެ. މިއާ އިދިކޮޅަށް ފާސްކުރަން އުޅޭ އެއްވެސް ޤާނޫނަކަށް އަުގަނޑު ތާއީދެއް ނުކުރާނަން.\n— Ali Hussain (@AleeVoice) June 1, 2021\nއެ ޓްވީޓްގެ ތަފްސީލު "ވަގުތު" އާ ހިއްސާ ކުރައްވަމުން އަލީ ހުސައިން ވިދާޅުވީ ގާނޫނު އަސާސީގެ މަސްދަރަކީ އިސްލާމްދީން ކަމަށާއި، ބަޔަކު ދީނާ ހިލާފު ވާހަކައެއް ދައްކާނަމަ އެއަށް ބަސް ނުބުނެވޭ ގޮތަށް ނިންމާ ހުރިހާ ނިންމުމަކީ ގާނޫނޫ އަސާސީއާ ހިލާފު ނިންމުމެއް ކަމަށެވެ.\n"އިސްލާމް ދީނާ މީހަކު ޚިލާފުވީމަ، ޚިފާލުވެއްޖެއޭ ބުނެވެން ޖެހޭނެ، އެ ޚިޔާލު ފާޅު ކުރުމުގެ މިނިވަން ކަން ނެތިއްޔާ ގާނޫނު އަސާސީގެ އެންމެ ބޮޑު ހައްގު އެ ދަނީ،" އަލީ ހުސައިން ވިދާޅުވިއެވެ.\nބިލުގެ ދިފާއުގައި ވާހަކަ ދައްކަވަމުން އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަދި މެދު ހެންވޭރު ދާއިރާގެ މެންބަރު އަލީ އާޒިމް ވިދާޅުވެފައިވަނީ އެއީ ވަކި ފަރާތަކަށް ބުރަވެގެން ހުށަހަޅާފައިވާ ބިލެއް ނޫން ކަމަށެވެ.\nބިލް ހުށައެޅުއްވި މެމްބަރު ހިސާން އަށް މީސް މިޑިއާގައި އިންޒާރުދެމުން ދާތީ އެމްއެންޑީއެފުން ދަނީ އޭނާގެ ސަލާމަތީ ކަންކަން ގާތުން ބަލައި އެކަންކަން ދިރާސާ ވެސް ކުރަމުންނެވެ.\nޖޫން 1, 2021 14:38\nއެމް.އެމް.ޕީ.އާރު.ސީ އިން ބައިއެޅުނު ލާރިގަނޑު ދެނީ ކޮންއިރަކުން.\nޖޫން 1, 2021 15:01\nމީނަ ތަޢުލީމު އުނގެނި ވަޑާއިގަތީ ތަޢުލީމު ދިޔާނާ އިން\nޖޫން 7, 2021 20:56\nޙަސަދަވެރިވިއަސް އެސޮރު ވަރުގެ ގާނޫނީ އިލްމު ލިބިފަހުރި ބޭފުޅަކު މަޖިލީހުގަ ނުހުންނާނެ.\nތީ ދިވެހިދަރިންނަކީ ހައްގުބަސްބުނަންޖެހޭނެ އިންޝާﷲދެން އެބައިގަޑަކައް ދުވަހަކުވެސް މެޖޯރެޓިއެއްނުލިބޭނެ\nޢިސްލާމްދީނުގެ އަސްލަކ ޚިލާފު ނުވާގޮތަށް ޚިޔާލުފާޅުކުރެވެންޖެހޭނެ. ކާފަރެކޭ ބުނެވިދާނެ. އެކމަކު އިސްރާ މިއުރާޖަށް އިންކާރެއް ނުކުރެވޭނެ! އެއީ ޑިމާރކޝަން ޖަހާ ހިސާބަކީ.\nބަލަ ފެހި ގާނޫނު އަސާސީން ދިވެހި ރައްޔިތުންނަށް މިނިވަންކަން ރމ ހޯދައިދިނީ ތިބުނާ މީހާ ގެ ބާރު އޮތް ޕާޓީއަކުންނޫން. ޢޭރު ތިއްބެވި މެނަބރުންގެ ހިކުމަތްތެރިކަމަުން. އެންމެެ ބޮޑަށް މަސައްކަތްކުރެއްވީ އޭރުގެ މާލޭގެ ދާއިރާގެ އިއްޒަތްތެރި މެންބަރު އިބްރާ. ދެން އެހެންމީހުން ހުރިހާ ކަމެއް ކޮށްނިމުނީމާ ރަށަށް ފުންމާލައިގެން މަންޑޭލާ ހެދިގެން އުޅުނެއްކަމަކު އެކަން ގަބުލުކުރަނީ މަދު ތި ކަހަލަ ބޯބުރާތީން. ފެހި ގާނޫނު އަސާސީގެ ފޮނި މީރުކަމަކީ އަހަރެމެން އެންމެން ހޯދި އެއްޗެއް. ވަކި މީހަކަށް މިލްކެއް ނުކުރެވޭނެ. އަދި މިލްކު ކުރެވުނީ ކަމަށް ހީކޮށް އެ ބަދަލު ކުރަން މިއަދު ނޫޅޭ!!!!! ރައްޔިތުން ބަލައެއް ނުގަންނާނެ! ކޯޓުތަކުން ބަލައެއް ނުގަންނާނެ! ލަދުގެ ކަންފުޅެއްވެސް ނެތީތޯ ހަމަ؟؟؟ ސަހަރޯއޭ ހަމަ ހީވޭ. ބުނާނެ އެއްޗެއްވެސް ނޭގިފަ މިހުރީ.\nމިއަދުވެސް ހައްގުބަސް ބުނުމުގައި ދެމިހުންނެވި އިބްުރާ އަލީހުސޭނުގެ ޓްވީޓަށް ރައްދު ދެއްވަންޖެހޭ. މި ގައުމުގެ ހައްގުގައި.\nއަލިކޮއިގެ ތާއީދު ބޭނުމެއްނުވޭ އަބުރުގެ ގާނޫނުނައްވެސް ތާއިދުނުކުރަމެއްނުން. ޢެކަން އެމީހުން ކުރި ހެޔޮވިސްނޭމީހުން މިދެގާނޫނައްވެސް ތާއީދު ނުކުރާނެ !!!!!\nބަލަ ދެން އެހެން ވިއްޔާ ތިޔަ ލާދީނީ ކޯލިސަނުން ދުރުވެ މިނިވަން މެމްބަރ އަކަށް ވާން ވީނު؟ ކޮން މަޖުބޫރެއް އޮވެގެން ލާދީނީ ކޯލިޝަންގަ ތިހުންނަނީ؟\nޖޫން 1, 2021 16:47\nސާބަހޭ އަލީހުސޭން ތިޔައީ ގައުމާދީނަށްޓަކައި ބުނަންބޭނުން އެއްޗެއްބުނާނެ މީހެއްކަމުގައި ގަބޫލުކުރަމެވެ އެކަމަކު ސޯލިހުވެސް ހުވާކުރީ އިސްލާމްދީނަށް ހުރުމަތްތެރިކޮށްހިތުމަށެވެ އޭނަވެސް ދޮގުހެދީ އަލީބެވެސް ތިހެންބުނެފަ އޭނަ ފަދައިންނުވާށެވެ.\nޖޫން 1, 2021 17:16\nގާނޫނުއަސާސީގަ އެބައޮތް އިސްލާމްދިނާއި ހިލާފަު ވާގޮތަށް ފާސްކުރާ ގާނޫނޫނު ވިޔަސް އެފަދަ އަކުރެއްވިޔަސް ބާތިލް ކަމަށް ވީމާ އިސްލާމްދީނާއި ހިލާފުނަމަ ފާސްކުރިޔަސް އެފާސްކުރުން ބާތިލްވާނެ.\nޖޫން 2, 2021 09:20


ހއ. އަތޮޅު ތަޢުލީމީ މަރުކަޒުގެ ދަރިވަރުންގެ އެކްޓިވިޓީ ޔުނިފޯރމް ފެހުން\n1 މިމަރުކަޒުގެ ދަރިވަރުންގެ އެކްޓިވިޓީ ޔުނީފޯރމް ފެހުމަށް ކުރެވުނު އިޢުލާން ނަންބަރު: (IUL)GS08/2021/43 އަށް ހުށަހެޅި ބިޑްތައް ބާތިލްކޮށްފައިވާތީ، އެއިޢުލާން ބާތިލުކޮށް މިމަރުކަޒުގެ ދަރިވަރުންގެ އެކްޓިވިޓީ ޔުނިފޯރމް 2022 ވަނަ އަހަރުން ފެށިގެން ކުރިޔަށްއޮތް 03 އަހަރުގެ ނިޔަލަށް ފަހައި ދަރިވަރުންނަން ފޯރުކޮށްދިނުމަށް ޝައުގުވެރިވާ ފަރާތްތަކަށް ބީލަން ހުށަހެޅުމުގެ ފުރުޞަތު އަލުން ހުޅުވާލަމެވެ. މިމަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުޠުތައް ބީލަންފޮތުގައި ބަޔާންކުރެވިފައިވާނެއެވެ.\n2 މިބީލަމުގައި ބައިވެރިވާން އެދޭ ފަރާތްތަކުން، 2022 ޖަނަވަރީ 25 ން 0222 ފެބުރުވަރީ 07 ށް ބަންދުނޫން ދުވަސްތަކުގެ 9:00 އިން 12:45 އަށް ހއ.އަތޮޅު ތަޢުލީމީ މަރުކަޒުގެ އޮފީހަށް ވަޑައިގެން ނަންނޯޓް ކުރެއްވުމަށް ދެންނެވީމެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\n3 އީމެއިލް މެދުވެރިކޮށް ރަޖިސްޓަރީ ކުރެއްވުމަށް،(ޚިދުމަތްދޭ ފަރާތުގެ ނަން / މަޢުލޫމާތު ހޯދުމަށް ގުޅަންވީ ފަރާތުގެ ނަން / މޯބައިލް ފޯނު ނަންބަރު / އިޢުލާނު ނަންބަރު) ހިމަނުއްވާ ތިރީގައިވާ އެޑްރެހަށް މެއިލް ކުރެއްވުން އެދެމެވެ.\n4 މިބީލަމާ ބެހޭގޮތުން އެއްވެސް ސުވާލެއްވާނަމަ 2022 ފެބުރުވަރީ 07 ވަނަ ދުވަހުގެ 11:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\n5 މިބީލަމާ ބެހޭގޮތުން ބާއްވާ މަޢުލޫމާތު ދިނުމުގެ ބައްދަލްވުން އޮންނާނީ 2022 ފެބުރުވަރީ 08 ވަނަ ދުވަހުގެ 11:00 ގައި ހއ.އަތޮޅު ތަޢުލީމީ މަރުކަޒުގެ އޮފީހުގައެވެ.\n6 ބީލަން ހުށަހެޅުމާއި ބީލަން ހުޅުވުން އޮންނާނީ 2022 ފެބުރުވަރީ 17 ވަނަ ދުވަހުގެ 11:00 ގައި ހއ.އަތޮޅު ތަޢުލީމީ މަރުކަޒުގެ އޮފީހުގައެވެ.\n7 މިމަސައްކަތަށް ހުށަހަޅާ އަގު -/250000 (ދެ ލައްކަ ފަންސާސް ހާސް) ދިވެހި ރުފިޔާ އަށް ވުރެ ބޮޑުނަމަ ބިޑް ސެކިއުރިޓީގެ ގޮތުގައި ހުށައަޅާ އަގުގެ %1 ހުށަހަޅަންވާނެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 30 ދުވަހެވެ.\n8 މިބީލަމާގުޅޭ ބީލަން ފޮތް މިއިޢުލާނާއެކު އެޓޭޗް ކުރެވިފައިވާނެއެވެ\n9 އިތުރު މަޢުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\nޝާރިޢުލްއަމީނު މަގު، ދިއްދޫ، ދިވެހިރާއްޖެ.\nއީ-މެއިލް: [email protected],mv\nޕަބްލިޝްކުރި ތާރީޚު: 25 ޖަނަވަރީ 2022\nޕަބްލިޝްކުރި ގަޑި: 14:08\nސުންގަޑި: 07 ފެބުރުވަރީ 2022 12:45


Anhenaku maraalaafai social media gai eynaa kamah hedhigen ulhunu meeheh hoadhai shareeahthah haazirukohffi! – Iru\nއަންހެނަކު މަރާފައި ސޯޝަލް މީޑިޔާގައި އޭނާކަމަށް ހެދިގެން އެގޭގައި އުޅުނު މީހެއް ހޯދައި ޝަރީއަތަށް ހާޒިރުކޮށްފި!\nއެމެރިކާ މީހެއް އޭނާ ލޯބިވެގެން އުޅޭ ކުއްޖާ، ނެވާޑާގައި ހުންނަ ހަނަފަސް ސަހަރާއަށް ކިޑްނެޕް ކޮށްގެން ގެންގޮސް މެރުމަށްފަހު އެ އަންހެންމީހާގެ ގޭގައި ދިރިއުޅެފައިވާކަމަށް އެމެރިކާގެ ފުލުހުން ހާމަ ކޮށްފިއެވެ. މި މައްސަލައިގެ ދައުވާ މިހާރު ވަނީ އޭނާގެ މައްޗަށް އެމެރިކާގެ ފެޑްރަލް ކޯޓެއްގައި ވަނީ އުފުލާފައެވެ.\nއުމުރުން 40 އަހަރުގެ ޖޯން މެތިއު ވަނީ މި މައްސަލާގައި މިދިޔަ ހޯމަ ދުވަހު ކޯޓަށް ހާޒިރުކޮށްފައެވެ. އަދި ކޯޓުން މައްސަލަ ނިމެންދެން މި މީހާ މިހަރުވަނީ ހައްޔަރު ކުރެވިފައެވެ.\nފޮޓޯ ޝޫޓިންގ އަކަށް ގެންދިޔުން\nނެވާޑާގެ ހަނަފަސް ސަހަރާއަކަށް ގެންގޮސްފައިވަނީ ފޮޓޯ ޝޫޓިންގ އަށް ކަމަށް ބުނެއެވެ. މި ފޮޓޯ ޝޫޓިންގ އަކީ “ބޮންޑޭޖް” ތީމަށް ނަގާ ފޮޓޯ ޝޫޓިންގ އެއްކަމަށް ބުނެ، 33 އަހަރުގެ މި އަންހެން މީހާގެ މަރާލާފައި ވަނީ، އަތާއި ފައި ޒިޕްޓައިން ބަދެ، ބިމަށް ޖަހާފައި އިން ހޮޅިދަނޑިއެއްގައި ބަނދެ، ޑަކްޓޭޕް އަނގައާއި ނޭފަތް މަތީ ޑަކް ޓޭޕް އަޅައި ނޭވާ ހާސްކޮށްގެންނެވެ. އަންހެން މީހާ މަރުވުމުން، މޮހާލައި، ލައިގެން ހުރި ހެދުން ބާލުވައި ހުސް ހަށިގަނޑު ސަހަރާއަށް އެއްލާލާފައި އައީ ކަމަށް ފުލުހުންގެ ފަރާތުން މައުލޫމާތު ލިބެއެވެ.\nހަށިގަނޑު ފެނުނު ގޮތް\nމަރާލާފައިވާ މީހާގެ ހަށިގަނޑު ފެނުނީ ދަތުރުކުރަމުން ދިޔަ އާއިލާއަކުން، ސަހަރާގައި ހުރި ފާހަނަ އަކަށް ދާން މަޑުކޮށްގެން ތިއްބާ ދަތުރުގެ ބައިވެރިން ކުރެ ބަޔަކު ސަހަރާތެރެއަށް ނުކުމެ އުޅެނިކޮށެވެ.\nޖޯން މެތިއު ފުލުހުންނަށް ކިޔާދިން ގޮތުން، އޭނާ ވަނީ އަންހެން މީހާ މަރާލުމަށްފަހު އެ އަންހެން މީހާގެ ގެއަށް ގޮސް އެ އަންހެންމީހާއަށް ހެދިގެން އެ އާއިލާގެ މީހުންނާއި ވާހަކަ ދައްކާފައި ކަމަށް ވެއެވެ.\nއަންހެން މީހާ ނެތްކަން އެނގުނު ގޮތް\nއަންހެން މީހާ ނެތްކަން އެނގުނީ އޭނާގެ ހަބަރެއް ނުވެގެން އޭނާގެ ރައްޓެއްސެއް ފުލުހަށް ރިޕޯޓް ކުރުމުންނެވެ. އަވަށްޓެރިން ޕޮލިހަށް ހާމަކޮށްފައިވާ ގޮތުގައި އެ އަންހެން މީހާ ނުފެންނަތާ2މަސްވެފައި ވާއިރު، އެ އަންހެން މީހާގެ ގެއިން، އޭނާގެ ލޯބިވެރިޔާ ކަމަށް ބެލެވޭ މީހަކު ވަދެ ނުކުމެ ހަދައެވެ.\nއަންހެން މީހާގެ ހަށިގަނޑު ފެނުނު އިރު، ކާކު ކަން ވަކިކުރަން ނޭނގޭ ވަރަށް ވަނީ ދުވަސްވެފައެވެ. އަދި އަންހެން މީހާއަކީ ކާކުކަން ދެނެވުނީ މިދިޔަ ނޮވެމްބަރު މަހު، އޭނާގެ ދަތްތަކަށް ކޮށްފައިވާ ފަރުވާތަކަށް ބަލައިގެންނެވެ.


Bridge mashroou ah India in 400 million dollar ge loan akaai 100 million ge ehee eh\nގުޅީފަޅު ބްރިޖާ ގުޅޭ މައުލޫމާތު ދެނީ-- ފޮޓޯ: ޕްލޭނިން މިނިސްޓްރީ/ޓްވީޓާ\nބްރިޖް މަޝްރޫއަށް އިންޑިއާއިން 400 މިލިއަން ޑޮލަރުގެ ލޯނެއް\n13 އޯގަސްޓް 2020 - 13:45:59\nމާލެ، ވިލިނގިލި، ތިލަފުށި އަދި ގުޅީފަޅު ގުޅުވާލަދޭ ބްރިޖްގެ މަޝްރޫއު ކުރިއަށް ގެންދިޔުމަށް 400 މިލިއަން ޑޮލަރުގެ ލޯނެއް ދޭން ނިންމާފައިވާ ކަމަށް އިންޑިއާގެ އެކްސްޓާނަލް އެފެއާޒް މިނިސްޓަރު ޑރ. އެސް ޖައިޝަންކަރު ވިދާޅުވެއްޖެ އެވެ.\nފޮރިން މިނިސްޓްރީން ބުނި ގޮތުގައި މިނިސްޓަރު އަބްދުﷲ ޝާހިދުއާއި އިންޑިއާގެ އެކްސްޓާނަލް އެފެއާޒް މިނިސްޓަރު ޑރ. އެސް ޖައިޝަންކަރު ފޯނުން މިއަދު ދެއްކެވި ވާހަކަފުޅައްފަހުގައި ވަނީ ބްރިޖްގެ މަޝްރޫއު ކުރިއަށް ގެންދިޔުމަށް 400 މިލިއަން ޑޮލަރުގެ ލޯނަކާއި 100 މިލިއަން ޑޮލަރުގެ ހިލޭ އެހީއެއް ރާއްޖެއަށް ދޭން ނިންމާފަ އެވެ.\nފޮރިން މިނިސްޓްރީން ބުނި ގޮތުގައި އެ ލޯނަކީ 1.7 ޕަސެންޓްގެ އިންޓަރެސްޓާއެކު ފަސް އަހަރުގެ ގްރޮސް ޕީރިއަޑެއް ހިމެނޭ ގޮތަށް 20 އަހަރުން އަހަރުން އަނބުރާ ދައްކަންޖެހޭ ލޯނެކެވެ.\n6.695 ކިލޯ މީޓަރުގެ ބްރިޖްތަކާއި ކޯޒްވޭގެ މައްޗަށް އެކުލެވޭ އެ މަޝްރޫއު ވެގެން ދާނީ ރާއްޖޭގައި ހިންގާ އުމްރާނީ ތަރައްގީގެ އެންމެ ބޮޑު މަޝްރޫއަށެވެ.


މި މިނިސްޓްރީގެ އިޢުލާން (ނަންބަރު: IUL)101-AF/1/20124/128) އާ ހަވާލާދީ ދަންނަވަމެވެ. އެ އިޢުލާނުގައިވާ މަޤާމުތަކުގެ ޓީ.އޯ.އާރ އަށް ބައެއް ބަދަލު ގެނެވިފައިވުމާއެކު، އެ އިޢުލާން ބާޠިލުކޮށް އެ މަޤާމުތަކަށް އަލުން އިޢުލާން ކުރަމެވެ.\nމިނިސްޓްރީ އޮފް އިކޮނޮމިކް ޑިވެލޮޕްމަންޓުގެ ދަށުން ޤާއިމުކުރެވޭ ބިޒްނަސް ޑިވެލޮޕްމަންޓް ސަރވިސް ސެންޓަރުތަކަށް (ބީ.ޑީ.އެސް.ސީ) ތިރީގައި މި ދަންނަވާ މަޤާމުތަކަށް ކުރިމަތިލައްވަން އެދޭ ފަރާތްތަކުން ސިޓީ ހުށަހެޅުއްވުމަށް ފުރުޞަތު ހުޅުވާލަމެވެ. ބީ.ޑީ.އެސް.ސީ އާ ބެހޭ އިތުރު މަޢުލޫމާތު މި އިޢުލާނާއެކު ވާ ޓާރމްސް އޮފް ރިފަރެންސްގައި ބަޔާން ކުރެވިފައިވާނެއެވެ.\nމި މަޤާމުތަކަށް ހުށަހަޅުއްވާ ފަރާތްތަކުގެ ތެރެއިން ޝަރުޠު ހަމަވާ ފަރާތްތަކާއެކު އިންޓަވިއު ކުރުމަށް ހަމަޖެހިފައިވަނީ މިނިސްޓްރީ އޮފް އިކޮނޮމިކް ޑިވެލޮޕްމަންޓުގައެވެ.\nމަޤާމާ ގުޅުންހުރި ތަޖުރިބާގެ ކުރު ޚުލާސާއެއް ސިޓީގައި ހިމެނިފައިވާންވާނެއެވެ.\nލިބިފައިވާ ތަޢުލީމީ ސެޓުފިކެޓުތަކުގެ ފޮޓޯކޮޕީ (އެޓެސްޓް ކުރެވިފައި)\nކުރިން މަސައްކަތް ކުރެއްވި ފަރާތްތަކުން ދެއްވާފައިވާ ރިފަރެންސް ލެޓަރ\nމި މަޤާމުތަކަށް ޝައުޤުވެރިވާ ފަރާތްތަކުން މި ޢިޢުލާނާއެކު މިވާ ޓާރމްސް އޮފް ރިފަރެންސްގައިވާ ގޮތުގެ މަތިން، 04 ޖަނަވަރީ 2015 ގެ 14:00 ގެކުރިން، ސިޓީ ތިރީގައިވާ އެޑްރެހަށް ހުށަހެޅުއްވުން އެދެމެވެ. އީމެއިލް މެދުވެރިކޮށް ސިޓީ ހުށަހަޅާނަމަ hr@trade.gov.mv އަށް މެއިލް ކުރެއްވުން އެދެމެވެ. އަދި ސިޓީ ހުށަހަޅާއިރު އެދިލައްވަނީ ކޮން ސެންޓަރެއްގެ މަޤާމަކަށްކަން އެނގޭގޮތަށް ބަޔާން ކުރެއްވުން އެދެމެވެ.\nމަޤާމުގެ ޓާރމްސް އޮފް ރިފަރެންސް މި މިނިސްޓްރީގެ ވެބްސައިޓް http://www.trade.gov.mv އިން ލިބިލައްވާނެއެވެ.\nސިޓީއުރައިގައި 'ބިޒްނަސް ޑިވެލޮޕްމަންޓް ސަރވިސް ސެންޓަރގެ ވަޒީފާއަށް އެދި' މިހެން ލިޔެވިފައި ވާންވާނެއެވެ.\n02 ރަބީޢުލްއައްވަލް 1436


ޕަބްލިޝްކުރި ތާރީޚް: 29 އޭޕްރިލް 2021\nކޮންޓްރެކްޓް ފެށޭ ދުވަހުން ފެށިގެން 11 އޮކްޓޯބަރ 2021 ގެ ނިޔަލަށް.\nއިދާރީ މަރުކަޒުގެ ޕީ.ޢޭ.ބީ.އެކްސް އަށް އަންނަ ފޯނުތަކަށް ޖަވާބުދީ އަދި ފޯނުކުރާ ފަރާތްތަކުން ކުރާ ސުވާލުތަކަށް ވީވަރަކުން އެހީތެރިކަން ފޯރުކޮށްދިނުން.\nއިދާރީ މަރުކަޒަށް ލިބޭ ތަކެތި ބަލައިގަނެ އެތަކެތި އެންޓްރީކޮށް ކަމާބެހޭ ސެކްޝަންތަކަށް ލަސްވެގެން އެއްދުވަސް ތެރޭގައި ޙަވާލުކުރުން.\nއަވަސް ސިޓީ/ޗިޓް އަދި ބިލް ފަދަ ތަކެތި ލިބުމުން އެކަން ކަމާބެހޭ ސެކްޝަނަށް ލަސްނުކޮށް އެންގުން.\nޑިސްޕެޗް ކަންކަން ކުރުން.\nބޭރުން މަރުކަޒީ އިދާރާއަށް ވަޑައިގަންނަވާ ބޭފުޅުން ސާފުކުރައްވަން ބޭނުންފުޅުވާ މަޢުލޫމާތު/ ބައްއްދަލު ކުރައްވަން ބޭނުންވާ ފަރާތެއް ކަމާބެހޭ ބޭފުޅަކާ ގުޅިގެން ހަމަޖެއްސުން.\nސަލާމް ބުނާ މުވައްޒަފުންނާއި ޗުއްޓީގައި ތިބޭ މުވައްޒަފުންގެ މަސައްކަތް ވެރިން އަންގާ ގޮތުގެ މަތިން ކުރުން.\nމުވައްޒަފުން މަދުވާ ހާލަތްތަކުގައި\nދުވަހުން ދުވަހަށް ސްޓޮކް ބާކީކޮށް ސްޓޮކަށް ވައްދާ ތަކެތި ސްޓޮކް ފޮތުގައި ނޯޓް ކުރުން.\nސްޓޮކަށް ތަކެތި ހޯދުމަށް އެދޭ ފޯމް (ކަމާބެހޭ ވެރިއެއްގެ މަޝްވަރާގެ މަތިން) ފުރިހަމަކޮށް ކަމާބެހޭ ސެކްޝަނާ ޙާވާލުކުރުން.\nތަކެތި އޯޑަރ ކުރުމަށް ހަމަޖެހިފައިވާ ލެވެލް އަށް ތަކެތީގެ އަދަދު ތިރިވުމުން އެތަކެތި ހޯދުމަށް (ކަމާބެހޭ ވެރިއެއްގެ މަޝްވަރާގެ މަތިން) ޕްރޮކިއުމަންޓް ސެކްޝަންގައި އެދުން.\nސްޓޮކަށް ތަކެތި ޙަވާލުކުރާ މުވައްޒަފުން ލައްވާ އެތަކެތި އެމުވައްޒަފާ ޙަވާލުކުރިކަމަށް ސޮއި ކުރުވުން.\nސެކްޝަނަށް ލިބޭ ލިޔުންތަކާއި ޙަވާލުވެ، އެކަމާބެހޭ ގޮތުން އަޅަންޖެހޭ ފިޔަވަޅު އަޅާ މައްސަލަ ނިމުމުން ކަމާ ބެހޭ ލިޔުންތައް ފައިލް ކުރުން.\nއިންވެންޓްރީ ބެލެހެއްޓުން (އިންވެންޓްރީ އަށް ތަކެތި ވައްދާ އެތަކެތި ވައްދާ އެތަކެތީގައި ނަމްބަރު ޖެހުން).\n2021 މޭ 06 ވާ ބުރާސްފަތި ދުވަހުގެ މެންދުރު 12:00 ގެ ކުރިން ތިރީގައިވާ ފޯމު ލިންކް މެދުވެރިކޮށް އޮންލައިންކޮށް.


Haalugai oiy Victory athun Nilandhoo ah faseyha molheh - One Online\nނިލަންދޫ ސްޕޯޓްސް ކްލަބު -- ފޮޓޯ/ އެފްއޭއެމް\nދިވެހި ޕްރިމިއާ ލީގު\nހާލުގައި އޮތް ވިކްޓަރީ އަތުން ނިލަންދުއަށް ފަސޭހަ މޮޅެއް\nދިރާގު ދިވެހި ޕްރިމިއާ ލީގުގައި ފަސޭހަކަމާއެކު ވިކްޓަރީ ސްޕޯޓްސް ކްލަބު އަތުން ނިލަންދޫ ސްޕޯޓްސް ކްލަބު މޮޅުވެއްޖެއެވެ.\nގައުމީ ފުޓުބޯޅަ ދަނޑުގައި މިއަދު ހަވީރު ކުޅުނު މެޗުގައި ވިކްޓަރީ އަތުން ނިލަންދޫ މޮޅުވީ 6-0ގެ ނަތީޖާއަކުންނެވެ. ވިކްޓަރީން މެޗު ކުޅެވޭ ވަރަށް މިއަދު ކުޅުންތެރިން ހަމަކުރި ނަމަވެސް، ބަދަލެއް ކޮށްލުމަށް ބެންޗުގައި ކުޅުންތެރިޔަކު ނެތެވެ. ވިކްޓަރީއަށް 11 ކުޅުންތެރިންގެ ހަމަކުރެވުނީ ބަދަލު ދެ ކީޕަރުން ކުޅުންތެރިންގެ ގޮތުގައި ނެރެގެންނެވެ. އެ ހާލަތާ ވިކްޓަރީން ކުރިމަތިލަމުންދަނީ ނޭޕާލުގައި މިހާރު ކުރިއަށްދާ 18 އަހަރުން ދަށުގެ ސާފް ޗެމްޕިއަންޝިޕަށް ޒުވާން ގައުމީ ޓީމާއެކު ވިކްޓަރީގެ ފަސް ކުޅުންތެރިޔަކު ގޮސްފައިވުމުންނެވެ.\nމިދިޔަ ބުރާސްފަތި ދުވަހު ކްލަބު ގްރީން ސްޓްރީޓްސްއާ ދެކޮޅަށް ކުޅެން އޮތް މެޗަށް ހާޒިރުނުވުމުން 40،000 ރުފިޔާ އިން ވިކްޓަރީ ޖޫރިމަނާކޮށް، ކުރިއަށް ހުރި މެޗުތައް ކުޅެވޭނީ އެ ފައިސާ ދެއްކުމުން ކަމަށް އެފްއޭއެމް އިން އެންގިއެވެ. ވިކްޓަރީއަށް މިއަދުގެ މެޗު ކުޅެވިފައިވަނީ އެފްއޭއެމް އިން އެ ކްލަބަށް ދޭން ޖެހޭ ފައިސާގެ ތެރެއިން ޖޫރިމަނާ ފައިސާ އުނިކުރާ ގޮތަށް އެއްބަސްވެގެންނެވެ.\nމިއަދު ކުޅުނު މެޗުގެ 24 ވަނަ މިނެޓުގައި ނިލަންދޫން ވަނީ ލަނޑެއް ޖަހައި ލީޑު ހޯދައިފައެވެ. ޓޮޝީކީ އޮކަމޮޓޯ ދިން ބޯޅައަކުން ނިލަންދުއަށް އެ ލަނޑު ކާމިޔާބުކޮށްދިނީ އޮޑޮކޫ ކުއެކޫ ލޫކަސްއެވެ. ޕެނަލްޓީ އޭރިއާ ބޭރުން އޭނާ ފޮނުވާލި ހަމަލާ އަމާޒުވީ ވިކްޓަރީ ގޯލުގެ ތިރީ ކަނަކަށެވެ.\nމެޗުގެ ފުރަތަމަ ހާފުގެ އިތުރު ވަގުތުކޮޅުގެ ތެރޭގައި ނިލަންދޫން ވަނީ އިތުރު ލަނޑެއް ކާމިޔާބުކޮށް ލީޑު ފުޅާކޮށްފައެވެ. ނިލަންދޫގެ ކެޕްޓަން ފަރުހާދު އިސްމާއިލް (ފަރޭ) ދިން ބޯޅައަކުން އެޓީމަށް އެ ލަނޑު ކާމިޔާބުކޮށްދިނީ އަހްމަދު އުސާމްއެވެ. އޭނާ އެ ލަނޑު ކާމިޔާބުކުރީ ވިކްޓަރީގެ ޕެނަލްޓީ އޭރިއާ ތެރެއަށް ވަނުމަށްފަހު ފޮނުވާލި ހަމަލާއަކުންނެވެ. މެޗުގެ ފުރަތަމަ ހާފު ނިމިގެންދިޔައީ 2-0ގެ ނަތީޖާއަކުން ނިލަންދޫ ކުރީގައި އޮވެގެންނެވެ.\nމެޗުގެ 69 ވަނަ މިނެޓުގައި ނިލަންދޫން ވަނީ ތިން ލަނޑުގެ ލީޑެއް ހޯދައިފައެވެ. ވިކްޓަރީގެ ޑިފެންސަށް ހެދުނު ގޯހެއްގައި ފައިދާ ނަގައި، ޓޮޝީކީ ދިން ބޯޅައަކުން ނިލަންދުއަށް އެ ލަނޑު ކާމިޔާބުކޮށްދިނީ އެޓީމުގެ ފުރަތަމަ ލަނޑުވެސް ކާމިޔާބުކޮށްދިން އޮޑޮކޫއެވެ. ވިކްޓަރީގެ ޕެނަލްޓީ އޭރިއާ ތެރެއިން ބޯޅަ ލިބުނު އިރު، އޭނާ ހުރީ ވަރަށް ހުސްކޮށެވެ.\nއޭގެ ދެ މިނެޓު ފަހުން ފެނުނު ލަނޑަކީ ވިކްޓަރީގެ ކުޅުންތެރިއެއް އަތުން ބައިކޮޅަށް ވަން ލަނޑެކެވެ. ނިލަންދޫން ނެގި ކޯނަރެއް ޕެނަލްޓީ އޭރިއާ ތެރެއިން ދިފާއުކުރަން އުޅުމުގެ ތެރޭގައި، ވިކްޓަރީގެ ހުސައިން ޝިހުބާންގެ ފައިގައި ޖެހިފައި އެ ބޯޅަ ވަދެފައިވަނީ ބައިކޮޅަށެވެ.\nމެޗުގައި ނިލަންދޫން ޖެހި ފަހު ދެ ލަނޑު ފެނިގެންދިޔައީ މެޗު ނިމެނިކޮށެވެ. މެޗުގެ 87 ވަނަ މިނެޓުގައި ވިކްޓަރީގެ ޑިފެންޑަރު ޝިހުބާނަށް ހެދުނު ގޯހެއްގެ ފައިދާ ނަގައި ނިލަންދޫގެ ބިދޭސީ ފޯވަޑް އޮޑޮކޫ ހެޓްރިކް ފުރިހަމަކުރި އިރު، މެޗުގެ ދެވަނަ ހާފުގެ އިތުރު ވަގުތުކޮޅުގެ ތެރޭގައި ވިކްޓަރީގެ ޑިފެންސަށް ހެދުނު އިތުރު ގޯހެއްގެ ފައިދާ ނަގައި ނިލަންދޫގެ ހަވަނަ ލަނޑު ކާމިޔާބުކޮށްދިނީ އަހްމަދު ނަބީލެވެ.\nދިވެހި ޕްރިމިއާ ލީގުގައި ކުޅުނު އަށް މެޗުގެ ތެރެއިން ދެ މެޗު ކާމިޔާބުކޮށް، ހޯދި ހަ ޕޮއިންޓާއެކު ނިލަންދޫ އޮތީ ތާވަލުގެ އަށްވަނައިގައެވެ. މިއަދު ނިލަންދޫ އަތުން ބަލިވި ވިކްޓަރީ އޮތީ ތާވަލުގެ ފުލުގައެވެ. އެޓީމު ކުޅުނު އަށް މެޗުން ވެސް ވަނީ ބަލިވެފައެވެ. ލީގު ތާވަލުގެ އެއްވަނައިގައި އަދިވެސް އޮތީ މާޒިޔާ ސްޕޯޓްސް އެންޑް ރެކްރިއޭޝަން ކްލަބެވެ. މާޒިޔާއަށް ކުޅުނު އަށް މެޗުން 20 ޕޮއިންޓް ލިބިފައިވާ އިރު، ދެވަނައިގައި އޮތް ކްލަބު ގްރީން ސްޓްރީޓްސްއަށް އަށް މެޗުން ލިބިފައިވަނީ 15 ޕޮއިންޓެވެ.\nލީގުގައި މިރޭ ވެސް މެޗެއް ކުޅުމަށް ހަމަޖެހިފައިވެއެވެ. މިރޭ 9:00ގައި ކުޅޭ އެ މެޗުގައި ބައްދަލުކުރާނީ ކްލަބު އީގަލްސް އާއި ދަ ގްރާންޑޭ ސްޕޯޓްސް ކްލަބެވެ.\nގުޅޭ ޓެގު ދިވެހި ޕްރިމިއާ ލީގު ފުޓްބޯޅަ ވިކްޓަރީ ސްޕޯޓްސް ކަލްބު ނިލަންދޫ ސްޕޯޓްސް ކްލަބު\nކްލަބްތަކަށް ތިން މިލިއަން ދީފައިވާ ކަމަށް ބައްސާމް ވިދާޅުވި ނަމަވެސް2ކްލަބަކަށް އަދި ލިބުނީ5ލައްކަ\nމާޒިޔާ އިން ލީގުގެ އައްޑަނަ އުފުލާލައިފި\nއަންނަ ހަފްތާގައި ނިއު ރޭޑިއަންޓުގެ ސަޕޯޓަރުންނަށް އުފާވެރި ހަބަރެއް!\nދިވެހި ޕްރިމިއާ ލީގު: ފޯކައިދޫގެ މައްޗަށް ދަގްރާންޑޭ އިން ކުރި ހޯދައިފި\nޓީސީން ފަސޭހަ މޮޅަކާއެކު ލީގު ނިންމާލައިފި


SunOnline: Chelsea aai United molhuvumun gadha hatharehge vaadhaverikan boduvejje\nޗެލްސީއާއި ޔުނައިޓެޑް މޮޅުވުމުން ގަދަ ހަތަރެއްގެ ވާދަވެރިކަން ބޮޑުވެއްޖެ\nޢަބްދުﷲ އައިމަން 05 Jul 2020, 12:28\nއިނގިރޭސި ޕްރިމިއާ ލީގުގައި ރޭ ޗެލްސީއާއި ވަޓްފޯޑް ކުޅުނު މެޗުގެ ތެރެއިން: އެ މެޗުން ޗެލްސީ މޮޅުވީ 0-3 ގެ ނަތީޖާއަކުން --- ފޮޓޯ/ލައިވްސްކޯ\nއިނގިރޭސި ޕްރިމިއާ ލީގުގައި ރޭ ކުޅުނު މެޗުތަކުން ޗެލްސީއާއި މެންޗެސްޓާ ޔުނައިޓެޑް މޮޅުވުމުން ގަދަ ހަތަރެއްގެ ވާދަވެރިކަން އިންތިހާއަށް ބޮޑުވެއްޖެ އެވެ.\nޗެލްސީގެ ސްޓެމްފޯޑް ބްރިޖް ސްޓޭޑިއަމުގައި ރޭ ކުޅުނު މެޗުގައި ވަޓްފޯޑް އަތުން އެ ޓީމު ކުރި ހޯދީ 0-3 ގެ ނަތީޖާއަކުންނެވެ. މި މޮޅާ އެކު ޗެލްސީން ތާވަލުގެ ހަތަރު ވަނައިގެ މަގާމް ދެމެހެއްޓި އިރު، ފަހަތުގައި އޮތް މެންޗެސްޓާ ޔުނައިޓެޑުން ބޯންމައުތުގެ މައްޗަށް 5-2 އިން ކުރި ހޯދައި ގަދަ ހަތަރަކާއި ދެމެދު ދެ ޕޮއިންޓަށް ވަނީ ފަރަގު ކުޑަކޮށްފަ އެވެ.\nރޭގެ މެޗުތަކަށް ފަހު ގަދަ ހަތަރެއްގެ ވާދަވެރިކަން އިތުރުވި އިރު އެއްވަނައިގައި އޮތް ލިވަޕޫލާއި މެންޗެސްޓާ ސިޓީ އޮތީ އަތުވާ ހިސާބެއްގައެއް ނޫނެވެ. އެކަމަކު ތިން ވަަނައިގައި އޮތް ލެސްޓާ ސިޓީން ރޭ 3-0 އިން ކްރިސްޓަލް ޕެލަސް ބަލިކޮށް 33 މެޗުން 58 ޕޮއިންޓް ހޯދާފައިވާއިރު، ޗެލްސީ ހަތަރުވަނައިގައި އޮތީ 33 މެޗުން 57 ޕޮއިންޓް ހޯދައިގެންނެވެ. އޭގެ ފަހަތުގައި ޔުނައިޓެޑް އޮތީ 55 ޕޮއިންޓާ އެކު އެވެ.\nޔުނައިޓެޑާއި ބޯންމައުތް ބައްދަލު ކުރި މެޗުގެ ތެރެއިން: އެ މެޗުން ބޯންމައުތް މޮޅުވީ 2-5 ގެ ނަތީޖާއަކުން --- ފޮޓޯ/ލައިވްސްކޯ\nއެންމެ ފަހުން ކުޅުނު މެޗުން ވެސްޓްހަމް އަތުން ބަލިވެފައި އޮތުމުން ރޭގެ މެޗުން މޮޅުވުމަކީ ޗެލްސީއަށް ގަދަ ހަތަރެއްގައި ދެމިއޮތުމަށް މުހިއްމު ކަމެކެވެ. އެގޮތުން ރޭގެ މެޗު ފެށިގެން ނިމެންދެން ވެސް އެ ޓީމުން މޮޅު ކުޅުމެއް ދައްކައި ވަޓްފޯޑް އަތުން މޮޅު ހޯދީ ތިން ގޯލުގެ ބޮޑު ތަފާތަކުންނެވެ.\nއެ މެޗުގެ ފުރަތަމަ ގޯލު ފްރާންސްގެ ސްޓްރައިކަރު އޮލިވިއޭ ޖިރޫޑް 28 ވަނަ މިނަޓުގައި ޖެހި އިރު ފުރަތަމަ ހާފު ނިމެންދަނިކޮށް ކްރިސްޓިއަން ޕުލިސިޗްއަށް ވަޓްފޯޑްގެ ކުޅުންތެރިއަކު ކުރިފައުލަކާ ގުޅިގެން ލިބުނު ޕެނަލްޓީ ގޯލަށް ވައްދާލީ ވިލިއަން އެވެ. އެ ޓީމުގެ ތިންވަނަ ގޯލަކީ މެޗު ނިމެން ދަނިކޮށް ރޮސް ބާކްލީ ޖެހި ގޯލެކެވެ.\nކޮރޯނާ ވައިރަހުގެ ސަބަބުން އައި މެދުކެނޑުމަށްފަހު ޔުނައިޓެޑުން ފޯމު ދަމަހައްޓަމުން އަންނަ އިރު ރޭގެ މެޗުގައި ވެސް އެ ޓީމުން ވަނީ ތަފާތު މޮޅު ކުޅުމެއް ދައްކާފަ އެވެ. ގިނަ ގޯލުތަކެއް ޖަހައި އެ ޓީމުން ކުރި ހޯދި އެ މެޗުގައި ފުރަތަމައިން ގޯލު ޖަހައި ލީޑު ނެގީ އިދިކޮޅު ބޮންމައުތުންނެވެ.\nބޯންމައުތުގެ ގޯލާއެކު ޔުނައިޓެޑުން ޓީމް ކުރިއަށް ޖައްސައިގެން ކުޅެމުން ދިޔައިރު އެ ޓީމަށް ނަތީޖާ ހަމަހަމަ ކޮށްދިނީ އުމުރުން 18 އަހަރުގެ މޭސަން ގްރީންވުޑް އެވެ. ގްރީންވޫޑްގެ ގޯލާއެކު ބޯންމައުތަށް ހަމަޖެހި ނުލެވި އުޅެނިކޮށް ލިބުނު ޕެނަލްޓީއަކުން ޔުނައިޓެޑަށް ލީޑު ފުޅާ ކޮށްދިނީ މާކަސް ރަޝްފޯޑް އެވެ. އަދި ފުރަތަމަ ހާފު ނިމުމުގެ ކުރިން ލީޑު އިތުރަށް ފުޅާ ކޮށްދިނީ އެންތޮނީ މާޝިއަލް އެވެ.\nދެވަނަ ހާފު ފެށިގެން ހަތަރު ވަނަ މިނަޓުގައި ބޯން މައުތުގެ ޖޯޝުއާ ކިންގް އެ ޓީމަށް ގޯލެއް ޖަހައިދިން އިރު އޭގެ 10 މިނަޓުފަހުން ގްރީންވޫޑް ވަނީ އޭނަގެ ދެވަނަ ގޯލު ޖަހައިފަ އެވެ. ޔުނައިޓެޑްގެ ފަސްވަނަ ގޯލު އެ ޓީމަށް ޖަހައިދިނީ ރޭގެ މެޗުގައި މޮޅު ކުޅުމެއް ދެއްކި ބްރޫނޯ ފެނާންޑޭސް އެވެ.\nމީގެ އިތުރުން ޔޫރަޕްގެ މަގާމުތަކުގެ ރޭހަށް ވަންނަން މަސައްކަތްކުރަމުން އަންނަ އާސެނަލުން ވަނީ ރޭ މުހިއްމު މޮޅެއް ހޯދައިފަ އެވެ. ހަ ވަނައިގައި އޮތް ވުލްވްސް ދަނޑުގައި ރޭ ކުޅުނު މެޗުން އާސެނަލް މޮޅުވީ 2-0 އިންނެވެ. އެ މެޗުގައި އެ ޓީމަށް ގޯލުތައް ޖަހައިދިނީ ބުކާޔޯ ސަކާއާއި ބަދަލު ކުޅުންތެރިއެއްގެ ގޮތުގައި ނުކުތް އަލެކްސަންޑަ ލަކަޒޭޓް އެވެ. އެ މެޗުން ލިބުނު މޮޅާއެކު އާސެނަލް ތާވަލުގެ ހަތެއްގައި އޮތީ 33 މެޗުން 49 ޕޮއިންޓް ހޯދައިގެންނެވެ.\nއިނގިރޭސި ލީގު ކަޕް\nކައިގެ ހެޓްރިކާ އެކު ޗެލްސީއަށް ފަސޭހަ މޮޅެއް\nކުޑަ އަގަކަށް ބާސެލޯނާއިން ސުއަރޭޒް ވިއްކާލައިފި